
As fi foarte fericit dacă cineva dintre voi hotărăşte să 
extragă din toate conferințele mele cugetările care au 
semnificaţie universală, cele care privesc sufletul 
omului, şi să Ie răspândească peste tot în lume. 


Maestrul BEINSA DOUNO 

PETER KONSTANTINOV DEUNOV (1864-1944) este 
UNUL DINTRE CEI MAI MARI MAEŞTRI SPIRITUALI 
CONTEMPORANI. 

El a anunţat primul era Vărsătorului şi a promovat 
marea idee a Frăției Universale. Numit de discipoli 
BEINSA DOUNO, EL A REÎNSUFLEȚIT CREŞTINISMUL 
ORIGINAR ŞI ÎNVĂȚĂTURA ÎNȚELEPCIUNII ETERNE, 
IMPUNÂND O NOUĂ CONŞTIENTIZARE A IUBIRII, A 
FRĂȚIEI ŞI UN NOU FEL DE A FI ÎN VIAȚĂ. 

Peter Deunov s-a născut în ziua de 11 iulie 1864 la 
Nikolaevka, lângă Varna, în Bulgaria, fiind al treilea 
copil al unei familii ortodoxe. 

Tatăl său a fost primul preot şi învățător bulgar care 
a oficiat în oraşul Varna după ce Bulgaria a scăpat de 
ocupația Imperiului Otoman. Deoarece, în tinereţe, 
dorea să se consacre Domnului şi să-i dedice întreaga sa 
viață, Peter Deunov a hotărât într-o zi să meargă la 
Muntele Athos ca să devină călugăr. Dar corabia s-a 
scufundat din cauza unei furtuni. Salvat de la înec, s-a 
îndreptat spre Salonic şi a mers la Biserica Sfântul 
Dimitrie ca să-i mulțumească lui Dumnezeu că scăpase 


cu viață. Ajuns în acel loc, a întâlnit un preot bătrân 
care, în cursul unei întrevederi misterioase, l-a convins 
să renunţe la călugărie şi i a dezvăluit că Providența 
aştepta cu totul altceva de la el. Foarte tulburat, a 
acceptat cu smerenie, s-a întors acasă şi s-a angajat 
activ în viaţa socială din ţara lui. Atunci a devenit 
Beinsa Douno. 

Peter Deunov a făcut şcoala la Varna, unde şi-a 
petrecut copilăria. Era un copil sensibil, vioi, atent şi 
gata oricând să-i ajute pe ceilalți. Nu dorea să se 
vorbească despre el sau să iasă în evidenţă. Era mai 
degrabă singuratic, meditativ şi îi plăcea foarte mult să 
se plimbe singur în mijlocul naturii, ca să i descifreze 
limbajul ascuns şi să-i descopere numeroasele mistere. 
Îi plăcea mult şi muzica şi era atras în mod deosebit de 
vioară, la care cânta magistral. Mai târziu, a compus 
peste o sută de cântece şi melodii religioase. 

După studii, a obţinut un post de institutor într-un 
sat sărac şi a cântat deseori la vioară în faţa elevilor 
fermecațţi. La vârsta de 24 de ani, a plecat în America să 
studieze medicina şi teologia. 

Îi atrăgea pe studenţi graţie calităţilor de orator şi 
capacităţii de a vorbi despre marea înţelepciune secretă 
a naturii. 


Observaţi, spunea el, cerul înstelat şi percepeţi 
armonia şi înţelepciunea pe care o conține şi înalta 
rațiune care e ascunsă acolo. Putem să descoperim 
acelaşi lucru în flori şi în _torentele din jur. Nu _ v-aţi 
gândit niciodată la asta? Cine a creat această frumuseţe 
şi de ce? 

Deunov a câştigat astfel afecțiunea colegilor şi 
atunci a avut revelaţia sarcinii pe care o avea de 
îndeplinit pe pământ. Astfel, a luat hotărârea de a ajuta 


şi de a ghida omenirea în lumina spiritului şi a iubirii pe 
care o purta în el. 

În acea perioadă, s-a întâlnit cu iniţiaţi din Frăția 
Roza-Cruce, precum şi dintr-o veche ramură a mişcării 
bogumililor,  expatriaţi din Bulgaria din cauza 
persecuțiilor. Aceste întâlniri i-au precizat orientarea şi 
misiunea viitoare. 

La vârsta de 31 de ani, Deunov a revenit în Bulgaria 
şi s-a instalat în munţi ca să ducă o viață de ascet 
consacrată  meditaţiei, rugăciunii,  contemplării şi 
comuniunii profunde cu natura. 

În cursul retragerii în satul Tetovo, la 33 de ani, 
duhul Domnului a coborât asupra lui şi, în urma acestei 
intense experienţe interioare, a devenit Maestrul Frăției 
Albe (Beinsa Douno) şi a lansat un apel discipolilor. 

La întoarcere, a organizat prima adunare a frăţiei la 
Varna, unde s-au prezentat trei persoane, iar maestrul a 
rostit aceste cuvinte la sfârşitul discursului: „Acum 
sunteți doar trei, dar într-o zi veţi fi mii”. 

A început apoi să călătorească prin Bulgaria ca să-şi 
expună învăţătura în cursul unor conferințe improvizate. 
Vreme de Il ani a făcut studii frenologice (studiul 
personalităţii în raport cu structura capului) pe poporul 
bulgar. Mai târziu, a organizat o dată pe an o întâlnire 
spirituală numită „lanţul”, la care puteau să ia parte 
numai cei care primiseră invitaţie. 

La vârsta de 42 de ani, s-a mutat la Sofia şi a 
început să-şi răspândească învăţătura rostind conferinţe 
în fiecare duminică. Şase ani mai târziu, şi-a publicat 
prima carte, Testamentul culorilor. 

În ziua de 9 martie 1914, maestrul a organizat o 
celebrare, în cursul căreia a anunţat solemn venirea erei 
Vărsătorului, a noii Epoci de Aur. Câţiva ani mai târziu, 


diferitele instituţii religioase şi politice ale ţării s-au 
ridicat împotriva sa şi a învăţăturii pe care o răspândea, 
interzicându-i şederea la Sofia şi impunându-i domiciliul 
forţat la Varna. Deunov nu s-a descurajat şi, în urma 
acestei încercări, a înființat Şcoala iniţiatică Izgrev 
(„Răsărit de soare”), care a funcţionat până la plecarea 
lui pe cealaltă lume. 

Primele tabere de vară ale acestei şcoli s-au 
organizat pe culmile înalte ale Munţilor Rila, în regiunea 
celor şapte lacuri. A fost o ocazie pentru Frăţie să ducă o 
viață spirituală intensă şi să trăiască experienţe 
interioare minunate. Maestrul a rostit cu acea ocazie 
următoarele cuvinte: 

De ce v-am adunat aici. În această scoală? Ca să 


formez o frătie de fiinţe omeneşti care simt o mare iubire 
unele pentru altele, ca să creez un mediu de iubire, 
pentru ca din acest centru să se poată revărsa în lumea 
întreagă valuri puternice de iubire. Această iubire se va 
răspândi în lume ca să ajungă în sufletele oamenilor şi 


să-i trezească. 

Învățătura lui Beinsa Douno este atât de vastă, încât 
nu i se poate transmite întreaga bogăţie şi întindere, 
extrasă direct din sursa vieţii, ca şi din „marea carte a 
naturii vii”. Baza învăţăturii sale este creştinismul 
originar, pe care l-a restabilit în puritatea lui. 

În cursul reuniunilor şi al congreselor din munti, a 
susținut peste 7.000 de conferinţe improvizate despre 
toate subiectele. Este, aşadar, dificil să fie rezumată 
activitatea debordantă a acestui maestru spiritual din 
secolul al XX-lea. Ca să ne facem totuşi o idee despre 
mesajul fantastic pe care îl transmitea, reproducem un 
scurt text care vorbeşte de la sine: 


Noua învățătură pe care o aduc are ca scop 
eliminarea din viată a condiţiilor care îi fac pe oameni să 
cadă în eroare şi să fie cuprinşi de boală. Peste 75% 
dintre boli trebuie să dispară. Ea oferă metode pentru a 
pune capăt vechilor obiceiuri şi erorilor secolelor trecute. 
Deoarece această învățătură conferă un sens vietii 
voastre. oferindu-vă sănătate. inteligentă. lumină, ca să 


vă facă liberi. Urmaţi-o. Este învăţătura pe care o caută 
fiecare suflet. Ea ne arată adevărata viată. Nu este 


învățătura lui Peter Deunov. ci o învățătură divină 


cunoscută din toate timpurile. 

Forte noi încep să acţioneze în omenire, se trezesc în 
sufletul omului. intrând în conflict cu lumea veche. 
Forţele pline de ură de până acum trebuie să cedeze 
locul forţelor noi şi vor apărea condiţii mai bune de viată 
şi de muncă. În vechea viată, al cărei rol s-a încheiat. s- 
a produs o descompunere ca în lumea organică. Dar 
această descompunere arată afluxul de energii care vor 


condiționa o viată nouă. 
Unii întreabă cine sunt. 


Sunt trimisul lumii divine ca să proclam iubirea şi 
să-i pun în aplicare forţa şi puterea în lume. Cel care 
propovăduieşte__învăţătura__divină este __invulnerabil. 

tiinta divină este eternă, indivizibilă: a fost în trecut, e 
în prezent şi va fi în viitor. În consecinţă, persoana care 
a propovăduit-o şi o va propovădui nu contează. 
Întotdeauna contează Duhul Domnului. În _ toate 
timpurile şi în toate epocile, şi nicio putere din lume n- 
are posibilitatea să-l învingă. 

În ziua de 27 decembrie 1944, cel care a rostit 
aceste cuvinte şi şi-a consacrat viața binelui tuturor 
ființelor şi-a părăsit corpul pe deplin conştient, în 
mijlocul discipolilor şi prietenilor adunați să-l însoțească 


pentru ultima oară cu cântece. Prin viața sa, 
angajamentul pentru binele comun şi idealul lui pentru 
o lume unită în iubire şi frăţie, Peter Deunov a adus în 
rândul oamenilor o conştiinţă nouă, precum şi o 
speranță luminoasă pentru toate ființele, în acea 
perioadă sumbră de război. 

Învățătura lăsată de el este un adevărat giuvaier, un 
diamant, o perlă, un copac magic pe care trebuie să-l 
reînsuflețim şi de care trebuie să avem grijă. Suntem 
răspunzători de el, pentru victoria binelui pe tot 
pământul şi între toate ființele, pentru ca într-o zi 
întreaga omenire să trăiască iubirea despre care ne-a 
vorbit. 

Mesajul lui, care cuprinde cunoaşterea omului în 
totalitate, a universului vizibil şi invizibil, se adresează 
fiecărei ființe care, în deplină libertate, caută iubirea, 
înțelepciunea şi adevărul în viață, pentru binele tuturor 
fiinţelor. 

Opera lui Peter Deunov este o invitaţie la 
descoperirea vieţii interioare intense şi pure a unui 
maestru spiritual autentic, care a reînnoit spiritualitatea 
în zorii secolului al XX-lea. 

Olivier Manitara, care a contribuit la renaşterea 
tradiţiei eseniene, recunoaşte în Peter Deunov pe unul 
dintre marii maeştri şi fii ai soarelui din epoca noastră! 


ADEVĂRUL 


Spuneţi întotdeauna adevărul, pentru că vă va face 
să creaţi (în jurul capului vostru) o protecţie contra 
răului. 

# 

Când nu sunteți pregătiți să acceptați un adevăr, nu 
vă enervați că vi se spune, căci sufletul vostru se va 
tulbura şi mai mult. De exemplu, deseori veți dori să fiți 
deținătorii iubirii divine şi sunteți în căutarea ei. E bine, 
dar, dacă n-aţi pus în aplicare iubirea omenească, care 
cere eforturi mici şi consum redus de energie, cum veţi 
pune în aplicare iubirea divină, care cere eforturi mari şi 
un consum enorm de energie? 

# 

Când adevărul acționează într-o persoană, chipul îi 
devine limpede, căci adevărul este o sinteză a tuturor 
razelor luminii. 

# 

Îndată ce va dobândi adevărul, omul va scăpa de 
suferințe. Iubirea aduce suferințe, dar adevărul le face 
să dispară. 

# 

Adevărul vorbeşte cu astrele. Înţelepciunea vorbeşte 
cu planetele. Iubirea a coborât pe Pământ ca să 
vorbească oamenilor şi celor mai mici fiinţe. Obiectivul 
adevărului este îndepărtat şi sublim. Numai cel ce e 
răbdător îl va putea atinge. 

A aşeza buzele pe icoane, a aprinde lumânări, a 
tămâia, a aduce sacrificii, toate acestea înseamnă 
îndepărtarea de adevăr. Nu asta e esenţial. Poţi să 
sacrifici o sută de bivoli, tot nu te apropii de Dumnezeu. 


# 

Geniile şi sfinții vin din lumea adevărului. Dacă nu 
suntem pătrunşi de elanul interior spre adevăr, nu 
putem deveni genii. Acestea se află în stare de elevaţie 
spre sublim. 

# 

După părerea mea, realul este ceea ce nu vedem. 
Pentru voi, realul este ceva de care nimeni nu vă va 
putea lipsi. Ceea ce nu putem demonstra în mod direct 
este, aşadar, singurul lucru care există cu adevărat. 

# 

Ființele adevărului lucrează într-o lumină interioară, 
iar cei care nu susțin adevărul lucrează în întuneric. 
Uneori, mergând în întuneric, vrem să avem rezultatele 
luminii interioare. Nu se poate. În felul acesta au 
acționat unele ființe avansate care şi-au schimbat şi şi- 
au trădat concepțiile bune şi corecte şi au influențat 
rasa umană împingând-o pe o cale greşită în viață. 

# 

Adevărul nu depinde de concluziile noastre, ci, 
dimpotrivă, concluziile noastre trebuie să-şi aibă 
originea în adevăr. 

# 

Adevărul este primul spirit, cel mai elevat, care a 
ieşit din Dumnezeu, dar nu poate să existe fără iubire. 
Iubirea este tocmai elementul originar şi mediul natural 
şi etern pentru orice existență. Pentru ca principiul 
sublim al adevărului să trăiască şi să-i reînviem 
metodele, iubirea trebuie să fie un mediu indispensabil. 

# 

Adevărul nu e trist, e neinteligibil. 

# 


Adevărul nu va putea fi rostit; este întotdeauna trăit. 


ASTROLOGIA 


Apărând odată eu întâia rasă pe Pământ, astrologia 
îşi are originea în prima civilizaţie. Este fiziologia 
sufletului omenesc. Fiecare ființă are un soare care îi 
determină anii reuşiți ai vieţii. Razele şi influența 
soarelui pătrund în întregul sistem solar. Cel ce e 
înţelept foloseşte doar orele, zilele şi lunile favorabile, iar 
în celelalte (care i-ar putea aduce nenorociri) posteşte şi 
se roagă. 

# 

Cercul zodiacului are 12 sectoare egale care sunt 
numite „case”. Fiecare casă este legată de o constelație 
zodiacală şi foloseşte ca rezervor în care curge cel puţin 
o parte din energia stelelor din constelația sa. Omul se 
află sub influenţa casei în care s-a născut. La fiecare 
25.000 de ani, cercul zodiacului efectuează o revoluţie, 
deci un an solar la 25.000 de ani tereştri. După semnele 
Soarelui, ne aflăm în ultimul an al anului solar. 

# 

Văzând calitatea ființelor, putem ghici planeta lor de 
origine. Soarele este centrul tuturor celor care au lumina 
şi virtutea faptelor bune. Este o opinie care ar trebui 
bine argumentată ca să devină idee ştiinţifică. 

# 

Formele şi structurarea la fiinta omenească sunt 
determinate de influența Soarelui. Luna îi influențează 
ideile şi religia, în timp ce substanța materială a 
formelor provine de la Pământ. Soarele se ocupă de 
inteligența omului, Luna este răspunzătoare de inima 
lui, Pământul îi modelează corpul fizic. Luna generează 
ideile fără să le orienteze, Soarele este cel care le 
determină direcția. Pământul pare un perceptor, 


deoarece ţine cont de tot ce i-a dăruit omului şi de tot ce 
ar trebui să obţină de la el. 
# 

Spaţiul pe care îl traversează Pământul este plin de 
resturile unor lumi distruse şi de rămăşiţe formate de 
milioane de ani. Cerul este un ansamblu de fiinţe vii şi 
de lumi în care se manifestă divinul. Cei ce şi-au pierdut 
speranţa trebuie să iasă în fiecare seară să privească 
stelele. 

# 

Avem informatii despre tot ce se petrece pe Lună. 
Seara, faceți în aşa fel încât „aparatul” vostru să fie pe 
acea lungime de undă, şi veţi auzi veştile „la radio”. Pe 
Lună, există în jur de 100-150 de mii de persoane, 
savanţi. Dar tot acolo este şi purgatoriul. Dacă trebuie 
să vă purificaţi, acolo veţi fi trimişi. Cei virtuoşi sunt 
purificaţi, dar tot acolo vor fi orientaţi. După ce s-au 
purificat pe deplin, vor merge pe Mercur, pe Venus, mai 
târziu vor fi trimişi pe Pământ. 

# 

Luna nu e un corp ceresc mort. Există acolo grădini 
sub învelişul suprafeţei. Locuitorii au corpuri de eter, 
fructele sunt şi ele tot din eter, asemenea portocalelor 
care se topesc în gură fără să le mestecăm. 

# 

Dacă aveți o indispoziție, ar trebui să iubiți Luna ca 
să vă vindecaţi repede. Când vă îmbolnăviți după Luna 
plină până la ultimul pătrar, aceasta înseamnă că vă 
veți însănătoşi repede. Argintul este emblema Lunii, 
având totodată şi acţiune curativă. Cineva vă face o 
vizită pe Lună nouă, şi asta înseamnă că vă aduce 
fericire. Când e Lună plină, invers. Nu veţi avea noroc, 
vor apărea necazuri şi complicaţii. Luna absoarbe 


deşeurile terestre.  Absoarbe 75% dintre crimele 
oamenilor, restul de 25% persistă pe Pământ. După 
crearea celei de-a doua Luni, nu va mai exista 
criminalitate; oamenii vor fi lipsiţi de înclinația spre 
crimă. 

ii 

Toţi oamenii ar trebui să fie interesaţi de Lună, 
deoarece are influență asupra nervilor şi inteligenţei. 
Dacă gândurile, respiraţia şi digestia oamenilor nu sunt 
bune, aceste funcţii nu sunt bune nici în societate. 
Pentru ca viaţa în familii, în comunitate şi în sânul 
tuturor popoarelor să fie mai bună, trebuie mai întâi ea 
fiecare individ să devină perfect; corpul fizic trebuie să 
fie sănătos, gândurile trebuie să fie corecte şi nobile, 
emoţiile şi acţiunile trebuie să fie demne şi altruiste. 

# 

Influența Lunii asupra evenimentelor din natură 
depinde de faza în care se află; influențele sunt 
diametral opuse în faza care precede Luna nouă şi în cea 
care precedă Luna plină. Dacă plantați fasole, porumb, 
pepene verde sau alte plante, e mai bine s-o faceți în 
faza de dinainte de Luna plină. 

# 

Semnele astrologice există atât în afara omului, cât 
şi în propriul lui corp, în creierul lui. Astfel, fiecare 
dintre noi are în encefal un soare, în jurul căruia se 
rotesc toate planetele. Tot ce vedem pe cer se găseşte în 
capul nostru. 

Forţele Soarelui structurează şi guvernează inima şi 
plămânii. 

Forţele lui Saturn structurează şi guvernează ficatul 
şi oasele. 


Forţele lui Jupiter structurează şi guvernează vezica 
biliară şi organele genitale. 

Forţele lui Venus structurează şi guvernează 
rinichii. 

Forţele lui Mercur şi ale Lunii structurează şi 
guvernează sistemul nervos central. 

Splina este conducătoare de energie solară, fiind, 
aşadar, sub influenţa Soarelui. 

Jupiter guvernează timusul, Mercur, tiroida, Saturn 
şi Uranus, hipofiza, Neptun, glanda pineală (epifiza). 

# 

Cifrele şi notele gamei suferă şi ele influența 
planetelor: do (Soare) -1, re (Mercur) - 2, mi (Venus) - 3, 
fa (Luna şi Pământul) - 4, sol (Marte) - 5, la (Jupiter) - 6, 
şi (Saturn) - 7. 

# 

Fructele suferă şi ele influențele corpurilor cereşti. 
Cireaşa este sub influența lui Venus, care îi determină 
forma. Mărul e sub influența lui Venus şi a 
Scorpionului. Plantele şi fructele conţin energii provenite 
de la planetele de care sunt legate. Dacă doriţi să 
acţionaţi într-un anumit fel ca să vă amelioraţi 
caracterul, ar trebui să mâncaţi ceea ce vă va furniza 
energiile respective. Alimentele dulci au o relaţie cu 
Venus, alimentele acide sunt legate de Mercur, iar cele 
picante au o concordanţă cu Marte. 

Fiecare planetă are elementele ei pe Pământ. Dacă 
reuşiți să înţelegeţi principiul lui Marte, veţi putea să 
înţelegeţi influenţa acestei planete asupra Pământului 
prin intermediul fierului. Aurul depinde de Soare, cuprul 
este legat de Venus, argintul este ataşat de Lună, staniul 
depinde de Jupiter, plumbul e legat de Saturn, platina e 
ataşată de Uranus. 


# 

Brațele şi mâinile se află sub influența Gemenilor şi 
a lui Mercur. Gambele şi picioarele sunt influențate de 
Peşti şi de Jupiter; plămânii sunt influenţaţi de Rac, 
capul, de Berbec. În funcţie de poziţia Lunii într-un 
semn al zodiacului, am putea să prevedem rezultatul 
unei intervenţii chirurgicale. Operarea unui organ 
trebuie evitată dacă Luna se află în semnul care 
guvernează acel organ. 

# 

Când un suflet părăseşte Pământul, îşi continuă 
existența aproape 45 de ani în lumea invizibilă, unde i 
se fac calcule foarte detaliate, adică i se întocmeşte 
horoscopul. După aceea, este trimis pe Pământ ca să 
realizeze acest horoscop. 

# 

Când vine pe lume, ființa omenească nu este nici 
fericită, nici nefericită, ci cu predispoziții de a deveni 
fericită sau nefericită. Numai momentul naşterii 
determină condițiile fericirii sau nefericirii sale. 

# 

Ființa omenească nu domină influențele planetelor. 
Totuşi, ar putea să folosească în mod rațional tot ce-i 
aduc ele. În zilele noastre, 75% dintre savanți, pictori şi 
filosofi s-au născut sub impactul unuia dintre 
următoarele semne: Gemeni, Balanţă, Berbec, Scorpion, 
Fecioară. 

# 

Analizând caracterul şi aptitudinile unei persoane, 
veți descoperi influențele condițiilor în care a venit pe 
lume. Ideile sale evoluează şi se amplifică în faza care 
precede Luna nouă, în timp ce virtuțile evoluează şi 
sporesc în faza care precede Luna plină. Atunci Luna 


contribuie, aşadar, la evoluţia celor care au intrat pe 
calea spirituală. Fiinţele născute după 22 martie sunt 
idealiste, activitatea inteligenţei lor predomină faţă de 
cea a inimii şi au deseori dureri de cap. Copilul care vine 
pe lume în luna decembrie, în faza care precede Luna 
plină, va fi obligat să gândească şi să reflecteze. Frigul 
obligă ființa să gândească. Astfel va reuşi să rezolve 
problemele cele mai dificile. 
# 

Toate planetele au menirea lor. Ele sunt populate de 
fiinţe foarte avansate, a căror înțelepciune este 
superioară înțelepciunii noastre, deoarece au fost 
generate de Dumnezeu într-o epocă cu mult anterioară 
celei în care am fost generați de el noi, pământenii. 


AURA OMULUI 


Într-o zi, vom vedea învelișul din jurul corpului 
omenesc. El asigură sănătatea, reglând căldura 
organismului. Sub influenţa unei viet rele, acest înveliş 
se rupe şi agenţii exteriori provoacă maladii. Acest 
înveliş magnetic acoperă toate organele şi toate celulele 
fiinţei. 

# 

Aura este pielea corpului mental. Omul trebuie să 

aibă o aură sănătoasă dacă vrea să reuşească în viață. 
# 

Aura depinde de inteligența omului. Oricare ar fi 
împrejurările, nu le permiteți să vă stânjenească. Lucrul 
care vă chinuie e mai tare decât voi. Dacă deveniți mai 
tari decât el, vă va părăsi. O idee vă va chinui până în 
momentul în care o veți înțelege. O dorință sau o 
atitudine vă vor stânjeni până când nu le veți înțelege 
sensul, dar, îndată ce îl veți înțelege, toate dificultățile 
vor dispărea. Numai lipsa noastră de înțelegere ne 
schilodeşte aura. 

# 
Bunătatea şi faptele bune sunt hrana aurei omului. 
# 

Prin concentrarea gândirii şi prin rugăciune 
conştientă ne putem apăra de toate influenţele rele din 
exterior. Fiind protejați, nu vom răci şi nu vom fi afectați 
de nicio maladie contagioasă. 

# 

N-ar trebui să umiliți niciodată pe nimeni în sufletul 
vostru. Veţi respecta pe toată lumea şi nu vă veţi 
amesteca deloc în aura cuiva. 


# 

Dacă vă este mereu frică, vă veți deregla aura, forța 
voastră nu va mai putea să se manifeste. Nu lăsați 
niciodată frica să vă pătrundă în suflet! Nu vă lăsați 
curăţaţi de „scoarță”! 

# 

E posibil ca cineva să dorească să acționeze asupra 
aurei voastre. Aceasta fiind tulburată, forta umană este 
imediat paralizată. Or, cel care vrea să lucreze trebuie să 
fie calm. 

# 

Omul trebuie să fie observat şi acceptat de 
aproapele lui de departe, de la mii de kilometri. Dacă vă 
apropiați prea mult de cineva, nu-l veți putea vedea. 
Cauza este faptul că aurele voastre se întrepătrund, se 
împletesc, se stânjenesc, în acest caz, în loc să vă 
întrajutorati, vă stânjeniți unul pe altul. Prin urmare, la 
conferintele noastre sau în societate, lăsați o distanță de 
un metru între voi. 

# 
Dacă iubeşti un element, îl vei atrage. 
# 

Când inteligența este orientată spre exterior, aura e 
tulburată. 

# 

Nu veţi fi invulnerabili la agresiunea din exterior, la 
ambițiile josnice şi la orice influențe decât creând o 
barieră cu ajutorul rugăciunii. Ridicând vibraţiile aurei, 
vă veţi apăra de agresiunea răului. Rugăciunea este o 
metodă puternică de protecţie. 


BINELE MORAL, RĂUL, RĂUTATEA 


Morala divină înseamnă: binele pe care îl fac trebuie 
să vizeze întreaga omenire şi să genereze ceva nou care 
va fi util pentru toată lumea. 

# 

Fapta generoasă este păstrată în memoria omului 
doar în momentul în care e pe cale să se realizeze. Fapta 
generoasă care este deja săvârşită nu mai este o faptă 
generoasă. Nu există faptă generoasă trecută. Cât 
iubeşti, eşti bun. Când nu mai iubeşti, eşti deja o ființă 
care aparţine trecutului. Binefacerea este un proces 
interior constant şi neîntrerupt. 

# 

Fapta generoasă este o magie de care se foloseşte 
omul ca să transforme puterile negative inferioare în 
forte pozitive superioare. O lege spune: „Dacă ai 
obstacole, greutăți sau o boală gravă, fă un sacrificiu 
pentru aproapele tău. Atunci, tot ce te stânjenea va 
dispărea”. 

# 

A dori bunăstare aproapelui ca şi ție însuţi, a le dori 
noroc şi succes celor apropiaţi ca şi ţie însuţi, asta este 
legătura interioară conştientă dintre fiinţele omeneşti. 

# 

În existență, tot ce se întâmplă este determinat şi 
urmăreşte numai binele. Nu e adevărat că oamenii buni 
nu văd răul, ci mai curând sunt atât de plini de bine 
încât bogăția lui face răul să nu mai fie rău pentru ei. 

Înfigânduşi rădăcinile în sol, planta ia numai hrana 
de care are nevoie. Binele pe care îl faci va fi cel ce 
rămâne şi pe el îţi vei construi viitorul. 


# 

Răul nu va putea niciodată să fie alungat de un alt 
rău. Îl va face doar mai puternic. Nu trebuie să 
răspundem râului care ni se întâmplă decât cu bine. 
Astfel, când o idee negativă şi distructivă vă vine în 
minte, opunetți-i imediat o idee mai bună şi pozitivă. 

# 

Răul nu are nicio forță. El se foloseşte de forța 
voastră. Nu vă apropiați de el! Ținetți-vă la distanță de 
orice rău! Nimeni n-a putut să lupte împotriva lui fără să 
dea greş. Nu foloseşte la nimic să ştii ce este omul rău. 

# 

Forţa stă în supunerea voluntară. Aceasta este, 
aşadar, rodul, efectul şi manifestarea iubirii. Răul 
constă în nesupunere. Aşadar, nesupusul este cel care e 
agitat şi cel ce nu cugetă. 

# 

Bunătatea menține orice om într-o stare de 
prospețime. Dacă nu, se descompune în părțile 
constituente. 

# 

Căutând răul, veți fi complicii lui. Răspunzându-i cu 
alt rău, deveniți valeții şi sclavii lui. Dacă acționați 
împotriva lui conform principiului iubirii, răul va deveni 
slujitorul binelui. 

# 

Dacă nu admiteți că răul este o forță cosmică în 

existență, nu veți avea pace şi linişte în inima voastră. 
# 

Răul dezvăluie crimele şi delictele oamenilor, în timp 
ce binele le corectează. 

# 


Dacă vrei să posezi mai mult decât ai nevoie, vei 
crea răul în tine însuţi. Fără smerenie, nu se poate 
avansa niciodată spre sublim. 

# 

Binele poate să transforme răul şi să-l organizeze. 
Materia inertă, deşi neînsuflețită, poate şi ea să fie 
transformată. 

# 

Tot ce-l îndepărtează pe om de Dumnezeu este rău. 
Rău e şi tot ce-i face viaţa mai scurtă, tot ce i tulbură 
gândurile şi sentimentele, tot ceea ce-l face grosolan, 
bolnav, nervos, nemulțumit. Răul e o conştiinţă venită 
din exterior în ființa omenească. (în consecință, în 
existența noastră este importantă conştiinţa interioară 
sau intuitivă.) 

# 

Binele real pe care îl facem este doar acela pentru 
care nu primim nicio plată. 

# 

Aţi făcut vreun bine de care să beneficieze toți 
oamenii? Şi câte persoane sunt mulțumite de fapta 
voastră generoasă? 

# 

Răul creează forme vizibile, în timp ce binele le 

organizează şi le înnobilează. 
# 

Răul există pentru cel ce nu înțelege legile. În timp 
ce, pentru cei care înțeleg legile şi le aplică, răul se 
transformă în bine. 

# 

Răul paralizează voința, inteligența şi inima, deci 

toată forța interioară a omului. 


# 
Nu trebuie să fac tot ce vreau, ci tot ce fac trebuie să 
fie bun, demn, frumos şi nobil. 


CONŞTIINŢA 


Importantă este acum trezirea conştiinţei omului. Pe 
vremuri, ființa omenească a trăit în Dumnezeu o 
perioadă despre care nu ştim nimic. Apoi, a ieşit din el 
ca un oftat, s-a trezit şi a început să trăiască individual, 
să evolueze. Cunoaştem existența omului doar începând 
din momentul în care a ieşit din sânul mamei sale 
sublime ca să intre în lumea transformărilor pe calea 
multiplelor contradicții, şi ar trebui să vă bucurati, 
pentru că ele dovedesc o existenţă în planul divin. 
Contradicţiile sunt pentru fiecare dintre voi posibilitatea 
de a cunoaşte. 

# 

Capacitatea de a vedea este o funcție a conştiinţei. 
Cel ce are conştiinţa trează vede ce se întâmplă chiar şi 
în America şi nu trebuie să meargă la faţa locului ca să 
se convingă. 

# 

Ştiinţa interioară este un proces de purificare a 
conştiinţei. Conştiința este un proces care formează 
corpul mental. Corpul mental îşi primeşte hrana prin 
intermediul conştiinţei. 

# 

Hristos avea o conştiinţă trează şi de aceea putea să 
ştie direct, pornind de la lumea invizibilă, prin legătura 
sa neîntreruptă cu Cauza Primară, cu Principiul Etern. 
Hristos este unul dintre aspectele sublime ale realității 
cosmice. 

# 

Dacă popoarele ar fi fost lăsate să se guverneze 
singure, ar fi dispărut de mult de pe fața Pământului. O 
lume rațională este plasată deasupra lumii oamenilor; ea 


reglează toate activităţile lor, menţinând astfel echilibrul 
sistemului. 
# 

N-ați venit pe Pământ ca elemente constitutive, ci 
sunteți conştiinţe individualizate care fac parte dintr-o 
Conştiintă Supremă, pentru a vă îndeplini lucrarea aşa 
cum trebuie. O veți face dacă sunteți în armonie cu 
această Conştiință Supremă, şi atunci forțele ei vor 
curge în voi. Când vă veţi pierde credința în ea, vă veți 
pierde sensul vieţii. 

# 

Numai iubirea va rezolva problemele sociale, din 
momentul în care conştiinţa cosmică va deveni esența 
interioară a tuturor oamenilor. 

# 

În zilele noastre, toată lumea se declară împotriva 
violențelor, execuțiilor capitale şi a nedreptății, dar toate 
acestea există pentru că nu a venit încă acel timp, epoca 
marilor oameni de stat, a ființelor omeneşti cu mintea 
luminată şi inima nobilă şi sublimă, a celor care vor 
putea să rezolve problemele în deplină libertate conform 
cu conştiinţa sublimă. Conştiința oamenilor de stat 
actuali rămâne învăluită în întuneric. Ei nu înțeleg că 
fiecare violență generează o alta, că răul duce la alt rău 
şi că o moarte provoacă o alta. 

# 

Pe vremuri, indivizii, comunitățile şi popoarele nu 
erau legate unele de celelalte. Dar, în zilele noastre, toți 
se simt membri ai unui Mare Tot, ceea ce numim suflet 
sublim sau conştiinţă cosmică, acesta fiind un factor 
important. La această conştiinţă aspiră omenirea din 
zilele noastre. Nu este vorba de conştiinţa de sine, nici 
de conştiinţa pentru sine, nici de subconştientul 


(inconştientul) fiinţei omeneşti. E vorba de conştiinţa 
cosmică sublimă care urmăreşte să transforme toți 
oamenii în prieteni şi fraţi. 

# 

Sfântul apostol Pavel spune că a fost transportat în 
cel de-al treilea cer. Prin al treilea cer se subînțelege 
trezirea conştiinţei cosmice. Foarte mulți sunt sfinţii, 
savanții şi marii oameni care au trăit în această 
conştiinţă. Înainte de a o atinge, simțim bucuria când 
apărând, când dispărând. Sarcina lui Hristos era să-i 
învețe pe oameni să trăiască într-un mod corect şi nobil 
şi să acţioneze ca să-i ajute să trezească în ei înşişi 
conştiinţa cosmică. 

# 

Cu cât creşte mai mult lumina inteligenței unui om, 
cu atât mai bună îi devine memoria. Cu cât memoria e 
mai puternică, cu atât mai mare este energia 
consumată. Cel care vrea să aibă o memorie puternică 
trebuie să încerce să sporească lumina propriei 
conştiinţe. 

# 

Mulţi sfinți şi oameni celebri au trăit în conştiinţa 
cosmică. Buddha, Hristos, Pitagora, Swedenborg şi alții 
au cunoscut viața şi condiţiile acestei conştiinţe. 

# 

Mintea este partea rațională a omului. Sufletul este 
conştiinţa sa. Ceea ce este legat şi coordonat de gândirea 
rațională este, aşadar, sufletul ființei omenești. 

# 

Corpul omenesc nu este încă pe deplin constituit şi 
nici perfect structurat. Într-o zi, va fi perfect constituit, 
şi atunci sufletul se va incorpora total, iar omul va 
deveni nemuritor. Omul este creat după chipul lui 


Dumnezeu, dar încă nu e ca el. Dumnezeu este 
atotştiutor, în timp ce omul nu este. Ştiţi ce e pe Soare, 
ce reprezintă aerul, ce vi se va întâmpla astăzi, ce se află 
în adâncurile oceanului, ce este în centrul Pământului? 
Numai cel care are conştiinţa cosmică trează ar putea să 
ştie aceste lucruri. Poate să-şi părăsească trupul după 
dorință şi să facă ocolul Pământului, să pătrundă în 
interiorul lui, să meargă la Soare şi să se întoarcă de 
acolo. 
# 

Există adevăruri care nu sunt accesibile conştiinţei 
omului. Inteligența ființei omeneşti nu este încă 
pregătită să le conceapă. 

# 

Ideile luminoase nu vin constant. Există zile şi ore 
ale anului în care ideile divine coboară din lumea 
invizibilă ca să-i viziteze pe oameni, dar, deoarece 
conştiinţa acestora nu este întotdeauna trează şi 
vigilentă, multe dintre aceste idei vin şi pleacă fără să fie 
folosite. 

# 

Când zic ELEMENTE, înțeleg centrii unde se pot 
manifesta forțele. Există, bineînțeles, o lume mai mare 
decât a noastră. Lumea aceasta se datorează conştiinţei 
noastre. În spatele ei, există o altă conştiinţă care 
învăluie întreaga lume substanţială care rezultă din ea. 
Şi în spatele acestei conştiinţe există o altă conştiinţă, 
care uneşte această lume într-un cerc ca să acţioneze în 
ea. Tocmai din această conştiinţă spirituală provin multe 
fenomene. 


CREATORUL, DUMNEZEU, ATOTPUTERNICUL 


Dacă lucraţi pentru Domnul, atunci copacii, apele şi 

ceilalți oameni, adică toate, vor lucra pentru voi. 

# 
A te reține nu înseamnă a tăcea. Tăcerea exterioară nu e 
tăcere interioară. Când omul vrea să vorbească, trebuie 
să-l întrebe pe Dumnezeu, care se află în el însuşi, dacă 
trebuie să vorbească sau nu. Cui trebuie să-i vorbească? 
Întâi, lui însuşi, apoi, îngerilor (ca să înveţe să reflecteze) 
şi, în fine, Domnului, ca să înveţe să se roage şi să nu 
facă decât ce i va spune Atotputernicul. După ce va 
învăţa să vorbească cu el însuşi, cu îngerii şi cu 
Dumnezeu, omul va putea să le vorbească şi apropiaților 
săi, ca să le fie de folos. 

# 
De câte ori pe zi vă adresați Domnului ca să i cereți 
sfatul, fără a-l cere altuia? În lumea invizibilă, există 
ființe inteligente care sunt pregătite întotdeauna să-i 
ajute pe oameni. Cuvintele lor sunt o binecuvântare 
pentru cel care li se adresează. Fiecare cuvânt pe care 
vi-l spun poate fi util pentru voi şi va fi de folos pentru 
instruirea voastră. 

# 

Începând de la atom şi până la Soare, totul este 
Dumnezeu. El se ascunde în orice lucru şi, prin urmare, 
în orice lucru există condiţii pentru progres şi 
ameliorare. 

# 

Sufletul este ataşat de ierarhii diverse şi foarte 
numeroase, în timp ce spiritul omului este legat de 
Dumnezeu. 


# 

Când iertați pe cineva, trebuie s-o faceți în numele 
Domnului care trăieşte în el. Când iubiți pe cineva, 
trebuie să-l iubiţi în numele Domnului care există în el. 

# 

Cel ce este legat permanent de Dumnezeu se apropie 
de „centrul sublim” al vieții şi de aceea este plin de calm, 
lumină şi bucurie. În schimb, cei ce nu au o astfel de 
legătură se îndepărtează de acest centru şi au o viață 
plină de îndoieli, descurajări, ceață şi întuneric. 

# 

Dumnezeu a creat lumea prin Cuvânt. Apoi, a creat 
omul după chipul lui. Toți oamenii sunt hrăniți de 
Cuvânt şi aşa va fi milenii întregi. 

# 

Cel ce este ales e legat de Dumnezeu; forțele 

inteligenţei şi ale inimii sale sunt în armonie. 
# 

Dumnezeu e prezent peste tot. Suntem dependenţi 
permanent de această prezență a Marelui Principiu, a 
principiului rațional şi inteligent. 

# 

Acolo unde Dumnezeu este absent, treburile sunt 
într-o dezordine fără leac. Forța voastră reală constă în 
legătura cu Dumnezeu. 

# 

Nu există ființă mai aproape de voi decât Dumnezeu. 
Nimic pe lume nu poate să existe fără ca la originea şi în 
esența sa să nu fie Dumnezeu. 

# 

Cunoaşterea (sau mai degrabă ştiinţa interioară) 

este bine definită: „Este viața eternă ea să te cunosc pe 


tine, Unicul şi Adevăratul Dumnezeu, şi pe Hristos 
trimis de tine”. 
# 

Odată pentru totdeauna, uitaţi tot ce e vechi şi nu 
mai vorbiți despre asta. Spuneţi-vă doar, „Trebuie să fiu 
bun, sănătos, inteligent şi puternic, aşa cum vrea 
Dumnezeu să fiu”. Îmbunătățiți-vă zilnic sănătatea, 
bunătatea, inteligența şi vigoarea. 

# 

Omul nu ştie nimic despre inima lui sau despre cea 
a naturii; nu ştie nimic nici despre inteligența lui şi 
absolut nimic despre cea a Soarelui; nu ştie nimic 
despre sufletul lui şi absolut nimic despre cel al 
universului; nu ştie nimic despre spiritul lui şi absolut 
nimic despre cel al Eternităţii. Totuşi, se interesează de 
Dumnezeu şi vorbeşte despre el, fără să aibă vreun elan 
interior spre el. 

# 

Demnitatea unui om este să împlinească voința lui 
Dumnezeu şi să pună în aplicare cele mai mici virtuți. E 
posibil să fi câştigat victoria în lupta cea mai 
înverşunată, să fi format un întreg popor, dar, dacă într- 
o zi inima îţi spune să legi şireturile unui bătrân şi nu o 
faci, tot ce ai clădit se va nărui şi nu va avea nicio 
importanţă. 

# 

Am venit să dăruiesc viată şi s-o aveţi din belşug, a 
spus Hristos. Maeştrii spirituali, geniile, marii savanți, 
oamenii buni, toți sunt mesagerii Domnului. 

# 

Dumnezeu este lumina interioară a lumii. Lumina 
este primul chip al lui Dumnezeu, iar căldura, 
înfăţişarea lui. 


# 

Dacă nu aveți inima deschisă pentru aproapele 

vostru, nu Îl veți putea vedea pe Dumnezeu. 
# 

De ce unii oamenii sunt mai fericiți decât alții? 
Pentru că gândesc mai bine, simt şi acţionează mai bine. 
Dar voi nu ştiţi asta. Nu sunteţi măsura valorii lor. 
Dumnezeu îi prețuieşte ca să le-o dăruiască. 

# 

Dacă poți ceda tentației unei femei, cum ai putea să- 
l slujeşti pe Dumnezeu? Dacă poți ceda tentației unei 
pungi pline cu bani de aur, cum ai putea să-l slujeşti pe 
Dumnezeu? Dacă poți ceda tentației unei slujbe 
importante, unei poziții sociale, cum îl vei sluji pe 
Dumnezeu? 

# 

Exact la miezul nopții, la ora 24, dobândim 
înțelepciunea divină. Când toată lumea doarme, vom 
ridica ochii spre cel ce ne-a creat, ne vom deschide 
sufletul, îi vom mulţumi Domnului că ne-a creat şi ne-a 
aşezat în această lume atât de frumoasă. 

# 
Ignoranții şi savanții sunt la fel în faţa Domnului. 
# 

Învierea, fiind legată de Dumnezeu, este o trezire a 
conştiinţei cosmice şi o ştiinţă de Dumnezeu. A 1l 
cunoaşte pe Dumnezeu înseamnă a renaşte. 

# 

Fidel şi adevărat este cel care are întotdeauna 
acelaşi comportament şi nu-şi schimbă atitudinea. Omul 
care iubeşte nu va putea niciodată să spună vorbe rele 
din adâncul inimii, pentru că acolo e prezent Dumnezeu. 


E 


Va veni o zi în care nimeni nu va putea să vă ajute, 
indiferent câţi prieteni ați avea. Singurul care vă va 
putea ajuta este doar duhul divin. 

# 

Rugăciunea noastră către Atotputernic poate fi 
rostită în puține cuvinte: „Doamne, vreau să ajut”. Sau, 
„Doamne, îmi este foame”. 

# 

Dumnezeu se află în mine şi eu mă aflu în 

Dumnezeu; pot, aşadar, să fac totul. 
# 

Cineva vă spune: „Nu te iubesc. Te urăsc!”. Aceste 
cuvinte acționează asupra voastră ca o lovitură, vă 
rănesc. De ce vă rănesc aceste cuvinte? De ce vă 
mâhnesc? De ce vă descurajează? Dacă cineva nu vă 
iubeşte, altul o va face. Altul va veni să vă panseze rana 
şi ea va dispărea. Se va vindeca. Apoi, puteți spune: 
„Cineva mă iubeşte. Dumnezeu mă iubeşte”. Iar el 
înseamnă mai mult decât toți ceilalți. 

# 

Iubirea divină este ascunsă în toate fructele. Pâinea, 

aerul, lumina, hrana, toate sunt iubirea lui Dumnezeu. 
# 

Înainte ca iubirea divină şi duhul divin să umple 
ființa omenească, aceasta e un călător, ca un străin pe 
Pământ. 

# 

Îndată ce vei fi în armonie cu Dumnezeu, vei fi în 
armonie cu viața şi cu destinul. Aceasta este, aşadar, 
conştiinţa cosmică. 

A 


O formulă care să vă protejeze: Să îndeplinim voința 

lui Dumnezeu. În asta constă forţa sufletului omenesc. 
# 

Pământul se învârteşte în jurul Soarelui, făcând o 
rotație completă într-un an, în timp ce Soarele şi 
întregul sistem solar fac o rotație în jurul Soarelui 
central, Alpheole, în două milioane de ani. Calculați întâi 
câţi ani v-ar trebui ca să faceți o singură rotație şi 
cercetări numai în sistemul nostru solar... Atunci vă 
puteți întreba dacă Dumnezeu există sau nu, dacă 
există alte ființe, alte ierarhii sau nu. 

# 

Numai Dumnezeu vă poate salva de la moarte. Nu 
îngerii, nici sfinții, nimeni. Numai Dumnezeu îi salvează 
pe oameni. 


# 

Dacă Dumnezeu e cu mine, cine ar fi împotriva 
mea? 

# 

Dumnezeu vă acordă îndurarea lui, vă dă totul. Dar 
posibilitățile de a vă folosi mai mult sau mai puțin de 
această îndurare depind doar de voi. 

# 

Cel în care trăieşte Dumnezeu este o lumânare 
aprinsă pe care o vede toată lumea, arde şi luminează. 
Lumânarea divină nu e ca aceea de la biserică, nu 
scoate fum şi arde fără să se consume. 

# 

Dumnezeu e lumină, un alb luminos sublim care 
conține toate celelalte culori. Or, acestea sunt 
modificarea luminii divine. Toate culorile sunt forțe 
cosmice care pătrund în tot universul. 


# o 

Cel care a căzut nu mai are prieteni. În timpul 
marilor încercări, gândiți-vă că nu sunteți singuri, nici 
părăsiți. Dumnezeu a ridicat mii de suflete căzute care 
şi-au pus nădejdea în el. 

# 

Inteligența, sufletul, bobul de grâu sunt cele trei 
principii în care Dumnezeu face să înflorească 
înțelepciunea sublimă. Bobul de grâu conține forțe 
divine latente. Soarele l-a transportat pe Pământ. 

# 

Dumnezeu, care ne iubeşte, ne aplică întâi o 
purificare prin foc. În timpul acestei purificări, firesc, 
suferim. Totuşi, după ce ne am purificat, Dumnezeu va 
pune în noi toate virtuțile pe care le are el însuşi. Va 
înrădăcina în noi adevărul. Dumnezeu nu va pune 
niciodată toate virtuțile într-o ființă impură. 

# 

Numai Dumnezeu e iubire şi n-o va recunoaşte 

decât cel care are această lumină. 
# 

A-i respecta pe oameni înseamnă a-l sluji pe 
Dumnezeu. 

# 

Dumnezeu îți dă o lecție prin suferință şi alta prin 
bucurie. 

# 

Când lucrăm în numele Domnului, nu suntem 
niciodată singuri. Alături de noi va merge întotdeauna 
un altul ca să ne protejeze. 

# 


Când vorbim despre Dumnezeu, să înțelegem o 
colectivitate de spirite luminate, natura şi universul 
întreg. Când vorbim despre Dumnezeu, să înţelegem 
singularul, Unu. 

# 

Se realizează numai ce doreşte Dumnezeu şi ce 
dorim şi noi. 

# 

Dumnezeu se proiectează în întregime în fiecare 
suflet, acesta fiind motivul pentru care nu există două 
suflete identice. În această diversitate constă frumusetea 
şi măreția universului. 

# 

Înainte de crearea lumii, când toate ființele erau 
înlăuntrul Domnului, existau legăturile originare ale 
iubirii. Fiecare suflet omenesc iubea toate ființele, dar 
fiecare ființă într-un mod aparte. Exista o mare 
diversitate, deoarece existau milioane şi milioane de 
forme. După ce a trăit milioane de ani în sânul 
Domnului, la crearea lumii, Sufletul a îmbrăcat un corp 
substanțial condensat, a coborât în lumea fizică şi a 
adormit spiritualiceşte uitându-şi originea cerească, 
pierzându-şi starea cerească şi uitându-şi şi legăturile 
cu toate celelalte ființe dinaintea creării lumii. Prin 
trezirea treptată a esenței spirituale (în acelaşi timp cu 
elevarea spirituală) vom regăsi cu orice preţ acea stare 
cerească. Vor fi refăcute legăturile originare cu toate 
sufletele. Vom simţi din nou şi vom retrăi iubirea de 
altădată pentru celelalte suflete, pe când toată lumea 
exista în Dumnezeu. Refacerea acestor legături originare 
este obiectivul sublim la care aspiră Cerul. 

# 


Dumnezeu este un climat ce există şi în jurul meu, 
şi în mine însumi. 

# 

În natură, există doar un singur drept. Când întelegi 
cu adevărat că faci parte din Tot şi când lucrezi 
întotdeauna în numele şi în profitul acestui Tot, atunci 
Totul lucrează şi el în profitul tău. Acesta este, aşadar, 
dreptul individului şi acest drept e unic şi puternic. Cel 
ce lucrează pentru sine va primi o singură dată, în timp 
ce acela ce lucrează pentru Dumnezeu va primi însutit. 

# 

Toate fiinţele omeneşti şi toate popoarele care l-au 

renegat pe Dumnezeu au dat întotdeauna greş. 
# 

Doamne, te iubesc pentru tot binele pe care l-ai 
făcut pentru mine de mii şi milioane de ani. Îți 
mulțumesc pentru toate favorurile şi binefacerile cu care 
m-ai copleşit. În numele iubirii fără margini pe care mi- 
ai dăruit-o, voi face o faptă bună pentru o ființă 
omenească. În numele îndurării tale, doresc pentru 
toată lumea de pe pământ o viaţă în pace, în iubire şi 
bucurie. 

# 

Nu există forță pe lume care să vă poată mişca din 

locul în care v a aşezat Dumnezeu. 
# 

Atunci când ne adresăm Domnului, condițiile 

defavorabile devin întotdeauna mai puţin dure. 
# 

Dumnezeu este forța sublimă bazată pe înțelepciune 
imuabilă şi pe inteligență. În el stau adevărul şi 
dreptatea, amândouă fiind imaginea frumuseţii, în el 


stau virtutea şi calmul. Dumnezeu este iubirea care e 
superioară oricărui lucru şi oricărei fiinţe vii. Un mister 
mai presus de orice ştiinţă. Providenţă care este 
superioară oricărei conştiinţe.  Perfecţiune care 
depăşeşte orice idee. 

# 

Atitudinea voastră față de Dumnezeu este viața 
voastră interioară, viața voastră reală care e o viață în 
izolare şi singurătate. 

# 

Toate formele pe care le-a creat Dumnezeu sunt 

sacre, în fiecare formă trăieşte duhul sfânt. 
# 

Dumnezeu este esența tuturor lucrurilor. Numai 
Dumnezeu e realitate. 

# 

O furnică nu e în stare să vadă omul. Omul nu-l 
poate vedea direct pe Dumnezeu. Un ţânţar zăreşte o 
părticică dintr-o ființă omenească. Omul zăreşte o 
manifestare minimă a lui Dumnezeu. Piatra e piatră, dar 
cel care are o bună cunoaştere înțelege că e o părticică 
din Dumnezeu. În ea e închis un spirit adormit. 

# 

Lumina Soarelui nu-şi are originea în Soarele însuşi, 
ci în duhul sfânt. Lumina este manifestarea gândului pe 
care Creatorul l-a îndreptat spre toate ființele vii. 
Această lumină ne face să creştem şi ne susţine. Fără 
ea, viața, gândirea şi ştiinţa sunt imposibile. Ceea ce 
Soarele ne dăruieşte trebuie să fie primit şi transformat. 
În fiecare dimineaţă, îşi revarsă din abundență 
binefacerile şi energia pentru creierul, plămânii, 
stomacul şi tot corpul nostru. Această energie este 
Dumnezeu. 


# 

Am văzut multe femei şi bărbați care plâng pentru 
că şi-au pierdut persoane apropiate, care au plecat în 
cealaltă lume. Dar n-am văzut pe nimeni plângând 
pentru că şi-a rupt legătura cu Dumnezeu. Fiecare om 
ar trebui să plângă tocmai pentru că a rupt legătura cu 
Dumnezeu, cu aproapele lui. 

# 

Dumnezeu nu este o entitate pe care să o putem 
demonstra. Există în afara conştiinţei noastre, şi pentru 
aceasta este nedemonstrabil. 

ii 

Adevărul şi virtutea de a fi bun, de a face doar bine 
aproapelui nostru sunt cele două căi pe care se 
deplasează existența omului. Adevărul e o cale spre 
Dumnezeu; virtutea de a fi nobil şi generos este cealaltă, 
asemănătoare întru totul. Ele sunt aşezate ea bază a 
sufletului în fiecare fiinţă. 

# 

Cel ce este ales e unit cu Dumnezeu. Forţele minţii 

şi ale inimii lui sunt în armonie. 
# 

Căldura este un proces contrar luminii. Aceasta din 
urmă provine de la Dumnezeu, în timp ce căldura revine 
la el. 

# 

Dacă nu reuşiți să-l descoperiți pe Dumnezeu în 
interior, în voi înşivă, nu-l veţi găsi niciodată în exterior. 
Când îl veţi găsi în voi înşivă, îl veţi găsi peste tot în 
natură. 

# 


Se spune: „Dumnezeu a iubit lumea atât de mult 
încât şi-a sacrificat unicul fiu ea să-i învie pe toţi cei 
care vor crede în el”. Şi voi puteţi spune: „L-am iubit pe 
Dumnezeu atât de mult încât am sacrificat totul ca să-l 
cunosc”. 

ii 
Omul care se întoarce cu faţa spre Dumnezeu e ca florile 
care se întorc spre soare. E de ajuns să ne gândim la 
Dumnezeu şi o rază se va desprinde de el ca să ne 
pătrundă în suflet. Această rază ne este indispensabilă 
ca lumina soarelui pentru flori. Oamenii încearcă să-şi 
formeze o imagine a lui Dumnezeu, dar ce formă pot să 
dea ei luminii? În realitate, el creează imaginile şi 
formele. 

# 

Duhul lui Dumnezeu manifestat vorbeşte peste tot. 

# 

Îl considerați pe Dumnezeu o necesitate exterioară, 
o ființă care urmăreşte şi pedepseşte, şi din acest motiv 
vă e teamă de el, în loc să-l iubiți. Socotiți că Dumnezeu 
se manifestă prin furtună, cutremure, suferințe. Atâta 
timp cât îl veți socoti astfel pe Dumnezeu, veți rămâne 
întotdeauna departe de el. Acceptaţi-l întâi în voi înşivă, 
în sufletele, inimile, minţile voastre, ca o manifestare de 
gânduri sublime şi de sentimente nobile, ea un îndemn 
la fapte bune şi elevate. Apoi, în această optică, priviţi 
cerul şi stelele, opriți-vă în faţa izvoarelor şi florilor, 
admiraţi munţii şi văile, simţiţi răsuflarea vântului. 
Dumnezeu e peste tot, în afara şi înlăuntrul nostru. 
Totul e plin de prezenţa lui. 

# 

Dumnezeu îți vorbeşte tocmai atunci când toată 

lumea tace şi te părăseşte. 


# 

Înainte de a începe să mâncaţi, spuneți: „Tu ne 
binecuvântezi, Doamne, şi noi primim belşugul bunătăţii 
tale”. 

# 

Fiecare ființă omenească este proiecția lui 
Dumnezeu. 

# 

Cerul întreg nu este de-ajuns ca să-l cuprindă pe 
Dumnezeu. Dar oamenii presupun că poate fi într-o 
biserică şi acolo merg să-i adreseze rugăciuni. 
Dumnezeu nu vorbeşte în biserici, ci numai în inimile şi 
sufletele oamenilor. 

# 

Când omenescul e absent, Dumnezeu se află în 
exterior, în zilele noastre, oamenii îl caută pe Dumnezeu 
în exterior. 

# 

Tot ce i se cere lui Dumnezeu cu sinceritate, precis 
şi concret va fi împlinit de el. Şi asta se face exact în 
momentul în care trebuie. 

# 

Iubirea voastră de Dumnezeu nu trebuie să fie 
amestecată cu iubirea pe care o aveți pentru altul. 
Iubirea de Dumnezeu este adevărata morală. Dacă mai 
există o altă iubire, morala va fi pătată în interior, în 
conştiinţă. Omul demn trebuie să încerce (cu toată 
puritatea şi sfințenia) să aplice în viață iubirea de 
Dumnezeu. E singurul ajutor care îl va scoate din 
încurcături şi din cele mai rele condiții. Va fi, aşadar, 
steaua luminoasă din drumul lui. Ca să avem puritate, 
trebuie să fim foarte inteligenți. Atâta timp cât nu ne 


vom regla relaţiile cu toată lumea, cât nu vom începe să 
trăim în armonie, în înţelegere şi iubire, vom rămâne în 
mlaştina existenţei. 

# 

Cel ce are conştiinţa deschisă ca să vadă adevărul 
înțelege principiul sublim şi sfânt care uneşte toate 
ființele, atât pe cele mai evoluate, cât şi pe cele care abia 
încep să evolueze. Există o împletire a legăturilor 
interioare prin care Dumnezeu unifică toate creaturile. 
Şi fiecare creatură are propria valoare, care este egală cu 
aceea a tuturor celorlalte ființe. Dumnezeu ştie bine că 
într-o zi fiinţele cele mai mici şi cele mai puţin evoluate 
vor deveni la fel de mari, ca să atingă nivelul cel mai 
înalt de evoluţie. 

# 
Dumnezeu nu ne impune niciodată ce nu dorim. 
# 

Să consacram totul (fortele şi timpul) ideilor sfinte 

care ne pătrund în suflete, pentru a le realiza. 
# 

Deschideţi-vă inimile pentru divin şi nu vă gândiţi la 
ce vi se va întâmpla. Deschideţi-vă minţile pentru 
gânduri sublime şi luminoase şi nu vă faceţi griji pentru 
ziua de mâine. Aveţi credința că divinul are puterea de 
a-şi croi propriile căi. Prin divin vă veţi lega de oamenii 
buni, de sfinţi, de minţile luminate şi de Dumnezeu. 

# 

Dacă Dumnezeu nu m-ar iubi, n-aş fi viu. Sunt viu 
pentru că Dumnezeu mă iubeşte. Cum ar putea să-i 
iubească pe toți ceilalți şi pe mine nu? Nu-mi imaginez 
nicio diferență între mine şi ceilalți. 

# 


Acolo unde e divinul, reuşita vine negreşit. 
# 

Iubirea de Dumnezeu este un proces de reînnoire şi 
de regenerare. Acesta se realizează prin respirație 
corectă şi prin nutriție: fructe, grâu, orez şi porumb. 

# 

Trebuie să fim foarte puternici ca să fim singuri cu 

Dumnezeu şi să mergem pe drumul cel bun. 
# 

Venind să existe în forul nostru interior, Dumnezeu 
şi Fiul ne vor învăța lucruri superioare celor pe care le 
putem învăța singuri. Dumnezeu ne va face să creăm o 
frumusete superioară aceleia pe care o putem crea 
singuri. 


CREDINȚA 


Forţa omului constă în credinţa sa şi în concepţiile 
sale despre lume. Altele se ocupă însă de reglarea vieţii 
sale. 

# 
Dacă ne pierdem credinţa, ne pierdem echilibrul. 
# 

Cred în Dumnezeu, am încredere în el, voi trăi după 

legea lui şi nu voi face niciun rău nimănui. 
# 

După părerea mea, credința este legea sublimă a 
inteligenței omeneşti. Cel care lucrează fiind călăuzit de 
credință are o mare lumină interioară. Este în legătură 
cu toate lumile populate de ființe inteligente. Dacă 
oamenii ar avea o intuiție şi simțurile evoluate până la 
perfecțiune, ar putea să stabilească un contact direct eu 
aceste lumi şi aceste fiinţe. 

# 

Pentru nechibzuit, Dumnezeu nu există, dar există 
pentru omul inteligent. Dumnezeu există şi pentru cei 
care sunt puternici, sănătoşi, virtuoşi, clarvăzători, dar 
nu există pentru oamenii slabi, bolnavi, păcătoşi şi orbi. 

# 

E ceva sublim să spui cuiva un cuvânt plin de 
blândeţe. E ceva sublim să încurajezi pe cineva, să-i 
inspiri încredere şi credință. 

# 

Cel care are în inimă credință şi iubire nu-şi pune 
niciodată un prieten la încercare. Un bandit poate să ne 
jefuiască, dar un prieten n-o va face niciodată, căci ne 
iubeşte. 


CUNOAŞTEREA, ÎNŢELEPCIUNEA, ŞTIINŢA 


Fiecare domeniu al ştiinţei şi al artelor are fiinţele 
sale inteligente care îl susțin. Sănătatea şi forţa sunt 
susținute şi ele de fiinţe inteligente; la fel şi binele. 

# 

Trebuie să ne căutăm cunoştinţele în sânul naturii, 
studiind vântul, norii, pietrele, copacii, florile. Trebuie să 
reflectăm, să observăm, să comparăm. 

# 

Ați putea ofensa un muzician ilustru, un geniu, 
zicând că nu cântă bine? Ştie că e un maestru al 
instrumentului său şi că nimeni nu-l poate ofensa. 
Spuneţi-i unui savant adevărat că nu ştie nimic şi nu se 
va simți jignit, deoarece ştie foarte bine că în douăzeci de 
minute poate să creeze un lămâi şi chiar să vă ofere 
lămâi. Cu un simplu gest al mâinii, poate să facă un om 
paralizat să se ridice din pat. Orice Lat zice, nu va fi 
ofensat, fiindcă ştie foarte bine că dispune de o ştiinţă 
sublimă. 

# 

Oamenii pot să aibă cunoştinţe, dar nu pot să fie 
sursa lor. Lumea divină creează ideile, nu lumea 
oamenilor. 

# 
Numai oamenii raționali primesc gratuit lucruri 
bune. 
# 
Există savanti ai luminii, dar şi ai întunericului. 
# 

În cărțile lor, Shakespeare, Goethe, Kant au adunat 

cunoştinţe enorme şi înțelepciune: asta e gloria lor. Sunt 


bănci vii care îşi oferă bogăţiile întregii lumi. Le aduc 
elogii lui Platon, Einstein, Pitagora, Isaia, Ieremia, 
Ezechiel, profeților, apostolilor, sfinţilor. Toţi şi-au 
rezolvat foarte bine problemele. 

# 

Cunoaşterea este doar ceea ce a fost deja dovedit, 
restul sunt doar presupuneri şi ipoteze. 

# 

Înţelepciunea este o lume în care, din timpuri 
imemoriale, se ascund toate valorile create de 
Dumnezeu, tot ce este creat de ființele sublime şi tot ce 
este creat de oameni. 

# 

În fiecare formă este ascunsă o idee divină sublimă, 
deci, „citind” formele una după alta, putem vedea că 
fiecare ființă are locul ei. 

# 
E frumos să vezi un om păstrându-şi calmul când e 
pus la încercare. 
# 
Apa vie este ştiinţa interioară a lui Hristos. 
# 

Dacă gândirea voastră are elementele necesare, vă 

veți deplasa în aer aşa cum o faceți pe sol. 
# 

Ce ştiinţă aveți dacă nu puteți deosebi un lup de un 
miel? Ce ştiinţă aveţi dacă nu puteți să faceti diferența 
între prietenul vostru şi duşmanul vostru? Ce ştiinţă 
aveți dacă nu puteți să faceți deosebire între maestrul 
vostru şi ceilalți maeştri? 

# 


Cel care este inteligent are întotdeauna conştiinţa 
vigilentă şi nu se descurajează niciodată. Cel care e 
inteligent va putea face tot ce va dori. Nimic nu-i este 
imposibil. 

# 

Ştiinţa fiecărei ființe omeneşti constă în aplicare, nu 

vine din sarcinile exterioare pe care le poartă. 
# 
Maestrul vine la discipol imediat ce acesta e pregătit. 


CUVÂNTUL SFÂNT 


Cuvântul sfânt trebuie să pătrundă în sufletele 
oamenilor, care să-l accepte pentru a-l pune în aplicare. 
Aşa vor fi convinşi de forţa lui. Pâinea vie este cuvântul 
sfânt de care suntem pe deplin conştienţi. 

# 

Prin cuvântul sfânt, Dumnezeu umple cerurile şi 
miliardele de sori. El este o forță magică şi prin el se pot 
face minuni. 

# 

Există un lucru mai sfânt decât icoanele şi Biblia: 

Hristos, care rostea cuvântul sfânt. 
# 

Biblia nu este o carte obişnuită scrisă într-un mod 
obişnuit. Are un aspect deosebit de viu pe care trebuie 
să-l înțelegem. Fiecare carte de valoare conține o forță 
însuflețitoare. 

# 

Cuvântul sfânt este pâinea. Pentru orice om, nu 
există nimic mai bun decât să asculte cuvântul sfânt. 
Este pentru suflet pâinea zilnică de care are nevoie 
permanent. Hrănindu-se cu acest cuvânt, sufletul 
omenesc devine puternic şi sublim. 

# 

Cuvântul sfânt lucrează în voi şi în întreaga natură, 
aducând peste tot viaţa şi reînnoirea. Când veţi fi în 
contact cu Totul, când vă veţi gândi la cuvântul sfânt, se 
vor forma hormonii care îi transmit puterile creatoare şi 
astfel veţi întineri. 

# 


Cuvântul sfânt reprezintă fructele copacului vieții. 
Cu aceste fructe trebuie să se hrănească toate fiinţele 
omeneşti, ca să dobândească o viaţă veşnică. 


DEFECTELE, ERORILE, ILUZIILE 


Rea e dorinţa mea de a primi când dăruiesc. Când 
am ocazia să-i dăruiesc ceva aproapelui, ar trebui s-o fac 
fără gând ascuns. E posibil să mi se dăruiască ceva mai 
târziu, asta aş putea să iau. Această lege acţionează 
peste tot şi întotdeauna. 

# 

Vă temeti de părerile pe care ceilalți le au despre voi. 
Fără să vreți să cunoaşteţi părerea lui Dumnezeu, vă 
opriţi şi vă poticniţi de ceea ce cred oamenii despre voi. 

# 

Când soarele străluceşte, încercați să nu dormit, 
Când Dumnezeu vorbeşte, încercați să nu dormit, Când 
maestrul vorbeşte, încercați să nu dormit. Cauzele reale 
pentru care nu sunteți treji şi vigilenți sunt în exterior. 
În jurul vostru, există fiinţe care vă atrag atenția ca să ia 
ceva de la voi... furia, ura, îndoiala, ameninţarea sunt 
modalităţi care vă abat de la calea cea bună, dreaptă şi 
corectă ca „să vă jefuiască”. 

# 

Fiind împovărată, gândirea omului se deformează. 
Dacă speranța unei ființe scade, vor veni bolile. Dacă 
credința îi scade, vor veni alte boli. Când iubirea îi 
scade, vor veni cele mai rele boli. Îndată ce veţi reuşi să 
vă creşteți speranța, credința şi iubirea, toate bolile vor 
dispărea. 

# 

Ideea proprietății private poate să-l asfixieze pe ora. 
Nimic nu poate să fie proprietatea voastră, în afară de 
inteligență, inimă, suflet şi minte. 

# 


Unul dintre defectele capitale ale oamenilor este că 
ei se ocupă de erorile aproapelui. E o cale periculoasă, 
dar a nu sesiza erorile aproapelui este la fel de periculos. 
Oamenii observă erorile aproapelui şi apoi le judecă, dar 
trec sub tăcere erorile proprii, tăgăduindu-şi chiar 
propria vinovăţie. Dacă ați făcut o eroare, nu vă rămâne 
nimic de făcut decât s-o recunoaşteţi sincer. 

# 

Cel care năzuieşte la elogiile oamenilor nu ştie 
absolut nimic. 

# 

Sunteţi săraci, şi asta vă face să suferiți. Sunteţi 
bolnavi, şi asta vă chinuie. Nu aveţi casă, şi asta vă 
întristează profund. După părerea mea, ar trebui să 
suferiți dacă nu aveţi nici cap, nici rațiune. Lipsa 
mâinilor şi a picioarelor, a nasului şi a ochilor-, asta ar 
trebui să vă chinuie şi să vă întristeze profund. Urechile, 
capul, stomacul, plămânii, toate sunt la locul lor, aveţi, 
aşadar, totul. Totuşi, sunteţi nemulţumiţi... pentru că 
nu vă daţi seama de bogăţiile inestimabile care există în 
voi înşivă. 

ii 

Oamenii nu-şi pot corecta propriile defecte deoarece 
le este teamă de ceilalţi, de toţi cei aflaţi în jurul lor, căci 
aceştia le-ar cunoaşte în sfârşit erorile. Important este 
ca fiecare să-şi corecteze defectele, în loc să le acopere. 
Orice eroare corectată ne aduce ceva nou, bun şi frumos 
în caracter. 

# 

Civilizația modernă suferă de exces şi de surplus. 
Există conserve, făină, peşte în cutii... Totul este un 
exces pe care rasa albă îl va plăti foarte scump. Hrana la 


conservă este un flagel pentru omenire. În natură, nu e 
permis să faci conserve. 
# 

Vă supăraţi deseori pentru că nu gândiţi. Da, cineva 
v-a spus ceva neplăcut. Dar trebuie să fiţi inteligenti şi 
să nu vă supăraţi niciodată. 

# 

Există o stare de care nu suntem conştienţi, şi 
această stare constă în a nu face nimic altceva decât să 
primim sau să luăm. Nu avem ca obiectiv decât să 
primim binefaceri, fără să dăruim nimic. Atunci apare 
răul, ca un proces care trebuie să ia ce am primit sau 
am luat. 

# 

Cineva este deranjat de statura sa mică, altul, de 
statura sa înaltă. Unul e necăjit pentru că e puțin cam 
gras, altul se chinuie pentru că e slab... Mereu suntem 
neliniştiți de atâtea lucruri! Dacă luați ca bază virtutea, 
toate neliniştile şi chinurile vor dispărea. 

# 

Veţi obține o forță mai mare dacă renunțați să 
încercați... Există lucruri pe care e mai bine să nu 
încercaţi niciodată să le faceți. 

# 

Vom fi nefericiți dacă ni se vor realiza toate 
dorintele. 

# 

Lumina pătrunde în organism prin milioanele de 
pori ai pielii ca să însuflețească trupul. Omul respiră şi 
prin toți porii. Respiră şi cu inima, care primeşte lumina 
divină ca să creeze căldură. Dacă nu o primeşte, el 
rămâne în pană în viața sa. Fără o forță interioară, nu 


suntem nici sârguincioşi, nici perseverenţi. Fără lumină, 
fără căldură şi fără forţă, rămânem de trei ori în pană. 
Din lipsă de lumină, nu mai vedem, din lipsă de căldură, 
înghețăm, devenim inerţi, toate ne sunt indiferente. Din 
lipsă de forță, nu mai avem voință şi nu mai vrem să 
facem nimic. Atunci pun stăpânire pe noi deznădejdea şi 
întunericul. 
# 

Fiecare ființă care vrea să dobândească ceva anume 

are deja posibilitatea să facă erori şi păcate. 
# 

Cel care riscă să-şi piardă libertatea nu e inteligent. 
Cel care poate să-şi piardă capul, banii, respectul 
celorlalți nu e nici el inteligent. 

# 

Când doreşti ceva, eşti legat. Când nu jinduieşti 
nimic, eşti liber. Există dorințe care nu trebuie să se 
realizeze. 

# 

Ați prins rădăcini în toate formele perimate: slujbele 
pentru morți, vechile credințe, vechii idoli, femeile, 
casele... N-am reuşit să vă fac să renunțați la superstiții, 
la concepţiile voastre desuete. Nici nouă perechi de bivoli 
nu vor putea 

să vă tragă afară din iazul ăsta care v-a acoperit. 
Există lucruri în garderobă la care trebuie să renunţaţi 
pentru totdeauna şi să puneţi în locul lor haine nou- 
nouţe, extraordinare, frumoase şi luminoase, haine de 
sărbătoare. 
# 

Cel ce trăieşte în lux pe pământ, bucurânduse doar 

de plăceri, îşi risipeşte complet energia spirituală. 


ii 
Nu cereţi niciun sfat nici fricii, nici vanităţii. 
# 

Cel care face erori le face doar din neştiință. Dacă ar 

cunoaşte rezultatele, nu le-ar mai face. 
# 

Unii oamenii doresc ca după moarte chipurile să le 
fie sculptate în piatră ca să fie expuse în public, dar nu 
ştiu că, prin acest act, se dedică unei suferințe seculare. 
Este o mare iluzie, deoarece nemurirea şi demnitatea nu 
constau în bus- turile sculptate. Bustul din piatră este o 
piedică pentru cel pe care comunitatea doreşte să-l facă 
nemuritor. Naturii nu-i place să i se fotografieze 
imaginile şi mai ales ca aceasta să fie pentru totdeauna. 
Omul se schimbă şi nu poate să aibă mereu acelaşi 
chip, încremenit odată pentru totdeauna. 

# 
Nu prețuiți valoarea timpului, nici al vostru, nici al 
celorlalți. Ce este o secundă? Într-o secundă, poți să 
devii om. Într-o secundă, dacă eşti treaz şi vigilent, poți 
să prinzi o idee. 

# 

Omul care e temător, care se îndoiește, care urăște, 
care nu doreşte binele aproapelui nu va putea în niciun 
caz să realizeze ceea ce doreşte. 

# 

Materialismul nu va oferi nimic bun lumii. Când o 
civilizație îşi pierde idealismul ca să devină materialistă, 
e sortită morţii. Când o învățătură sau o religie devine 
materialistă, pierzându-şi idealismul, este sortită morţii. 

# 


Elogiul şi calomnia sunt un rău. Nu faceţi elogiul 
binelui şi nu calomniaţi răul. Adevărata înţelepciune 
este să fii surd la orice calomnie şi la orice elogiu. 

# 

Cel ce e stupid nu poate fi niciodată smerit. 
# 

Nu vă revendicați dreptul. Cui îl cereți? Lui Pilat? 
# 

Cu cât veți lua mai mult în considerare promisiunile 
şi linguşelile oamenilor, cu atât veți face mai mulți paşi 
greşiti. 

# 

Singurul obstacol în viața rasei actuale ce-i 
împiedică pe oameni să evolueze este lăcomia în toate 
privinţele. 

# 

Erorile noastre sunt o lecție pentru ființele avansate. 
Orice eroare făcută de noi este o ocazie pentru ele să 
facă din ea ceva bun. 

# 

Vă plângeți de viață şi de lume. Totuşi, ce i-ați 
dăruit acestei lumi? Există măcar o singură persoană 
care să poată spune cu deplină sinceritate: „Am dăruit 
asta fără niciun interes, fără să fiu plătit, eu iubire şi 
din iubire. Am lucrat în numele Domnului”? 

# 

Binele şi fericirea nu vor putea niciodată să vină la 
noi dacă suntem complet cufundați în mlaştina 
ignoranței. 

# 

Cel care este leneş şi nu lucrează va fi întotdeauna 

expus necazurilor şi ghinionului în viață. Fiinţele leneşe 


sau stupide pretind întotdeauna că ceilalți sunt 
răspunzători sau vinovaţi. Şi niciun regim politic nu e 
nici bun, nici favorabil pentru ei. Există persoane care 
aşteaptă ca Dumnezeu să le facă treaba şi să le scoată 
din încurcătură. Fiecare trebuie să-şi rezolve singur 
treburile, fără să aştepte alt regim politic, pe Dumnezeu 
sau altă reincarnare. Când Dumnezeu vine la voi, toate 
treburile voastre trebuie să fie aranjate şi lucrările bine 
făcute, ca să vă poată da altele. 
# 

Cunosc destui oameni în care spiritul este viu, dar 
care au rămas mereu aceiaşi, aşa cum erau înainte, 
irascibili, colerici, ţâfnoşi, nemulţumiţi. Pătrunzând în 
cel ce este avar, corupt, irascibil, generos, spiritul nu-l 
transformă. El creează condiţii şi pune ființa la 
încercare. Fiecare este întotdeauna ceea ce este. Or, 
fiecare trebuie să se străduiască în forul său interior în 
vederea transformării individuale. Nu ne putem 
transforma decât prin voinţă proprie. Transformarea 
este un proces pus în mişcare numai din iniţiativă 
proprie. 


ENERGIA, PRANA 


Forma oamenilor din epoca noastră nu este nimic 
altceva decât „prana în circulaţie”. Când prana nu este 
distribuită în mod simetric şi egal în corpul omenesc, 
apar bolile. Când prana nu este distribuită simetrie şi 
egal în sentimente, se naşte nemulţumirea. Când prana 
nu este distribuită simetric şi egal în gânduri, se naşte 
nonsensul. 

# 

Energia vie care trebuie să ne împrospăteze 
organismul vine din coloana vertebrală. Măduva coloanei 
vertebrale are proprietatea să absoarbă prana din aer ca 
să o transmită organismului. Dacă o obstrucție oarecare 
va apărea în cerebel, prana nu va putea circula spre 
creier şi va rezulta o stare de indispoziţie în tot 
organismul. 

# 

Sarcina omului este să  armonizeze forțele 
organismului şi să creeze relații bune cu toate celelalte 
forţe. În zilele noastre, fiinţa omenească nu percepe 
corect şi regulat energiile din univers şi de aici rezultă că 
în unele locuri ale organismului există o cantitate mai 
mare de energie decât trebuie, în timp ce în alte locuri 
această cantitate nu e suficientă. Această distribuire 
inegală produce multe suferinţe. Chiar şi energiile cele 
mai subtile, dacă sunt concentrate într-un singur loc, 
generează stări supărătoare. 

# 

Razele soarelui de dimineață sunt cele mai utile 
pentru noi, oamenii. În Soare există un transformator 
mare care emană energii pe întregul Pământ, dar şi un 
transformator special pentru fiecare om de pe Pământ. 


Şi fiecare are transformatorul lui individual, care 
primeşte lumina şi energia adresate numai lui. 
# 
Energia evoluează constant în eternitate. 
# 

Prana vine de la Soare, de la planete, de la astre. 
Acumulăm această prana în creier şi în gânduri, apoi ea 
se distribuie peste tot în corp. Dacă un organ este în 
suferință, putem extrage puţină prana acumulată deja 
în creier ca s-o facem să circule spre acest organ, ca să-l 
trateze şi să-l vindece. 

# 

Pentru a adapta energia gândului la capul omului, 
ființele superioare coboară din lumile subtile şi o 
transformă. Să nu vă imaginaţi că creierul omului are 
nevoie de aceeaşi energie ca şi stomacul. Energia care 
asigură funcţionarea stomacului este de un fel, cea care 
asigură funcţionarea plămânilor, de alt fel, cea care 
asigură funcţionarea creierului este eu totul diferită. 
Pentru generarea imaginii unei idei nobile şi sublime în 
creier, trebuie să existe o energie specifică, care nu e 
percepută decât de partea superioară a frunţii. Partea sa 
inferioară poate să perceapă altă idee. 

# 

Faţă de zilele frumoase şi însorite, zilele cețoase şi 
umede sunt mai bune conducătoare de energii divine 
care vin din exterior. Zilele umede sunt magnetice. 
Există organisme care au nevoie categoric de umiditate. 

# 

Omul nu va putea să fie sănătos decât dacă va 
înțelege legile care guvernează prana. Modalitatea prin 
care acumulăm prana este respirația. Dar, în acelaşi 
timp, trebuie să ne comportăm corect ca să putem să 


primim prana şi să o folosim. Dacă inteligenţa, inima şi 
voința noastră nu funcţionează bine, ne vom lipsi de 
prana de care avem nevoie. Dacă nu gândim bine (întru 
adevăr), dacă nu simţim bine (întru iubire) şi nu 
acționăm bine (întru dreptate, nobleţe şi abnegaţie 
absolută), sistemul nostru nervos, aparatul respirator şi 
cel digestiv vor fi lipsite de prana şi nu vor fi capabile să- 
şi îndeplinească funcţiile. 
# 

Fiecare zi conține o energie diferită şi specifică, 
întrucât de fiecare dată acționează ființe inteligente. 
Zilele săptămânii sunt, aşadar, diferite; la fel lunile şi 
anii. 

# 

O energie enormă este ascunsă în pietre, în mări, în 
univers, dar omul nu şi-a folosit complet capacitatea 
propriului creier şi nu foloseşte nici aceste surse 
extraordinare de energie. 

# 

Respirația este glorificarea Domnului. Cel ce nu 
poate să respire nu se glorifică nici pe sine, nu îl glorifică 
nici pe Dumnezeu. Dacă respirați perfect, veţi fi învăluiți 
de binecuvântarea divină. 

# 

Duhul divin asigură energia Soarelui, care, la rândul 
lui, o introduce în creierul, în laringele, în inima şi în 
sufletul omului. De la Sirius şi de la Orion împrumută 
Sahasrara (chakra superioară) unele dintre culorile ei. 

# 

Muntii înalți sunt receptorii celei mai bune părți a 
energiei solare. Ei sunt depozitele de energie divină, o 
bază ca să lucraţi în deplină conştiinţă. 


# 

Îndepărtându-se de mişcările naturale şi de viața 
naturală, omul îşi pierde frumusețea şi plasticitatea 
gesturilor. El îşi regularizează energiile din organism 
prin propriile mişcări. Cu cât sunt mai atente mişcările 
sale, cu atât mai bine îi sunt controlate energiile. 
Mişcările agită aerul, ale cărui vibrații sunt transmise 
corpului fizic prin dublul lui. Acesta este o antenă prin 
care se primesc impresiile din lumea exterioară. Acest 
dublu învăluie corpul fizic ca să-l protejeze de necazuri. 
Cu cât ne dominăm mai bine dublul, cu atât vom primi 
mai bine toate impresiile din exterior. 

# 

Pietrele prețioase conțin energii creatoare 
ascendente şi slujesc ca transformatoare naturale. De 
aceea, este preferabil să avem şi să purtăm pietre 
prețioase ca remediu profilactic împotriva influențelor 
maligne şi ca transformatoare ale oricărui instinct 
inferior şi ale oricărei ambiţii. 

# 

Cantitatea mică de conştiinţă va avea ca efect o 
memorie slabă. 

# 

Orice maladie şi tot felul de indispoziţii pot să fie 
tratate cu respiraţii profunde şi în deplină conştiinţă. 
Cei care nu respiră profund, nici cu iubire, nu pot să 
primească şi nici să asimileze prana din aer. 


EU ŞI CEILALŢI 


Când suntem singuri, fără nimeni în jur, ne aflăm în 

real, pe când, fiind cu altcineva, ne aflăm în umbre. 
# 

Ideile de care se ocupă oamenii sunt sfinte. Nu le 
puneţi întrebări despre ocupațiile sau despre gândurile 
lor, nici despre reflecțiile lor. E treaba lor. Vi se cere să 
treceţi pe lângă fiecare fără să-l deranjati cu gândurile 
voastre. 

# 

Omul pe care puteţi să contați întotdeauna este o 

ființă raţională şi bună, un prieten. 
# 

Cineva se plânge: „Mi s-a spus un cuvânt greu”. Cât 
cântăreşte acest cuvânt? Vi s-a spus că sunteți nătângi. 
De ce e un cuvânt greu? Pentru că are vibrații în 
dizarmonie. După ce aţi aflat asta, să nu îi mai spuneţi 
niciodată aproapelui un cuvânt care are vibraţiile 
nearmonizate. Fiecare cuvânt pe care vreţi să îl spuneți 
cuiva trebuie să fie mai întâi pus la încercare pe voi 
înşivă. Dacă acest cuvânt nu vă face bine, nu îl rostiţi 
niciodată! 

# 

Există unele cuvinte, unele glume care vă 
murdăresc când le rostiți. Dacă ascultați cuvinte şi 
glume de acest fel, sunteți şi voi murdăriți. Ele sunt ca 
nişte explozibili, nu ar trebui, aşadar, să le folosiți şi nici 
măcar să le ascultați. 

# 

Dacă refuzați să faceţi serviciul pe care vi-l cere 

cineva, pe motiv că nu vreți sau nu aveți timp pentru 


asta, vă veţi lega de o lege negativă care acţionează în 
natură. În acest caz, o întreagă serie de forţe negative vi 
se opun şi toate planurile voastre frumoase vor da greş 
peste un timp. Aceste forțe sunt asemenea unei ape 
subterane care vă distrug lent, dar sigur baza vieţii 
voastre. 

# 

Cineva trebuie să îi înapoieze o sumă de bani 
aproape- lui, dar nu are cu ce să-şi achite această 
datorie. Eu, care am bani, plătesc în locul lui. Cineva a 
comis un păcat. Nu îl voi acuza, îl voi ajuta mai degrabă 
aşa cum îngrijeşti un bolnav. 

# 

Nu ar trebui să vă dați la întâmplare bunurile 
aproapelui sau oricui. Când doriți să vă împărțiți 
comorile, le veți oferi celor mai buni, celor mai inteligenți 
şi mai raționali. 

# 

Voi toţi doriţi să fie corectată lumea exterioară. Dar 

tocmai lumea din voi înşivă trebuie corectată. 
# 

Dacă cineva nu poate să îndrepte spre voi priviri 
amabile şi frumoase, voi puteți să-l priviți astfel. Doriţi 
bunăstarea şi fericirea fiecărei ființe omeneşti. 

# 

Spuneţi-i omului o vorbă bună şi nu vă mai gândiţi 
la asta. Ce va face? Dacă o merită nu e treaba voastră. 
Nu a venit pe lume ca să fie de acord cu voi. Important e 
să fiți voi de acord cu Dumnezeu şi să vă oferiţi ajutorul. 
În asta constau sensul şi frumuseţea vieţii. 

# 


Fiți amabili şi binevoitori unii cu alţii. Întreceţi-vă în 
stimă. Când vă întâlniți, spuneţi-vă vorbe bune unul 
altuia. 

# 

De obicei, suntem precişi şi corecţi față de toţi cei pe 
care-i iubim. Totuşi, cel care e onest este precis şi corect 
faţă de toată lumea. 

# 

Cel ce poate să se sacrifice în numele aproapelui are 

trăsătura esențială a lui Dumnezeu, e un Domn. 
# 

Toată lumea suferă la o apropiere excesivă lipsită de 
orice frumusețe. Cu cât vă apropiați mai mult, cu atât 
mai mult se înrăutăţeşte comunicarea reciprocă. Cu cât 
ființele sunt mai îndepărtate una de cealaltă, cu atât se 
simt mai bine, căci astfel pot să evolueze mai repede şi 
în deplină libertate interioară. Locuind foarte aproape 
unul de celălalt, trebuie să fim foarte buni şi raționali, 
inteligenți şi drepți, delicați şi conştiincioşi. Cel care 
doreşte o apropiere fizică ar trebui să fie impecabil 
mental, sufleteşte şi trupeşte. Dacă nu e aşa, 
îndepărtați-vă la mii de kilometri de el. 

# 

Vă întâlniți cu cineva bine cunoscut şi vă spuneți: 
„Acesta nu merită nici să-i zic Bună ziua”. Dar astfel voi 
înşivă vă puneţi în pericol. Spuneţi-i pur şi simplu: 
„Drum bun! îţi urez noroc în realizarea planurilor tale!” 

# 

Cui anume i-a făcut Dumnezeu daruri nu e treaba 
voastră. Nu vă pronunțatți despre lucruri pe care nu le 
cunoaşteţi. Orice ați vedea în lume, să ştiţi că, odată 
dăruit de Dumnezeu, fiecare lucru e bun şi acordat la 
momentul oportun. 


# 

Dacă ați auzit ceva, nu vorbiți despre asta. Cineva 

va fi ofensat, nu spuneți nimic. 
# 

Cineva a spus o vorbă rea despre voi. Nu vă simtțiți 
stânjeniţi, căci pacea sufletului vă este mult mai 
importantă decât toate flecărelile. Fiecare bârfă îi va 
dăuna celui care a rostit-o. 

# 

Uneori, faceți ceva ca să mulțumiți pe cineva, dar 
există un om care să-şi fi mulțumit aproapele? Ca să-i 
mulțumiți pe ceilalți, ați avea nevoie de miliarde şi nu se 
ştie niciodată dacă ceilalți vor fi mulţumiţi. 

# 

Nu vă mai duceți la cineva în vizită dacă sunteți 
bolnavi. Nu vă duceți să vedeți un prieten dacă sunteți 
înăcriți. Rămâneţi în pădure, mergeţi pe sub copaci şi 
plângeţi acolo. După ce v-aţi liniştit şi v-aţi uşurat 
inima, vizitaţi-vă prietenul ca să vă dovediţi respectul şi 
iubirea față de el. 

# 

Ziceți: „Doamne, fă să dispară de aici această 
persoană, ca să nu mă mai stânjenească!” Sau: 
„Doamne, individul acesta e o povară pentru mine, nu 
pot să-l suport. Vreau să 

dispară”. Şi unde ar trebui să îi ducă Dumnezeu? 
Dacă nu vor fi aici, vor fi în altă parte, unde îi vor 
încurca pe alții, care vor vrea şi aceştia să scape de ei. 
Totuşi, Dumnezeu se bucură când aude pe cineva 
zicând: „Lasă-l pe omul acesta eu noi!” Când o ființă 
dezagreabilă vine la voi, tolerați-o, pentru ca Dumnezeu 
să se simtă puţin mai uşurat. 


# 

Trebuie să respectăm puritatea şi libertatea 

aproapelui nostru, a întregii lumi. 
# 

Fiecare om, bun sau rău, care vă vizitează îşi lasă 
întotdeauna influența asupra voastră. Dacă ați fi 
clarvăzători, ați vedea că o substanță fină se degajă din 
fiecare ea să se aşeze ca o umbră pe cel cu care 
comunică. Din cauza acestei umbre resimțim o 
indispoziție. Cel care e bun şi pur lasă o lumină în 
sufletul aproapelui său. 

# 

Un lucru vă încântă şi vreți să îl aveți cu orice pret. 
Să vă întrebaţi imediat: „Oare toată lumea îl poate 
avea?”. Dacă răspunsul e negativ, renuntați şi voi. E o 
atitudine demnă şi nobilă. 

# 

Cineva spune: „Nu pot să-l suport pe acest om!” 
Totuşi, nu bănuieşte că, distrugându-l pe cel pe care îl 
detestă, se distruge pe el însuşi. 

# 

Vreți să vă iubească oamenii. Ați dat ceva de la voi 

pentru ei? Ați sacrificat ceva? 
# 

Lat prețuit pe cei care v-au iubit până în prezent? 
Le-ați mulțumit celor care v-au făcut un serviciu 
oarecare? 

# 

Nu insistați niciodată să primiți o sumă mai mare 
decât costul unui obiect. Dacă celălalt nu vrea să vă 
plătească, atunci e mai bine să-i faceți obiectul cadou. 

# 


Cineva a spus= „N-am condiţiile favorabile ca să fac 
bine”. Pentru o binefacere, pentru bunătatea inimii, 
avem întotdeauna şi peste tot condiţiile necesare. 

# 

Credeţi că e nevoie de multă ştiinţă ca să înțelegeți 
că cineva e bun sau râu? Omul bun e afectuos şi 
entuziast şi degajă lumină pentru toți ceilalți. Omul rău 
nu are nimic din toate astea. 

# 

Dacă îi dați bani cuiva, veți avea dreptul să îi luați 
înapoi? Din punct de vedere uman, da. Din punct de 
vedere divin, nu! Mă refer la relații reale, autentice. 

# 

Dacă iubiți un om, ce nevoie aveți ca el să vă 
iubească? E o lipsă de înțelegere. Dacă produc un 
articol, îl vând şi vreau să primesc întotdeauna ceva în 
schimbul acestui articol... Dar nu e vorba de nicio 
iubire. 

# 

Când faceți un bine, faceți-l aşa încât nimeni să nu 
ştie. Numai Dumnezeu să ştie. Când faceți un rău, 
dezvăluiți-1, ca toată lumea să înțeleagă şi ca voi să vă 
corectaţi. 

# 

Îi spuneți unui prieten: „îmi pare rău că te-am 
iubit”. Care e sensul acestor cuvinte? Nu puteti, aşadar, 
să iubiți a doua oară. Şi plecaţi... Nu, întoarcetți-vă, 
faceţi un pas în spate ca să vă corectaţi. Cum? Spuneţi 
pur şi simplu: „Sunt fericit că te-am iubit”. Dacă nu, 
Dumnezeu va regreta şi el că v-a iubit. „Dumnezeu te 
iubeşte şi eu, de asemenea”. Este singura modalitate, 
pentru om, de a-şi măsura iubirea. 


# 

Cineva spune despre altcineva: „Pe acesta nu-l pot 
iubi”. Când aud asta, ştiu deja că nu-l iubeşte pe 
Dumnezeu. Iubirea învinge toate greutățile. Dacă iubiți, 
pentru voi nu vor mai exista oameni răi. 

# 

Când un om face o greşeală, profitați ca să învățați 
ceva. Trebuie, aşadar, să ştiţi că orice lucru care se 
întâmplă pe Pământ este un act colectiv. Nu ştiţi de ce 
omul s-a abătut de la drumul drept sau a făcut un pas 
greşit. 

# 

Când cineva spune că iubeşte, trebuie să dăruiască 
fără să aştepte să i se dea ceva. Când cineva dăruieşte şi 
altul primeşte, amândoi ar trebui să aibă un sentiment 
sfânt. Iubirea e un sentiment sfânt. 

# 

Oamenii suferă din cauza lipsei de iubire şi mor tot 
din lipsă de iubire. Au o mare iubire, dar e mai degrabă 
iubirea de ei înşişi. Dacă toți oamenii ar avea pentru 
apropiații lor aceeaşi iubire pe care o au pentru ei înşişi, 
lumea n-ar mai aştepta nicio salvare de nicăieri. Ar fi 
salvată. 

# 

Treceți pe lângă un om îmbrăcat foarte modest dar 
el are un suflet, o minte, o inimă, o inteligență. Toate 
acestea trebuie să le descoperiți la el. Dacă sunteți 
atenți numai la exterior (hainele noi şi frumoase), 
neglijând ce e ascuns sub veşminte, nu veți vedea 
niciodată ce e sfânt în el. 

# 


Dacă veţi vorbi de rău pe cineva, vă veţi lega de el şi 
vă veţi demagnetiza. Îi faceţi un serviciu vorbindu-l de 
rău, îl veţi purifica şi voi vă veţi păta. A 

# 

Sunteţi exact la fel ca omul căruia îi faceți reproşuri 
sau pe care îl vorbiți de rău. Înainte de a bârfi, aşteptaţi, 
reflectaţi, nu aruncaţi cu noroi în nimeni. Scoateţi doar 
o aşchie mică din ochiul vostru sau din ochiul 
duşmanului vostru; restul se va aranja. 

# 

Sunteţi grosolani pentru că nu aveți lumină 
interioară. Noaptea, pietrele sunt reci. Având o lumină 
interioară, omul este blând, cald şi tandru. Imediat ce îşi 
pierde această lumină, devine rece şi grosolan. 

# 

Cel ce nu vă dăruieşte nimic şi nu ia nimic de la voi 
nu vă iubeşte. Cel ce vă dăruieşte fără să ia nimic nu vă 
iubeşte nici el. Cel care doar ia de la alții nu iubeşte pe 
nimeni. 

# 

Dacă ați şti ce este răul, n-aţi condamna niciodată 
pe nimeni pentru nimic. 

# 

Nu dezvăluiți niciodată aspectul urât al aproapelui. 
E mai bine să vorbiţi de bine decât de rău. Dezvăluiţi 
întotdeauna aspectul pozitiv al fiecăruia, indiferent cine 
este. 

# 

Aţi ofensat pe cineva. Nu vă scuzaţi, dar, dacă îl 

vedeți într-o situație dificilă, alergați la el, ajutați-1! 
# 


Ideea de proprietate sufocă omul. Ideea de a fi 
primul din lume, cel mai puternic, cel mai învăţat sufocă 
şi ea şi este identică cu noţiunea de proprietate. 

# 

Cel ce dăruieşte îşi face o binecuvântare sfântă lui 
însuşi. 

# 

Dumnezeu îl iubeşte şi eu, de asemenea. Asta e tot. 
Fără să mă preocupe caracterul lui. Dacă cred despre 
cineva că e bun, va deveni bun. Dacă cred despre cineva 
că e rău, va deveni rău. Noi îi determinăm (prin 
gândurile din sinea noastră) pe ceilalți să fie buni sau 
răi. Dacă avem o părere rea despre cineva, gândurile lui 
vor fi rele, dacă avem o părere bună, gândurile lui vor fi 
bune. Să nu credeți că puteţi face să se nască iubirea 
fără iubire! 

# 

În natură, există o lege: imediat ce doriți ceva, 
Dumnezeu creează pentru voi condițiile favorabile ca să 
vă puteți realiza planul. Şi mai târziu, timp de mii de 
ani, veți regreta că ați făcut-o. Chiar dacă faceți ca o altă 
persoană să vă realizeze dorința, crima va fi comisă tot 
de voi. Uneori, presupuneti că puteţi obliga aproapele să 
facă binele, dar nu e uşor. 

# 

Nu luaţi decât ce aveți nevoie. Nu dăruiți mai mult 
decât trebuie să dăruitți. 

# 

Nu spuneți niciodată tot ce ştiţi. Nu vindeți şi nu 
daţi tot ce aveți. Lăsaţi ceva şi pentru voi înşivă. 

A 


Cineva refuză să-mi facă un serviciu de care am 
nevoie, şi asta înseamnă că starea lui e morbidă. Dacă 
nu mă iubeşte, cauza e aceeaşi. 

# 

Nu spuneţi niciodată unei ființe că o iubiți sau că nu 
o iubiţi. Iubirea creează tăcere, un singur cuvânt o poate 
strica. 

# 

A ne ocupa de defectele aproapelui nostru este o 
boală periculoasă. Beția este o mizerie. Bârfa, critica, 
îndoiala, bănuiala, lăcomia, invidia, minciuna şi multe 
alte vicii sunt mizerii. Ar trebui să vă corectaţi singuri, 
fără să fiți atenţi la alţii. Cel ce se ocupă de erorile şi de 
păcatele aproapelui riscă să facă aceleaşi erori şi 
aceleaşi păcate. Or, cel care observă virtuțile aproapelui 
le va manifesta el însuși. 

# 

Să nu doriți (nici pentru altul, nici pentru voi) un 
lucru căruia nu-i puteți distinge nici utilitatea, nici 
nocivitatea. 

# 

Va trebui să învățați cum, unde şi când puteți să 
dăruiți aproapelui. În unele cazuri, dăruiți de la voi 
totul, în altele, nimic. Trebuie să oferiţi celorlalți gratuit 
tot ce v a dat 

Dumnezeu. Nu ţineţi aceste daruri doar pentru voi. 
Le veţi oferi celorlalți din abundența vieţii voastre pentru 
ca totul să curgă constant. Cel ce nu se dăruieşte pe 
sine e asemenea unui lac astupat şi mort unde nimic nu 
mai trăieşte. 


# 
Niciun regim politic nu vă va elibera. Libertatea nu e 
un proces exterior, ci interior. 


# 

Nu vă preocupați să aflați dacă ceilalți vă iubesc sau 
nu. Încercaţi să iubiţi voi înşivă, preocupaţi-vă numai de 
iubirea voastră. 

# 

Cel care e bun dăruieşte fără să-i pese ce dăruieşte, 
fără să se gândească cui a dat şi din ce motiv, fără să se 
întrebe dacă celălalt merită sau nu. 

# 

Nu plâng când oamenii mor, dar plâng când nu se 
iubesc sau trăiesc în nedreptate. Moartea este un fel de 
ipocrizie şi de minciună. 

# 

Cine e trimis de Dumnezeu? Cel care vă scoate din 
apă când sunteți gata să vă înecați. Nici fratele, dacă nu 
vă scoate din apă, nu e trimis de Dumnezeu şi nu e 
fratele vostru adevărat. Cel care vă ajută când aveți 
nevoie este trimisul lui Dumnezeu. 

# 

Când auziți vorbe aspre de la soțul sau soția 
voastră, spuneţi: „Aceste cuvinte sunt atât de frumoase! 
Trebuie să învăţ ceva esențial şi prețios din ele şi să le 
analizez. Ele ascund o comoară”. 

ii 

Liber este numai omul eliberat de toate crimele şi 

delictele: intelectuale, spirituale, fizice. 
# 

Păstraţi pentru voi ce e puţin şi respingeți ce e prea 
mult. În puţin constă forța. 

# 

Cineva mi-a spus cuvinte răuvoitoare, dar greşeala 
este a mea că le-am acceptat. A comis greşeala de a-mi fi 


vândut o marfă proastă, dar e vina mea că ara cumpărat 
o Cel care ofensează şi cel care este ofensat sunt 
vinovați deopotrivă. 

# 

Când faceți bine cuiva, faceți-l aşa cum nimeni nu 
ar fi făcut-o, frumos şi aparte. Şi nu cereţi să vi se dea 
bani. Nicio para. Binele pe care îl faceţi trebuie să fie 
lipsit de orice element de interes Imateriali sau de 
cupiditate. 

# 

Omul îi poate uni pe ceilalți oameni fără ca ei să se 

adune. Putem fi uniți fără să fim adunați într-un loc. 
# 

Fiecare trebuie să fie respectat pentru ceea ce este, 
nu pentru ceea ce nu este. 

# 

O ţinută bună şi corectă vă vădeşte echilibrul şi 
bunătatea. La fel mişcările frumoase şi armonioase. 

# 

Când observați în fiecare persoană prezența lui 
Dumnezeu şi îi acordați întreaga atenție cuvenită, 
sunteți pe calea cea bună. Dar, dacă aşteptaţi ca o altă 
ființă să vă aducă fericirea, sunteți pe o cale greşită. Nu 
vom găsi fericirea nici pe pământ, nici printre oameni. 

# 

Există trei feluri de sclavie: teama de cineva sau de 

ceva, ura sau ranchiuna şi altruismul sau iubirea. 
# 

Cu cât vă veți dărui mai mult iubirea unei ființe rele, 
cu atât mai mult va creşte răutatea ei. Nu creați condiții 
favorabile evoluției răului. 

# 


Cel ce nu poate să se împace cu duşmanul său este 
prost, iar cel care vrea şi ştie cum să se împace este 
inteligent. 

# 

Relația dintre două persoane nu e un ataşament. 
Relația poate să creeze un ataşament, dar acesta este 
mai mult decât o relație. 

# 

Cineva spune că nu poate să iubească. De ce? 
Pentru că doarme. Altul mărturiseşte că nu are 
cunoştinţe. De ce? Pentru că doarme. Nu e rău, lăsaţi-l 
să doarmă. Nu îl treziți, nu îl deranjați decât dacă vedeți 
că i-a luat foc casa. 

# 

Nu permiteți niciodată nimănui să se amestece în 
lucrarea voastră interioară. Şi nici voi nu vă amestecați 
nici în lucrarea interioară, nici în libertatea cuiva. 

# 

Sufletul este incredibil de frumos. E mai bine să vă 
apropiați unul de celălalt mai degrabă cu sufletele decât 
cu corpurile. 

# 

Toate sufletele avansate sunt apropiate de voi. Şi-au 
terminat evoluția şi coboară din când în când ca să 
trăiască împreună cu voi. 

# 

Cineva poate să facă un sacrificiu ca să vă scoată 
din apa în care vă înecați, dar nu vă salvează pentru 
totdeauna - vă puteți îneca a doua oară în altă parte. 

# 

Toți oamenii sunt absolut indispensabili naturii şi 

nouă tuturor. Când moare un om, ceva moare şi 


înlăuntrul nostru. Când vine pe lume un om, ceva se 
naşte şi înlăuntrul nostru. 
# 

Dacă vreți să i faceți un serviciu cuiva, puneti-i în 
buzunar ceva bani fără să ştie. Ceea ce facem acum este 
exact contrariul: dăm cu intenția de a face asta 
cunoscut cât mai multor persoane. Morala nouă este să 
dăruieşti şi să uiţi. 

# 

De ce nu trebuie să mințim? Pentru că, atunci când 
minte, omul rupe legăturile cu Dumnezeu, cu Hristos, 
cu ființele avansate şi creează astfel un obstacol în calea 
elevării sale spirituale. Când minţim, are loc o explozie 
astrală, căci un gând-formă se poziţionează în 
contradicţie cu faptul real. Şi această explozie acţionează 
în mod distructiv asupra celui care minte. Când minţim, 
rezultatul e o modificare subtilă în structura chimică a 
sângelui. 

# 

Fiecare om pregăteşte el însuşi toate conditiile 
viitoare în care va exista. Sufletele de care este legat 
constituie, în realitate, aceste condiții. 

# 

Chiar dacă există o singură persoană pe lume cu 
care nu v-aţi împăcat, ea va fi pentru voi un obstacol în 
lumea subtilă. 

# 

Nu poate fi prietenul vostru decât cel care şi-a 
deschis sufletul şi inima pentru voi. Prietenul vostru 
adevărat şi real este cel a cărui prezență vă face lacrimile 
să se usuce şi supărările, necazurile şi incertitudinile să 
dispară. 


# 

Dacă omul trăieşte numai pentru el, ce câştigă? Vor 
exista momente în care va fi mai fericit, dar vor veni alte 
momente în care fericirea i se va transforma în 
nefericire. 

# 

Îi spuneți cuiva că e murdar. Dacă îl spălați, veți 
vedea că în interior e curat. O monedă de aur acoperită 
de noroi va străluci din nou dacă o spălați. 

# 

Trebuie să vă prețuiți şi să nu vă risipiţi timpul şi 
nici pe cel al apropiaților. O persoană politicoasă este 
atentă şi răbdătoare ca să asculte bine ce spun ceilalți, 
fără a face pe cineva să-şi piardă timpul. 

# 

Un prieten nu ar putea niciodată să îl vorbească de 
rău pe prietenul lui. Cel care vă primeşte în casa lui şi 
împarte cu voi tot ce are este într-adevăr prietenul 
vostru. E minunat şi sublim să ai un prieten! Un prieten 
e ca Dumnezeu pentru un alt prieten. 

# 

Cel care creează condițiile ca să existați este în 

realitate o ființă care vă iubeşte. 
# 

Rugaţi-vă pentru toți oamenii, mai ales pentru cel pe 
care nu îl iubiți şi pe care nu îl puteţi suporta. Prin 
rugăciuni, vă aduceţi contribuţia la elevarea sufletului, 
la extinderea conştiinţei celui pe care nu îl puteţi 
suporta. 

# 


În lume acţionează o lege a periodicităţii şi, din 
cauza ei, tot ce facem aproapelui nostru se întoarce 
întotdeauna împotriva noastră după un timp. 

# 

Deşi sunteți înşelați, şi ştiţi asta, fiţi mereu 
asemenea izvorului care dăruieşte tuturor. Izvorul 
dăruieşte fără să îi pese cine va bea din apa lui: un lup, 
un urs, un şarpe, un păianjen. Nu îi pasă unde îi va 
curge apa, spre un spin sau spre gunoaie. Dacă apa ar 
reflecta ca voi toți, dacă ar refuza să ajute oamenii, ştiţi 
ce vi s-ar întâmpla? Tulburați un izvor şi priviți cu 
atenție ce va face în zece minute. Începând de la centru, 
va începe să se limpezească şi va îndepărta toată apa 
tulbure. 


(A) EVOLUA, EVOLUȚIA 


Fără sacrificiu şi fără idee, progresul este imposibil. 
# 

Magnetismul este o forță care contribuie la 
dezvoltarea universului şi a tuturor ființelor vii. Mişcarea 
de revoluție a Lunii în jurul Pământului, mişcarea 
Pământului în jurul Soarelui şi a Soarelui în jurul 
celorlalți sori, toate acestea se datorează magnetismului. 
El menține armonia în viață, în tot universul. Dacă ar 
dispărea, viața nu ar mai putea să se manifeste. 
Pierzându-şi  magnetismul, omul devine ursuz, 
nemultumit, totul îi pare urât şi negru. Chiar fiind într- 
un loc unde e cald, îi va fi întotdeauna frig. Magnetismul 
asigură atracția şi căldura ființei omeneşti. 

# 

Omul evoluează călătorind din lumea fizică spre 
lumea sublimă şi din aceasta spre lumea divină. Planul 
divin ne aduce condițiile favorabile evoluției. Fără nicio 
întrerupere şi fără niciun colț neutru, el îi cere celui care 
accede la el să aibă o orientare individuală... Oriunde aţi 
fi, în toate planurile sau lumile, trebuie să fiți 
întotdeauna vigilenți şi să lucraţi în forul interior ca să 
vă perfecționatți... 

# 

În natura vie, o lege interioară cere ca omul, după ce 
a învățat să evolueze, să îi ajute pe toţi ceilalți. Aceasta 
înseamnă a-l sluji pe Dumnezeu. 

# 

A venit ceasul ca omenirea să părăsească faza de 
sugestie ca să intre în faza de inspiratie... Nimeni nu va 
putea avea o influență asupra inspirației voastre, care 
este constantă şi creşte permanent... Când veți ajunge la 


legea inspiraţiei, va începe pentru voi viaţa reală care vă 
va forma caracterul. Acţionând conform legii inspiraţiei, 
veţi pătrunde într-o lume nouă, cea a armoniei. 

# 

Conştiința divină este întotdeauna calmă şi tăcută. 

Contactul cu ea purifică conştiinţa individuală, 
alungă orice nemulțumire sau negativism şi îi conferă 
existenței voastre adevăratul său sens. 

# 

Când vreți să avansați, stabiliți relații cu ființele 
inteligente. Fiecare ramură a unei ştiinţe sau a unei arte 
are ființele ei raționale care o susțin. Fiinţele inteligente 
mențin şi starea de sănătate. Forța şi virtutea fiecărui 
om sunt şi ele menținute de ființe inteligente. 

# 

Există atomi care sunt organizați. Există atomi care 
au traversat corpul subtil şi corpul divin. Există o 
evoluție în atomi şi una în materia însăşi. Totul 
evoluează în noi şi în afara noastră. 

# 

În principiu, fiecărui sistem de ființe superioare îi 
corespunde un sistem de fiinţe inferioare şi aceste două 
sisteme se influențează unul pe celălalt. În urma acestei 
interacțiuni dintre sisteme creşte şi evoluează universul. 
În centrul tuturor se află conştiinţa divină, duhul sfânt, 
care normalizează totul în interiorul ființei omenești. 

# 

Binefacerea şi adevărul sunt cele două căi pe care 
înaintează omenirea. Adevărul este calea spre 
Dumnezeu. Binefacerea este şi ea o cale spre Dumnezeu. 
Amândouă stau la baza sufletului omenesc. Acum, ne 
aflăm în ultima zi în care putem îndeplini voința 
Domnului. 


FERICIREA 


Purtaţi fericirea în voi înşivă. Această fericire 
depinde de organizarea inteligenţei, inimii şi voinţei 
voastre; nu vă mai rămâne decât să utilizaţi aceste 
condiţii. Aveţi aerul ca să respirați, lumina ca să priviţi 
şi să percepeţi, aveţi cuvântul şi o limbă în care puteți 
să vorbiţi cu blândeţe şi tandreţe. 

# 

Oamenii nu pot găsi fericirea pentru că o caută în 

afara a ceea ce primesc clipă de clipă. 
# 

Nu veți putea să fiți fericiți până când nu veți iubi 
fără niciun interes cel puțin o persoană sau o ființă 
oarecare. Iubiți pe cineva fără să ştie, şi asta vă va face 
bine. Aşa veți înțelege un adevăr. 

# 

Nimeni nu poate să intervină în fericirea altuia. 
Calea spre atingerea fericirii este echilibrul în plan fizic, 
echilibrul sentimentelor, ca să nu aveți căderi după 
fiecare emoție, echilibrul gândurilor, ca să puneţi toate 
la locul lor fără a limita pe nimeni. Lăsați libere toate 
ființele vii, pentru ca fiecare să-şi poată urma propriul 
drum. 

# 

Când ştiu că există un UNU care mă iubeşte, sunt 
fericit. 

# 

Nu poate fi fericit decât cel care este inteligent. 
Fericirea nu este posibilă fără iubire. 

# 


Fericirea va veni singură în momentul în care veţi 
renunţa la voi înşivă şi de acolo de unde nu v-aţi 
aşteptat niciodată. 

# 

Fericirea adevărată este o legătură vie neîntreruptă 

cu Dumnezeu. 


FIINŢA OMENEASCĂ 


Trecând pe lângă voi, oamenii ar trebui să spună: 
„lată o fiinţă omenească împlinind vrerea Domnului”. 
Este cel mai mare elogiu care există. 

# 

Numai mintea lipsită de oprelişti şi inima generoasă 
sunt bogăția omului. Dacă nu aveţi o minte lipsită de 
oprelişti, nici o inimă generoasă, nu veți fi în realitate 
decât nişte măgari bine încărcațţi. 

# 

Nici locul pe care îl ocupă, nici funcția nu îl creează 
pe om. Cel ce e prost, aşa va fi întotdeauna, oriunde ar fi 
plasat. 

# 

Ființa omenească nu a fost animal; este doar o 
formă de duh care a traversat fazele de planetă şi de 
animal, dar originea ei este Dumnezeu. A traversat fazele 
inferioare fără să se oprească la nivelul lor şi şi-a 
continuat evoluţia. Şi continuă până în zilele noastre să 
creeze forme. 

# 

Dumnezeu ne-a creat înainte ca noi să fi adoptat 
formă omenească. Important este că existăm şi în afara 
acestei forme, împreună cu alte corpuri subtile, al căror 
număr, după părerea mea, este de douăsprezece. 

# 

În prezența unei ființe omenești care are caracter 
bun, pietrele prețioase devin transformatoare şi 
mediatoare de puteri divine. 

# 


Fiinţa omenească are un al treilea ochi, din care iese 
lumina divină, şi acest ochi o face să înțeleagă cum 
trebuie să privească. Ochii fizici sunt indispensabili, dar, 
fără al treilea ochi, care se găseşte în spatele ochilor 
fizici, nu am putea să îi transmitem nimic aproapelui 
nostru. 

# 

Uneori, vi se întâmplă să presupuneți că aţi 
dobândit cunoştinţe. Da, ați dobândit, dar în ziua de 
astăzi succesul vostru depinde de faptele de azi: de un 
gând bun, de o emoție bună şi de o realizare bună. 

# 

Cu cât ființa umană este mai nobilă prin faptele 

sale, cu atât e mai bună constituția corpului său. 
# 

Nu putem avea lumină în minte, căldură în inimă, 
nici forță în corp dacă nu suntem deschişi spre 
Dumnezeu. Este ceea ce se numește „influx” în ocultism, 
influenţa spiritului asupra omului, adică legătura dintre 
divin şi om. 

# 

Binefacerea este o hrană pentru inimă. Fără bine, 
omul n-ar putea să fie nici sănătos, nici fericit. Inima se 
dezvoltă şi se perfecționează numai grație generozității. 
Fără inimă şi minte nu suntem absolut nimic. 

# 

Cu cât oamenii vor evolua mai mult, cu atât mai 
multe elemente variate vor intra în viața lor. Sufletul, 
mintea şi inima sunt elemente aparte. Alte elemente 
aparte sunt gândurile, sentimentele şi emoţiile. O 
anumită faptă e posibil să nu aibă importanță pentru 
voi, autorii ei, dar va constitui o posibilitate pentru o 
altă ființă. 


# 

De ce suferă oamenii? Pentru că nu sunt liberi. De 
ce sunt slabi? Pentru că au pierdut forța spiritului. De 
ce fac paşi greşiți? Pentru că au pierdut lumina 
inteligenței. De ce sunt săraci? Pentru că au pierdut 
bunătatea inimii. Oricine a pierdut bucuria şi-a pierdut 
libertatea inimii. Dumnezeu i a făcut omului patru 
daruri pe care trebuie să le păstreze cu grijă: libertatea 
sufletului, puterea spiritului, lumina inteligenței şi 
bunătatea inimii. 

# 

Aşezați-vă în fața lui Dumnezeu ca un copil şi ziceți: 
„Doamne, binecuvântează-mă! îți mulţumesc pentru tot 
ce mi-ai dăruit. Ajută-mă să-mi sporesc libertatea 
sufletului, puterea spiritului, lumina inteligenţei şi 
bunătatea inimii!”. 

# 

Bogăția oamenilor este determinata de sângele lor. 
Ca să înţelegeţi dacă o persoană poate fi bogată, aţi 
putea să vă interesați de aspectul cantitativ al sângelui 
său. Descompunând sângele, veți vedea elementele pe 
care le conține. Dacă aveți sângele sărac şi contaminat, 
chiar dacă vi s-ar oferi lumea întreagă, aţi rămâne 
întotdeauna săraci. Sângele, viaţa şi mintea constituie 
tot avutul fiecărui om. 

# 

Ființa omenească este formată din mai multe 
straturi eliptice întrepătrunse. Ele sunt corpul fizic, 
astral, mental şi cauzal. Corpul fizic are trei dimensiuni, 
corpul astral are patru, corpul mental are cinci şi corpul 
cauzal are şase. Materia acestor corpuri posedă 
structuri şi componente diferite. 

# 


Dacă aveţi gânduri bune şi armonioase, memoria vă 
va fi mai bună. 

# 

Omul va dobândi ceva doar dacă transformă 
lucrurile pentru ca ele să devină carnea şi sângele său. 
Achiziţiile reale sunt doar cele aflate întotdeauna la 
dispoziţia sa şi care îi schimbă caracterul adăugându-i 
ceva nobil şi constant. Aşadar, ceea ce vă aparţine nu vă 
va putea fi luat de nimeni. 

# 

Omul puternic nu se plânge şi nu se justifică. 

Suportă toate rănile şi-şi continuă drumul. 
# 

Când sufletul se hrăneşte, omul e puternic. Când 
inima se hrăneşte, omul e nobil. Când inteligenta se 
hrăneşte, omul e luminat la minte. Şi această lumină îşi 
are originea nu cum vă imaginați, doar în cărți. Venim 
pe lume cu aceste aptitudini. 

# 

Plantele degajă particule specifice care se manifestă 
printr-un parfum agreabil sau un miros neplăcut. 
Fiecare ființă omenească secretă prin organele corpului 
un fel de 

particule care se răspândesc în aer, cele pe care le 
degajă capul sunt diferite de cele pe care le degajă 
mâinile. Putem să simțim de departe dacă cineva este 
sănătos sau nu. Omul sănătos are un miros plăcut. 
Dacă creierul e sănătos, capul emite o lumină blândă şi 
agreabilă, asemenea capului sfinților. Pentru fiecare 
persoană, această lumină depinde de nivelul evoluţiei 
sale. Omul cu inimă generoasă şi deschisă are o forță 
magnetică. Degajă o flacără deosebită, sfântă. Dacă 


aparatul digestiv îi este sănătos şi îi funcţionează 
perfect, emană forță, sănătate şi vitalitate. 
# 

Cu cât e mai cultivată (deci mai bine transformată) 
materia corpului omenesc, cu atât mai elevată şi 
perfectă îi este viața. Gradul evoluției fiecărui om 
depinde de materia organismului său. 

# 

Nu există hrană mai bună pentru om decât merele, 
grâul, pâinea, uleiul şi toate fructele. Grâul e foarte 
important, căci are un aport mare şi-l face pe om mai 
rezistent. 

# 

Murim ca ființe omeneşti, nu ea entități create de 

Dumnezeu. Moare numai trupul. 
# 

Omul inteligent va putea să facă sute de pâini din 
una singură. Omul stupid se crede permanent sărac şi 
este mereu posac şi nemulțumit. 

# 

Materia există, dar Totul nu provine din materie. 
Aceasta este unul dintre factori, una dintre condițiile 

necesare manifestării vieții. Pentru ca o formă să fie 
creată în lume, trebuie să aibă o substanță care să 
îmbrace forțele vii. Corpul, prin organele externe şi 
interne, este aspectul material al forțelor creierului, al 
conştiinţei. Plămânii, stomacul, muşchii, oasele, 
sistemul nervos şi toate celelalte sisteme şi aparate 
formează o construcție monumentală prin care se 
manifestă inteligența. 

# 


Cu cât sunt mai ample şi mai aprofundate 
cunoştinţele unei persoane, cu atât mai mare este 
nevoia sa interioară de a învăţa, căci dobândirea de noi 
cunoştinţe este nelimitată. Cunoaşterea este bucuria din 
existența omului, în timp ce viaţa trăită în iubire este 
sensul acestei existenţe. 

ii 

Blândeţea în lume provine de la cei care iubesc. 
Toate fructele dulci, toate sucurile dulci ale florilor 
provin de la culorile iubirii. Această iubire se naşte în 
inimă şi vine în noi din exterior ca o blândeţe. Tot ce 
este otravă provine din inimile fiinţelor rele. Gândurile 
omului trebuie să emane miros plăcut, inima trebuie să 
emită blândeţe şi corpul omului trebuie să radieze 
fermitate constantă. Lumina vine de la inteligența 
divină, căldura vine de la inima divină şi forţa vine de la 
corpul divin. 

# 

„Ridică te şi mergi!” Este o formulă absolută prin 
care putem să depăşim toate obstacolele şi să suportăm 
toate încercările. Vorbindu-i astfel propriei inteligente, 
vom putea să ne ridicăm ca să mergem şi să ne realizăm 
toate aspiraţiile nobile. 

Cel ce e puternic nu se plânge niciodată. Îşi îndură 
suferințele, îşi acceptă rănile şi merge mai departe. 

# 

Ființa omenească este un mic univers menținut de 
energia divină şi de ființele superioare, de lumile 
sublime. 

# 

Când un spirit întunecat intră în voi, inteligența vi 

se întunecă, inima vi se întunecă şi vi se răceşte, corpul 


vă e cuprins de slăbiciune. Când un spirit al 
întunericului vă atinge uşor, vă pierdeti forta. 
# 

Nu trebuie să mâncăm orice pâine, nu trebuie să 
bem orice apă, nici să citim orice carte şi nu trebuie să 
credem în orice. 

# 

De la naştere, putem prezice dacă un om va fi bogat 
sau sărac. Bogăția este determinată de aurul conţinut în 
sânge. Lungimea vieţii depinde tot de el. Când aurul ca 
element este alterat, viața se scurtează. Aurul din sânge 
atrage aurul din exterior. 

# 

Omul nu poate dori să moară decât după ce şi-a 

îndeplinit misiunea pe pământ. 
# 

O ființă omenească se va debarasa de corpul muritor 

şi Îl va îmbrăca pe cel nemuritor. 
# 

În cer sunt tot atâtea astre câți oameni pe pământ. 
Fiecărei fiinte omenești îi corespunde un astru. Astrele 
conversează unele cu altele ca oamenii. 

Tot ceea ce eşti datorezi minţii, sufletului, 
inteligenței şi inimii tale. 

# 

Prin frunte primim ce vine din lumea divină. De 

aceea, fruntea trebuie să fie descoperită, lată şi înaltă. 
# 

Ființa omenească ce a atins un nivel mediu în 
evoluția ei are 300 de miliarde de celule care trăiesc în 
ea şi învață odată cu ea. În timp ce omul genial are 
15.000 de miliarde de mici suflete. E suveranul lor. În 


viitor, aceste mici celule îşi vor mări numărul. Venind pe 
Pământ, omul îşi sporeşte aceste mici suflete. Când nu 
se comportă bine față de aproapele lui, multe dintre 
aceste mici suflete dispar. Când iubeşte şi e vesel, 
numărul lor creşte. Bucuria pe care o simţiţi în inimă 
este prezența unui suflet care tocmai a sosit. Gradul 
acestei bucurii exprimă nivelul evoluţiei acestui suflet. 
Cu cât mai iluminat e sufletul, cu atât mai mare e 
bucuria. 
# 

Ființa omenească este ghidată de un spirit 
individual care îi aparține, pe când animalele sunt 
ghidate de un spirit comun care acționează asupra lor 
din exterior. 

# 

Când un om suferă pentru că o virtute nu este 

dezvoltată în el, această suferință e la locul ei. 
# 

Cel care emite iubire este înconjurat de o lumină vie. 
În consecință, va cunoaşte iubirea numai cel care va trăi 
întotdeauna în această lumină. 

# 

Ființa omenească trebuie să aibă demnitate şi 
smerenie. Trebuie să se judece singură înaintea unei 
judecăți venite din exterior. 

# 
Un om e la fel de important ca un sistem solar. 
# 

Mineralele, plantele şi animalele înseamnă ființa 

omenească descompusă în părţile sale componente. 
# 


Energia unui mare număr de plante ia parte la 

formarea organismului omenesc. 
# 

Poziția şi funcția oricărui om sunt determinate de 
inteligența, inima, sufletul şi, înainte de orice, de spiritul 
său. Nimeni nu vă poate lipsi de ce v-a dăruit 
Dumnezeu. 

# 

Nimeni nu vă va putea lua ce aveți şi nimeni nu vă 
va putea da ce nu aveți. Nimeni nu poate să vă facă 
inteligenți sau buni dacă nu sunteți. 

# 

Dacă zăriți pe fruntea unui om semnul lui Hristos, 
dați-i mâna. Dacă zăriți pe fruntea altuia semnul 
Antihristului, al diavolului, îndepărtați-vă de el. 

# 

În lume, există o materie constantă şi pură de care 
depinde progresul omului. Ce se realizează în ea va 
rămâne în eternitate. Totuşi, există şi o altă materie, de 
tranziție, impură, neorganizată şi în ea se nasc toate 
contradicţiile şi toate maladiile. Aceasta poate să fie în 
cantitate minimă, dar e dinamică. 

# 

Există în noi celule care înțeleg- limbajul plantelor şi 
al mineralelor. 

# 

Creierul unui om de geniu este format dintr-o 
substanță aparte, care nu există pe pământ. 

# 

Calitățile distinctive ale peceții lui Hristos sunt 

iubirea, bucuria, pacea, răbdarea îndelungată, 


abstinenta, blândeţea, smerenia, tandreţea, milostivirea, 
credinţa. 
# 

Pecetea diavolului este numărul 666 şi 
caracteristicile sale sunt adulterul, păcatul trupesc, 
magia, gelozia, sacrilegiul, minciuna, ipocrizia, ateismul. 

# 

Momentul cel mai frumos al omului este trezirea 
propriei conştiinţe sau zorii sufletului său. Cel care 
ajunge să îl trăiască găseşte o baghetă magică pentru 
viitorul lui; divinul i-a luminat conştiinţa. 

# 

Cel ce are o idee sublimă, în numele căreia este 
pregătit să devină martir, nu va avea teamă de nimic şi 
va rezista la toate. Moartea nu e grea pentru el. 

# 

Natura se foloseşte de simboluri şi de semne. Ea 
imprimă pe corpul omului amprenta fiecărei fapte pe 
care a comis-o sau a fiecărei binefaceri realizate. Ea 
notează astfel toate defectele şi toate virtuțile. 

# 

După o perioadă de şapte ani. omul intră într-o 
nouă fază, pentru că un corp nou se dezvoltă în el. 
Aceste corpuri sunt şapte. Persoanele a căror conştiinţă 
este mai elevată sau extinsă au trei corpuri în plus, iar 
cele care sunt şi mai avansate mai au două. În corpul 
omului pot să se formeze şi să evolueze efectiv 
douăsprezece corpuri. 

# 

Cântarea Cântărilor este o formulă alchimică. 
Solomon avea multe cunoştinţe, dar nu ştia un lucru: în 
om sunt înscrise ordinea, legile şi principiile. Acesta a 


fost motivul care l-a făcut să construiască un templu 
exterior, după modelul Templului Universal, un templu 
care conţinea o semnificaţie filosofică importantă - prin 
dimensiuni şi simboluri deoarece nu ştia că toate 
acestea existau în interiorul fiecărei ființe omeneşti. 

# 

Fructul conține energia condensată a soarelui. 
Sâmburele poartă în el arborele întreg. Şi, când acesta 
din urmă va avea alte fructe, se va ascunde din nou în 
sâmburele lor. Fiecare ființă omenească e conținută în 
gândirea sa. Sunteţi doar ce conține gândirea voastră. 
Şi, de asemenea, ce exprimă sentimentele şi faptele 
voastre. 

# 

Cu cât sufletul îşi exprimă mai bine viața, cu atât 

mai rezistent e organismul uman. 
# 

Personalitatea poate să existe mai mult sau mai 
puţin în funcție de ceea ce face în serviciul sufletului. 
Acesta are nevoie de alte surse absolut diferite de cele 
din care îşi extrage personalitatea existenţa. 

# 

Fiecare poartă în el ceva absolut specific şi frumos 

ce nimeni altcineva n-ar putea să aibă. 
# 

Pomul se cunoaşte după fructe. Dacă sunt acre şi 
amare, înseamnă că pomul are o anumită evoluţie; dacă 
sunt dulci şi au parfum plăcut, înseamnă că pomul are 
o evoluție cu totul diferită şi altă cultură. Roadele 
omului sunt comportamentul şi faptele sale. Acestea vă 
vor ajuta să vă faceţi o părere şi să înţelegeţi gradul 
evoluției sale. 


# 
Ființa omenească este creată din lumină şi căldură. 
Dacă le suprimaţi, nimic nu mai rămâne din ea. 
# 
Omul a fost creat în planul gândirii divine. În voi 
există puțin din toate ființele inferioare. 
# 
Corpul omenesc este un mic sipet în care se găsesc 
multe comori ascunse. 
# 
Viitorul fiecărei ființe omeneşti nu depinde de ce ia 
sau primeşte, ci de ce dăruieşte. 


GÂNDIREA, IDEILE, A GÂNDI, A REFLECTA 


Forţa omului constă în gândire. Ea creează 
universul. Este un principiu al creației. Când toți 
oamenii se vor uni prin gânduri, chiar şi ce le e imposibil 
va deveni posibil. 

# 

Gândurile sunt vii. Multe ființe se înveşmântează cu 
gândurile noastre. Trebuie, aşadar, să ştim care sunt 
ideile şi gândurile pe care le acceptăm şi pe care le 
primim de la ceilalți. În locul unei idei negative, puneţi 
imediat un gând pozitiv. 

# 

Gândul bun este corpul unei ființe sublime care vine 
la noi pentru un scurt răstimp. Vine cu misiunea să ne 
lase ceva şi apoi pleacă. 

# 

Nu le permiteți gândurilor triste şi întunecate să 
zăbovească mult timp în voi. Există comunități întregi 
din- tr-acestea, care funcționează după legea sugestiei. 
Să nu vă imaginați că sunteţi liberi. 

# 

Creierul primeşte gândul, nu-l produce, nici nu-l 
secretă. Creierul este asemenea unui aparat de radio: 
primeşte de departe undele sonore ca să le transmită în 
acelaşi fel. Creierul primeşte gândurile ca să le 
transmită şi, prin urmare, primeşte gândire dintr-o altă 
lume. Tocmai grație creierului suntem influențați de o 
lume care este de departe superioară lumii noastre. 

# 

Gândurile şi ideile trebuie să-rai fie clare, corecte şi 

pure pentru mine şi pentru ceilalți, dar mai ales pentru 


Cel care există în forul meu interior şi pentru Cerul 
întreg, care le vede permanent. 
# 

Gândurile care apar în capul omului provin de la 
fiinţe raționale din lumea mentală. Gândurile lor 
pătrund în spațiul întreg. Fiecare primeşte gânduri ale 
căror vibrații corespund cu aparatul său mental. Fiecare 
ființă omenească este un ecou al activității naturii. 

# 

Lumina vizibilă este aspectul exterior al gândului, în 

timp ce lumina interioară este esența sa profundă. 
# 

Trebuie să ne îndreptăm gândurile în modul în care 
un izvor mare - curgând într-un iaz nămolos - face să 
dispară tot noroiul. Prin gânduri putem transforma 
condițiile exterioare. 

# 

Viteza gândului este de o mie de trilioane şase sute 
de bilioane de kilometri pe secundă. Dacă conştiinţa 
omului ar avea această viteză, ar fi permanent prezentă 
peste tot în univers. Atunci, n-ar mai fi lucruri apropiate 
sau îndepărtate. Gândul conține posibilități infinit de 
mari. 

# 

Milioane de oameni intervin în procesul gândirii 
voastre şi ajută ca gândurile şi dorințele voastre să se 
realizeze. 

# 

La cel ce gândeşte nu mai au acces necazurile. Bolile 
şi contradicţiile, nefericirea şi destinul intervin 
întotdeauna în viața celor care nu gândesc. Omul care 
gândeşte n-are datorii - iubeşte, învaţă şi munceşte. 


# 

De ce suntem nerăbdători? Pentru că nu gândim. 

Cel care gândeşte constant are un parfum aparte. 
# 

Puteți să emiteți un gând rău spre cineva, dar el se 
va întoarce la voi ca să vă dăuneze. Un gând sau o 
dorinţă ar putea să vă aducă moartea, dacă nu înțelegeți 
legile. În schimb, dacă le înţelegeţi, o idee şi un 
sentiment ar putea să vă aducă o binecuvântare. 

# 

Când un gând sublim leagă conştiințele individuale 
ale oamenilor, este vorba de o legătură reală. Chiar dacă 
locuim la celălalt capăt al lumii, tot suntem permanent 
legaţi cu toți oamenii de pe pământ, căci această 
legătură este Conştiinţa supremă. 

# 

O gândire bună este alimentată doar de calm şi de 
smerenie. Lipsită de aceste două calități, se aseamănă 
cu cea a unui animal. 

# 

Spuneţi despre un om. „Acesta nu mă interesează”. 
Nu vă interesează pentru că nu gândiţi bine, nu gândiţi 
corect. Sunteţi ambiţioşi pentru că nu gândiţi. Vă 
îndoiţi, vă descurajaţi, treburile voastre nu avansează 
pentru că nu gândiţi. 

# 

Dumnezeu v a dăruit multe bogății, dar nu vă 
interesează dacă ceilalți vă iubesc sau nu, scopul vostru 
este doar să găsiți mâncare sau să vă îmbrăcaţi bine... 
Nu sunt gânduri reale şi, prin urmare, asta nu 
înseamnă a gândi. 

# 


Gândirea îl hrăneşte pe om ca o pâine. Dacă 
gândurile nu sunt sănătoase şi salutare, cu orice ne am 
hrăni cantitativ şi calitativ, vom slăbi. Cel care trăieşte 
după legea iubirii, a credinţei şi a speranţei - chiar dacă 
mănâncă pâine uscată şi coji - va putea să fie sănătos şi 
vesel întotdeauna. Cuvântul sfânt este pâine vie (energie 
vie condensată) şi, cu cât mâncaţi mai mult din această 
pâine, cu atât mai mult primiţi de la ea. 

# 

Când inspirăm, să ne gândim la iubim când 
expirăm, să ne gândim la iubirea divină. În coloana 
vertebrală există trei canale, dintre care două sunt 
deschise. Prin aceste canale respirăm. Cel de al treilea 
canal se află în creier şi în aparatul simpatic. Este 
canalul adevărului, care e în prezent închis. Aşadar, în 
asta stă tot răul. Când acest canal se va deschide, aerul 
va putea să pătrundă fără nicio oprelişte spre creier, iar 
celelalte două curente vor fi de asemenea orientate spre 
partea posterioară a frunţii şi spre partea superioară a 
capului. În acel moment vom dobândi conştiinţa 
cosmică şi ne vom schimba complet. Chiar mari şi 
valoroşi, suntem nefericiți şi neputincioşi, pentru că, în 
realitate, numai cele două canale sunt deschise şi 
canalul cel mai important este obstruat. Dintre aceste 
canale, unul este mai 

evoluat la femei, iar celălalt este mai evoluat la 
bărbaţi. Al treilea canal va fi mai evoluat la copii. 
Aceasta este noutatea pe cale să apară. Şi toate 
gândurile sublime care vin spre noi sunt copiii noştri. 
# 

Înainte de a începe să gândim, suntem nefericiți. 
Când începem să gândim, ne regăsim fericirea. Atunci, 
tot ce era imposibil devine posibil. 


# 

Gândurile celui care gândeşte corect au ceva 

muzical. Ascund o forță enormă înlăuntrul său. 
# 

Gândurile fac minuni. Marile pietre ale piramidelor 
din Egipt au fost ridicate şi deplasate de o gândire 
puternică. 

# 

Nu omul creează gândurile, ci doar le primeşte şi le 
transmite. Gândurile care vin în mintea omului provin 
de la ființele inteligente ale căror gânduri umplu spaţiul. 
Fiecare om primeşte gândurile ale căror vibrații sunt 
identice cu cele ale aparatului său mental. 

# 

Dacă gândurile voastre sunt pozitive, lumea va fi 

bună şi frumoasă pentru voi. 
# 

Ideile asigură sensul interior şi frumusețea vieții. O 
idee este puternică doar în cazul în care poate să 
crească şi să evolueze în condițiile cele mai defavorabile. 

# 

Gândirea este forța omului. Cel care este complet 

dezinteresat are gânduri corecte şi echitabile. 


HRISTOS 


Hristos l-a eliberat pe om din jugul morţii. Dar 
oamenii n-au înţeles şi au creat religii şi biserici în 
numele lui. Hristos nu avea ca scop crearea de biserici, 
ci dorea să-i înveţe pe oameni să se străduiască să 
deschidă în ei înşişi o cale pentru tot ce este nemuritor. 

# 

Într-o bună zi, conversațiile cu Hristos vor fi 
reproduse. Nimic nu se pierde în natură. Într-o bună zi, 
vom auzi lecțiile lui Hristos şi chiar vom putea să vedem 
tot ce s-a petrecut în realitate. Hristos a vorbit mult, dar 
Evangheliile reproduc foarte puțin. 

# 

Roadele a tot ceea ce este vechi şi perimat sunt acre. 
Or, misiunea lui Hristos era să aducă un altoi nou, 
pentru ca sevele să se transforme în beneficiul omului. 
După ce a fost pus, altoiul va avea potențialul de a 
schimba toate sevele în beneficiul elevării şi înnobilării 
omenirii. 

# 

Hristos acționează înlăuntrul sufletului omenesc. 
Nu se va reincarna. De la Hristos începe evoluția 
omenirii, dar el însuşi nu are evoluție omenească. 
Hristos este ființă cosmică, lumina care acționează în 
întreaga natură. Hristos este o legătură cu toți cei care 
formează în prezent „cea de-a şasea rasă’ şi care 
activează înlăuntrul tuturor fiinţelor omeneşti. 


INIMA 


Inima este un rezervor în care circulă energiile 
omului cosmic din exterior spre interior şi din interior 
spre exterior. Fiţi atenți la linia inimii (din palmă). Cât e 
de lungă, care e direcţia ei, este egală cu linia capului? 
De lungimea şi de direcţia acestor două linii depinde 
caracterul individului. El este determinat şi de poziţia 
planetelor din sistemul solar în corpul omului. 

# 

Alungați-vă din inimă amărăciunea, invidia, 
certurile, împotrivirile, căci vremurile sunt grele. Spaţiul 
e plin de războinici divini care vor să învingă ordinea şi 
dreptatea. Dacă oamenii refuză să se îmbrățişeze de 
bunăvoie, ca frați şi fiii aceluiaşi Tată, vor fi forțați s-o 
facă. 

# 

În viitor, energia emisă de inima omului va încălzi şi 
va lumina lumea. Dreptatea divină, care va veni odată 
cu apariţia „celei de-a şase rase”, va încălzi inimile 
oamenilor, în acest fel, va avea loc o înnobilare a întregii 
omeniri. 

# 

Inima este legată de univers (de spațiul extraterestru 
sau cosmos, pe vremuri), de unde îşi ia forțele vitale. Cu 
cât se manifestă mai mult forțele inimii, cu atât mai 
firesc evoluează inteligența. Când legătura dintre 
funcționarea inimii şi energia cosmică este întreruptă, 
viața omului se întrerupe imediat. 

# 

Într-un timp foarte îndepărtat, existau doi sori pe 
cerul Pământului. După apusul celui dintâi, răsărea cel 
de al doilea. Ziua era atunci neîntreruptă. Soarele mare 


din noi este inima, iar soarele mic este inteligenţa. În 
timpul zilei, inima primeşte energie divină care trebuie 
să fie folosită de inteligență. Aceasta este lumina vieții. 
Ceea ce învaţă inima e bine învăţat. Tot ce învăţăm prin 
inteligenţă va trebui să fie verificat de inimă. În zilele 
noastre, oamenii îşi folosesc prea mult inteligenţa ca să 
lucreze, de aceea ar trebui să aibă posibilitatea să se 
odihnească. Prin urmare, inima ar trebui să controleze 
tot ce face inteligența. „Fiule, dă-mi inima ta!” 
Dumnezeu a creat inima fiinţei omeneşti, care să 
corecteze lumea. 
# 

Inima este o manifestare a lui AUM (OM). Inima 
păstrează în ea jumătate din binecuvântările pe care ni 
le dăruieşte Dumnezeu. 

# 

Inima e perfectă, independentă şi liberă, căci are o 
direcție autonomă. Dat fiind că inima reprezintă 
principiul divin în interiorul omului, e absurd să 
încercați să vă însuşiți inima cuiva. Şi n-ar trebui să i 
permiteti nimănui să şi-o însuşească pe a voastră. 

Această silabă reprezintă sunetul originar, 
primordial, de la care s ar fi structurat universul (n.ed.) 

# 

Acum este secolul electricității, al tehnicii, dar în 
viitor va fi al inimii. Tocmai energia emisă de inima 
omenească va lumina şi va încălzi existența celorlalți pe 
lume. 

# 

Fiecare celulă a organismului are mica ei inimă. 
Toate micile inimi sunt legate de inima centrală a 
omului şi bat în ritmul ei. Totuşi, când ele nu mai 
funcționează în armonie eu întregul organism, corpul 


putrezeşte. Îndată ce veţi fi legaţi de inima naturii, 
organismul vostru îşi va redobândi starea normală şi 
armonioasă. 


(A) IUBI, IUBIREA 


Îmi cereti să vă spun cum să faceţi ca să fiți iubiţi. 
Faceţi ca soarele. Dăruiţi! 

# 

Iubirea dăruieşte tot ce făgăduieşte. Fără întârziere. 
Când făgăduieşte ceva, dăruieşte pe loc. Când primiți un 
călător peste noapte în casa voastră, înseamnă iubire. 
Dacă-i daţi de mâncare, o faceţi pentru că îl iubiţi. 
Primirea bună se trage de la soare, în timp ce hrana 
provine de la pământ. 

# 

O singură iubire contează. Când îi spun unui bolnav 
„Te iubesc”, dacă se ridică din pat şi-şi recapătă 
sănătatea, aceasta e dovada că-l iubesc cu adevărat. 

# 

„Nimeni nu mă iubeşte”, zice cineva. „Dar tu pe cine 
iubeşti? Eşti reținut, stânjenit, neîncrezător faţă de toată 
lumea. Te aştepţi ca oamenii ceilalți să te iubească şi să- 
ți dăruiască. Dar dăruieşte-le ceva de la tine! Fâ-i un 
serviciu aproapelui! Invită pe cineva în casa ta şi stai la 
masă cu el!” 

# 

Nicio religie nu vă va putea salva dacă nu aveți 
iubire în suflet. Religiile sunt aspectul exterior al 
existentei. 

# 

Când iubiți pe cineva, numai Dumnezeu trebuie să 
ştie. 

# 


A vă risipi energia nu înseamnă sacrificiu. Foarte 
mulți îşi risipesc viața pretinzând că fac un sacrificiu. 
Fără iubire, sacrificiul e imposibil. 

# 

Există o singură soluţie: Dumnezeu mă iubeşte şi eu 
îl iubesc. 

# 

Dacă iubiți o persoană, îi veți reține cuvintele; dacă 
n-o iubiți, nu vă veți aminti nimic. Memoria e pe măsura 
iubirii voastre. 

# 

Vă veţi iubi fără să vă apropiați şi fără să vă 

îndepărtați prea mult unul de celălalt. 
# 

Numai sfinţii şi maeştrii înţeleg iubirea. Pe pământ, 

învăţăm să cunoaştem forțele iubirii, nu legile iubirii. 
# 

Îndată ce două persoane se iubesc, întreaga omenire 
participă la acea iubire. Toată lumea îi iubeşte pe cei 
care se iubesc. Când două persoane se iubesc, în cer 
izbucneşte o mare bucurie; cerul întreg se bucură şi ia 
parte la iubirea lor. Singurul lucru prin care omul poate 
să atragă atenţia lumii invizibile este iubirea. 

# 

Concepând totul cu iubire, introduceți viața în voi 
înşivă. Fructele, plantele, cerealele sunt suflete vii. 
Mâncându-le cu iubire, primiți ce a pus Dumnezeu în 
aceste suflete şi astfel lumina lui vă va aduce o 
binecuvântare. 

La fel în privința cuvântului. Citind Sfintele 
Scripturi cu iubire şi cu înțelegere, veți avea rezultate 
bune. 


# 

lubiţi fără să fiți îndrăgostiți. A fi îndrăgostit 

înseamnă a aluneca într-o direcție greşită. 
# 

Dacă iubirea vă lipseşte din suflet, tot ce faceți în 
exterior nu va conta. Dacă dați cuiva o sumă mare de 
bani, să nu credeți că aţi făcut un bine. 

# 

Descurajarea voastră provine din faptul că sunteți 
departe de iubire şi de cunoaştere. Neavând iubire, nu 
aveţi nici cunoaştere interioară. Cu adevărat, din iubire 
provine binele din această lume. Şi numai calea binelui 
vă va îngădui realizarea planurilor. 

# 

Dacă iubirea vă face să iubiți toate ființele vii, dacă 
vă întăreşte ideile în viață şi nu aşteptaţi niciun profit de 
la cel pe care îl iubiți, asta înseamnă că iubirea voastră 
este divină. Dacă, din iubire, faceți să pătrundă în cei pe 
care îi iubiți viața, lumina şi libertatea, aceasta va fi 
dovada că iubirea voastră e divină. 

# 

Iubirea menţine ordinea divină peste tot; hrăneşte 
toate virtuțile. Ea este starea naturală a spiritului, a 
sufletului, a inteligenţei şi a inimii, a întregului corp, ca 
şi a celor mai mici ființe care îl cunosc numai pe 
Dumnezeu. lubirea creează, aşadar, măreţia lucrurilor şi 
a celor mai mici fapte. 

# 

Ați putea să iubiţi pe cineva care n-a sacrificat 
niciodată nimic pentru voi? 

# 


Orice elan din iubire este o binecuvântare. Fapta 

împlinită din iubire este puternică şi stăruie în veşnicie. 
# 

Iubirea este o forță cosmică ce poate să fortifice 
corpul omenesc. Chiar manifestându-se la nivel inferior, 
iubirea este forța care pune în armonie toate organele şi 
stimulează viața ființei omeneşti. Ea aduce în noi 
lumina, căldura, cunoaşterea şi relațiile bune, căci 
impulsul divin sublim stimulează întreaga natură să 
facă lumea mai bună. Şi problemele sociale ar putea fi 
rezolvate doar prin iubire. 

# 

Cele mai bune parfumuri din univers sunt 
răspândite de iubire. În lume, nu există forță mai mare 
care să poată asigura cel mai bun aspect al unui chip. 
Iubirea le va conferi, aşadar, frumusețe femeilor, nu 
produsele cosmetice care acționează din exterior. Dacă 
aveți în voi iubire, veți avea cel mai bun parfum. Dar, 
dacă doar vorbiți despre iubire, fără ca ea să fi devenit 
esența voastră interioară, veți fi întotdeauna urâţi. 

# 

Oamenii care şi-au pierdut iubirea nu mai au 
memorie. 

# 

Lumina se răspândeşte cu mare viteză deoarece 
curge din centrul iubirii. Când înțelepciunea şi adevărul 
vor să 

atribuie o viteză mai mare forțelor lor, le fac să 
treacă prin centrul iubirii. Toate virtuțile îşi trimit forțele 
prin acest centru ca să le imprime un impuls mai mare. 
# 

Recunoaştem iubirea unei ființe după căldura ei. 

Iubirea aduce întotdeauna bună-dispoziție. Cel care are 


iubirea în suflet seamănă cu un fruct, cel mai frumos şi 
mai savuros, cu pâinea caldă şi cu apa curată. 


KARMA, DESTINUL 


Fiţi siguri că nu vi se va întâmpla decât ce vă este 
predestinat. Karma voastră este stimulată, este deja 
matură şi trebuie să vă achitaţi de ea. Realizarea nu va 
putea să fie amânată în viitor. Dacă este amânată, veţi 
face un pas greşit. 

# 

Din viziunea karmei, frigul provine de la gândurile 
rele. Forțele negative din natură absorb toată căldura, 
tot ce e bine, tot ce e bun şi frumos. 

# 

Einstein trăieşte în cea de-a patra dimensiune. Nu 
va mai veni pe Pământ. Einstein s-a născut din nou. 
Numai celor care sunt născuți din nou le sunt 
încredințate secretele sublime ale naturii. 

# 

O prevestire şi un eveniment determinat pot să fie 
amânate sau anulate. Dacă omul care a comis un păcat 
se reîntoarce la Dumnezeu şi-şi corectează viața nefastă, 
pedeapsa îi va fi anulată. Dacă însă virtuosul, după ce a 
auzit că va fi binecuvântat pentru viața lui onestă, 
începe să păcătuiască, binecuvântarea îi va fi anulată şi 
înlocuită cu o pedeapsă. Omul singur îşi face destinul 
mai bun sau mai rău. 

# 

Datoriile actuale sunt făcute în trecut şi le achitați 
acum. Există datorii anterioare, care au fost făcute în 
urmă 

cu mii de ani, şi acolo stă tot răul. Trebuie să trăim 
bine acum ca să putem începe o nouă epocă fără datorii. 

# 


E greu să mori. Hotărâţi să vă părăsiţi corpul, dar 
sunteţi legaţi prin mii de fire, de mii de ani. Abia v-aţi 
ridicat cât de cât şi reveniţi în corpul vostru. Ar trebui să 
intrăm şi să ieşim din el în mod liber. 

# 

Ca să vi se dea ceea ce vreţi, trebuie ca un număr 
mare de ființe omeneşti să aibă o părere bună despre voi 
şi să vă iubească. 

# 

Lumina este duhul care coboară din Soare şi e în 
contact direct cu viața noastră. El ne dăruieşte tot ce 
avem. Această forță inteligentă (Dumnezeu) ne trimite 
duhul lui şi el clădeşte cu adevărat în interiorul nostru. 
Duhul creează legile şi se află în comunicare directă cu 
sufletul nostru. Fără suflet, nu putem concepe duhul. 
Când vorbim despre om, subinţelegem sufletul. 

# 

După ce şi-a găsit locul în sânul naturii, fiecare om 
simte o mică bucurie în suflet. Numai cel care îşi va găsi 
locul în natură se va bucura de deplina sa libertate. 

# 

Cauzele tuturor bolilor sunt karmice. De exemplu, 
urâţi pe cineva. Dacă moare, vine să vă facă necazuri 
din lumea invizibilă. Vă poate face să cădeţi şi să vă 
rupeţi piciorul sau braţul. De aceea, trebuie să vă 
împăcaţi cu acest duşman. 

# 

Dacă vă aflați pe orbita unei persoane, a unei 
societăți sau a unui popor, suportați obligatoriu karma 
lor. Totuşi, lucrând în numele şi în beneficiul Totului, 
veţi fi liberi să colaboraţi cu maestrul vostru spiritual 
interior. 


# 
Karma este întuneric, dharma este lumină. 
# 

Karma este o acumulare de forțe ale întunericului pe 

care trebuie s-o faceți să dispară. 
# 

Fiecare om poartă în el o energie spirituală aparte. 
Prin orice om curge o energie divină specifică, ce n-ar 
putea sub nicio formă să curgă prin altă persoană. 

# 

Va trebui să simțiți şi să realizați ceea ce spuneti; 
trebuie, aşadar, să existe o continuitate şi o consecvență 
între convingerile voastre profunde şi faptele voastre 
exterioare. 

# 

Fiecare om se găseşte exact la locul lui şi fără el 
ceva din Unitatea existenței ar fi tulburat. Omul, ca 
inteligență, ca inimă şi suflet, este indispensabil şi fără 
el universul nu se poate manifesta în armonia lui. 

# 

Există un singur destin; corectaţi abaterile de la 
legile vieții. 

# 

Karma înseamnă să admitți în propriul spirit ceea ce 
nu este divin. 

# 

Dumnezeu v-a încredințat o sarcină. E o problemă 
pe care ați putea s-o rezolvați ca un microb sau ca un 
om, dar şi ca o ființă spirituală. 

# 

Vă îndreptați rugăciunile către Dumnezeu; nu vreți 

să suferiți şi doriți să evitați încercările. Lucrul cel mai 


bun care poate să vi se întâmple este ca suferinţele să fie 
amânate o perioadă, dar nu vor fi niciodată suprimate. 
Fiecare va trebui să plătească tot ce a mâncat şi a băut, 
aşadar fiecare doarme aşa cum şi-a aşternut. 

# 

Cel care îşi stăpâneşte emoțiile îşi sporeşte 
capacitățile intelectuale. Dumnezeu îi dăruieşte o 
lumină în virtutea meritelor sale şi îi insuflă starea 
necesară ca să pătrundă treptat misterele cele mai 
profunde ale existenței. 


LUMEA INVIZIBILĂ 


Morţii sunt la fel de vii ca fiinţele din jurul vostru. 
# 

Lumea invizibilă este inaccesibilă minții şi 
concepțiilor noastre. Dar unei minți mai bine organizate 
nimic nu-i este necunoscut şi nici inaccesibil. Pe 
pământ, există ființe ale căror corpuri sunt eterate şi 
mai luminoase decât ale altora. Ele emit lumină. 

# 

Serafimii, frații iubirii - sistemul nervos. 

Heruvimii, frații armoniei - plămânii. 

Tronurile, frații voinței - inima. 

Stăpânirile, frații bucuriei şi ai nobleței - stomacul. 
Virtutile, frații mişcării, binefacerii şi ai creşterii - vezica 
biliară. 

Puterile, frații formelor şi ai artelor - ficatul. 

Principatele, frații timpului, ai stărilor sufleteşti şi ai 
delicateții intuitive - splina. 

Arhanghelii, frații focului şi ai căldurii - rinichii. Ei 
conduc popoarele. 

Îngerii - pregătesc şi aduc viața - gândurile sublime, 
plantele. 

În ultimul rând vor fi sufletele oamenilor avansați. 

# 

Există lucruri care ne sunt imposibile. Ele sunt 
totuşi posibile şi sunt realizabile de către ființele care au 
un nivel superior față de al nostru. Există şi entități 
omeneşti pe care nu le vedem, deşi sunt tot materiale. 
Dacă cineva are o coloană vertebrală imobilizată sau 
dureri în şale, cauza este presiunea făcută acolo de una 
dintre aceste entități. „Deochiul” este, de fapt, presiunea 
unei astfel de fiinte. 


# 

Întregul spațiu în care trăim şi ne mişcăm este plin 
de ființe din tot felul de culturi. Şi noi scuipăm, ne 
suflăm nasul, înjurăm fără să ne gândim la daunele pe 
care le cauzăm tuturor acestor fiinţe aflate în jurul 
nostru şi care ne sunt deocamdată invizibile. 

# 

Toate ființele sublime sunt foarte frumoase. Şi 
gradul frumuseţii corespunde gradului lor de conştiinţă. 
Cele mai înzestrate cu conştiinţă sunt cele mai 
frumoase. 

Tot ce se întâmplă în această lume este vizibil celui 
apt să vadă. Oare o ființă a luminii trebuie să aibă un 
telescop ca să vadă ce se întâmplă la suprafaţa Soarelui? 

# 

Această lume şi Lumea Cealaltă sunt acelaşi lucru. 
Diferența se face doar în conştiinţa omului. Cel ce are o 
conştiinţă trează există în ambele lumi în acelaşi timp. 
Trecerea unei conştiinţe de la o stare la alta se numeşte 
moarte. 

# 

Gnomii sunt spiritele care formează materia şi au la 
dispoziția lor multe laboratoare. Aurul şi toate pietrele 
preţioase sunt produse de ei. Ondinele sunt spiritele 
apelor. Salamandrele sunt spiritele focului. Silfidele sunt 
spiritele aerului. Ele ne asigură prana pe care o 
asimilăm constant ca să ne înviorăm şi să ne menţinem 
viata. 


LUMINA 


Lumina se manifestă pe Pământ, dar nu provine de 
pe Pământ. Lumina pe care o vedeţi vine de la Soare. Şi 
lumina de la Soare vine de la alt soare. Între soarele 
nostru şi adevăratul soare există un soare negru care 
absoarbe toată lumina. Înainte de a ajunge pe Pământ, 
lumina suferă câteva metamorfoze: lumina soarelui 
adevărat este absorbită de soarele negru; lumina 
soarelui negru este absorbită de soarele nostru şi el o 
transmite Pământului. 

# 

Lumina exterioară pe care o vedem este rezultatul 
gândurilor ființelor superioare aflate deasupra noastră. 
Din adâncul ochilor acestor fiinţe ţâşneşte lumina. 

# 

Întunericul îşi are originea în lumea fiinţelor 
întunecate, în timp ce lumina este originară din lumea 
ființelor luminoase. Întreaga omenire suportă influențele 
lor inevitabile. Fiinţele luminoase şi-au încheiat evoluția 
şi susțin lumea. Coboară pe Pământ din lumile 
superioare ca să ne ajute. Fac sacrificii mari, deoarece 
înţeleg legile divine. Fiinţele întunecate vor să-l subjuge 
pe om ca să-l împingă în urmă în evoluţia lui, dat fiind 
că altfel n-ar putea să se reincarneze, şi vor, prin 
reincarnare, să evolueze ele însele şi să-şi amelioreze 
situaţia. 

Orice gând luminos este o ființă sublimă, un înger 
care sălăşluieşte un timp în om. În zilele noastre, 
savanții analizează lumina şi manifestările sale cele mai 
simple. Nu bănuiesc că ea conţine şi transmite 
gândurile. 

# 


Dacă cineva v-a ofensat, ar trebui să fiți în stare să 
vă stăpâniţi, să faceţi să dispară acea ofensă şi să sit 
o satisfacţie, ca şi cum nu voi aţi fost ţinta acelei ofense. 
Dacă ați circula cu viteza luminii, cine v-ar putea 
ofensa? Or, lumina trece prin locurile cele mai murdare, 
nu-i aşa? Şi pătrunde peste tot fără să se murdărească. 

# 

Lumina este atrasă de corpurile şi de conştiințele cu 
structură superioară. Ființele care trăiesc în pace 
interioară au în ele însele o lumină care acționează 
asupra pământului, cultivând solul. Cei care sunt calmi 
atrag lumina divină ca s-o reflecte spre lume. Sunt 
luminoşi. Nu sunt temători, cum sunt considerați de 
obicei, ci mai degrabă înţelepţi. 

# 

Oamenii au o lumină în exteriorul, nu în interiorul 
lor. Un bătrân profet biblic spunea că ne poticnim în 
plină zi, ceea ce este dovada că nu avem lumină 
interioară. Cineva se împiedică în plină zi pentru că nu 
are lumină în cap sau nu are organe care să-l facă să 
vadă lumina, adică e orb sau are mintea în altă parte. 

# 

În natură, există vibrații de lumină muritoare şi 
nemuritoare. Există vibrații de căldură muritoare şi 
nemuritoare. 

Dacă omul îşi poate pune corpul şi creierul sub 
influența luminii nemuritoare şi a căldurii nemuritoare a 
Soarelui, va fi în legătură cu ființele superioare din 
lumile sublime şi va primi veşti de la Soare. 

# 

Lumina fizică poate să fie refractată, dar există o 
lumină astrală care nu este refractabilă în câmpul fizic. 
Exact aşa, în locurile în care cade acea lumină, obiectele 


devin invizibile. Dacă revărsaţi acea lumină asupra 
cuiva, acesta devine invizibil. 
# 

Adevărurile sublime ale vieții sunt greu de transmis 
pe Pământ, deoarece trebuie să existe medii specifice şi 
metode potrivite cu care să fie date conştiinţelor 
oamenilor într-un limbaj inteligibil. Într-o zi, vor fi 
accesibile tuturor. Toate acestea se vor realiza în 
momentul în care omenirea va învăța legile luminii şi 
efectele ei asupra organismului în general, precum şi 
efectul fiecărei culori în particular. 

# 

Lumina face sângele să circule. Sângele nostru 
circulă într-un ritm determinat de energia cosmică, de 
energia electrică. Electricitatea este o formă a luminii. 
Aceasta e impulsul primului principiu al universului. Ea 
pătrunde spaţiul întreg. 

# 

Lumina conține 12 culori, nu 7. Aşadar, are 12 
surse din care țâşnesc 12 feluri de materie, care sunt 
indispensabile formării virtuților omeneşti. Pământul 
este învăluit de 12 sfere care sunt transformatoare 
specifice ale energiei solare. 

# 

Tot ce este important există în lumină şi provine din 
lumină. Dacă puteți să condensatțti lumina, aveți hrană. 
Va veni o zi în care oamenii se vor hrăni cu lumină. 

# 

Dacă nu veţi avea legătură cu razele curative şi 
înviorătoare ale soarelui, nu veți avea forță fizică. Dacă 
nu veţi avea legătură cu razele verzi ale soarelui, nu veți 
putea creşte. Dacă nu veți avea legătură cu razele 
galbene ale soarelui, care stimulează gândirea, nu veți 


putea gândi. Dacă nu veţi avea legătură cu razele violete 
ale soarelui, nu veţi avea îndrăzneală, nici curaj. Dacă 
veţi realiza legătura cu aceste raze, veţi dobândi aceste 
calități. Dar de la pământ ar trebui să luaţi substanța 
potrivită, căci razele soarelui au nevoie de conductori 
perfecţi. 

# 

Razele colorate ale luminii sunt fiinte inteligente, 
suflete vii şi conştiente. Culoarea roşie este o ființă 
inteligentă; culoarea albastră, culoarea verde şi celelalte 
culori, la fel. Fiecare rază a luminii este o melodie. Când 
soarele răsare, în spațiu răsună acorduri divine. 


METODELE DE LUCRU 


Când vă simţiţi indispuşi, posaci, arţâgoşi, nervoşi, 
spuneţi-vă: „Doamne, fă căldura ta să-mi încălzească 
inima!”. Dacă aveţi mintea confuză şi în întuneric, 
spuneţi-vă: „Doamne, fă ca duhul tău să-mi lumineze 
judecata!”. Sau. „Dăruieşte-mi lumina interioară a 
duhului tău!”. 

# 

Piatra prețioasă conține energie condensată. Uneori, 
îşi pierde puterea şi strălucirea ca să le redobândească 
mai târziu. Oamenii sunt cauza. Există persoane care 
fac pietrele prețioase să-şi piardă strălucirea, în timp ce 
alții le-o restituie. Ştiinţa ocultă foloseşte pietrele 
preţioase ca metodă de a transforma sau de a face să 
dispară necazurile şi de a-i vindeca pe bolnavi. 

# 

Cum trebuie să facem față ofensei? Dacă cineva vă 
ofensează, nu repetați cuvintele care v-au rănit. Nu 
spuneți nimănui că un om v a ofensat. 

# 

Puneti în aplicare zilnic o mică idee divină: dăruieşte 
aproapelui tău. Dăruiţi zilnic ceva din voi înşivă. Viața 
constă în actul dăruirii. Dăruiţi ce e mai frumos şi mai 
bun. 

# 

Dacă omul este legat de Cauza Inițială, nevoile îi 
sunt satisfăcute înainte să dorească ceva. Când iubiţi pe 
cineva, îi satisfaceţi nevoile înainte să vi se adreseze. 
Dacă nu-l iubiţi, nu-i daţi nimic. 

# 


E nobil să-i cereţi iertare celui pe care l-aţi ofensat, 
dar şi mai nobil ali iertați pe toţi cei care nu v-au 
ofensat dar v-au făcut mizerii, v-au provocat pierderi. 
Această calitate a omului mult evoluat nu poate fi atinsă 
cu uşurinţă şi din- tr-odată. Trebuie să lucraţi mult în 
sufletul vostru ca să reuşiţi. Încercaţi cel puţin un an să 
lucraţi la această calitate. 

# 

Uneori regretăm că am făcut un bine. Deseori 
vorbim fără greutate despre tot ce am făcut. Totuşi, 
după ce am făcut ceva bun şi rațional, ar trebui să 
trecem fapta sub tăcere. Binele are legătură cu 
universul. Bucuraţi-vă că ați împlinit voia Domnului; 
aşa îl slujiți. 

# 

Sunteţi descurajați. Sunteţi într-un impas. Nu 
puteți să reflectați. Folosiţi culoarea galbenă a spectrului 
(luați culoarea galben-deschis a prismei) şi faceți în aşa 
fel încât această culoare să strălucească în capul vostru. 

# 

Dimineaţa, când vă sculaţi, spuneţi-vă: „Doamne, 
binecuvântează tot ce e în mine şi în afara mea, ca să 
lucrăm în numele slavei şi măreției tale! Dăruieşte-ne 
lumina, ca să putem înţelege vrerea ta şi s-o putem 
îndeplini!”. 

# 

Dacă veți putea să atrageți direct din spațiu 
substanța necesară şi să vă umpleți toate hainele de 
această substanță inițială şi magnetică, vă va fi cald 
întotdeauna, chiar şi în cel mai mare frig. Un veşmânt 
poate să fie foarte subţire, dar, dacă e magnetizat, nu 
există niciun pericol să răciți. 

# 


Cântecul este o legătură între voi şi fiinţele 
inteligente superioare. Cântecele clasice, cântecele 
spirituale, mantrele, psalmii şi formulele de rugăciune îi 
permit omului să părăsească un plan (lumea fizică) ca să 
intre în alt plan (cel al mentalului) şi în lumea sublimă a 
spiritului. De aceea trebuie să vă folosiţi de ele în mod 
constant. 

# 

Hrana proaspătă şi pură, apa curată, aerul 
proaspăt, gândurile dezinteresate şi nobile şi razele 
soarelui matinal vă vor asigura puritatea sângelui. 

# 

Privind un vierme, încercați un oarecare dezgust. 
Dar în acel vierme există o posibilitate viitoare ascunsă 
de Dumnezeu. De ce-l striviți, de ce călcați pe el cu 
dispreţ? Dumnezeu a creat acea formă; opriți-vă lângă 
ea şi pri- viți-o. Trebuie să simţiţi o emoție plăcută. 
Faceți-i concesii acelui vierme. Sunteţi fratele cel mare, 
iar el, fratele cel mic. Salutaţi-l. 

# 

Treceți pe lângă cineva care are o slăbiciune 
oarecare. Fiţi atenți să nu aveți aceeaşi slăbiciune. Dacă 
da, profitaţi de ocazie ca să vă corectaţi. Când întâlniți 
un om bun, fiți atenţi dacă aveţi aceleaşi virtuţi ca el. 
Dacă le aveţi, mulțumiţi-i lui Dumnezeu. Mulţumiţi-i şi 
dacă nu le aveţi, deoarece vi se oferă ocazia să le 
dezvoltați. Indiferent de situaţia în care vă aflaţi, folosiți- 
vă de ea. Lucraţi cât este zi, căci vine noaptea, când nu 
veţi putea face asta chiar dacă aţi dori. Vine timpul 
când, chiar vrând să faceţi bine, nu veţi putea să-l 
faceţi. 

# 


Există în voi înşivă anumite stări cosmice pe care nu 
puteţi niciodată să le domoliţi fără forţa muzicii, a 
mantre- lor, a formulelor, a poeziei şi a rugăciunii. 

# 

Dacă sunteți copleşiţi de o durere sau o suferinţă, vă 
recomand să faceţi o plimbare pe lângă cursul unui 
izvor. Nu mergeţi contra curentului. Apoi, la întoarcere, 
luaţi-o pe alt drum, ca să faceţi un cerc. Sau puteţi să 
citiţi o carte bună sau un extras din Evanghelii. Sfintele 
Scripturi conţin o putere magnetică enormă. 

# 

Luaţi 1 g de aur pur, puneţi-l în 10 g de apă şi 
lăsaţi-l la soare două-trei zile şi, când sunteţi indispuşi, 
vexati, nervoşi, absorbiți 10 picături din această apă. 
Pentru orice suferinţă, luaţi din această apă. E o magie? 
Magia e o ştiinţă, o înţelegere a elementelor în aspectul 
lor iniţial, nu în starea lor actuală, pe care alchimiştii o 
cunosc bine. În întregul univers, există un singur 
element: iubirea. Ea este elementul originar care a 
generat toate celelalte elemente, al căror număr 
depăşeşte 1 miliard, nu numai 90. 

# 

„Situația mea se îmbunătăţeşte”. Utilizaţi aceste 
cuvinte dacă sunteți cuprinşi de deznădejde. Puteţi 
folosi sugestia pentru tratament, pentru ameliorarea 
memoriei, pentru încurajare, pentru a suporta şi a-i face 
pe ceilalți să suporte suferința, pentru autoeducare. 

# 
Veţi sacrifica totul ca să aveţi Tot. 
# 

Dacă respectați legile divine, veți face în aşa fel încât 
vecinii răi, fiicele şi fiii răutăcioşi şi colegii răutăcioşi să 
devină buni vecini, buni copii şi buni colegi. 


# 

Săptămâna asta, voi folosi doar cele mai bune 
cuvinte. Tot ce mi se va întâmpla voi considera ca fiind o 
binefacere. 

# 

Când vă aflați în fața unei probleme insolubile, 
spuneţi-vă: „Ceea ce eu nu pot să rezolv va rezolva 
Dumnezeu ”. Există probleme pe care numai Dumnezeu 
le poate rezolva. 

# 

Ca să vă îmbunătățițti memoria, trebuie să vă 

diminuaţi intensitatea emoțiilor. 
# 

Suferința este doar o metodă prin care materia din 

voi e călită ca să se adapteze la energiile divine. 
# 

După ce ați aflat care este efectul luminii, ați 
observat că există ziua ore în care Soarele emite raze 
favorabile spre Pământ, mai ales din zori până la ora 10 
şi exact la ora 12 a amiezii. Există şi raze negre negative. 
Ca să nu suportaţi influența lor, încercați să nu dormiți 
ziua şi aveți grijă să fiți cu mintea trează şi concentrată. 

# 

Dacă nu analizaţi obiectele şi faptele eu o privire 
scrutătoare, dacă nu reflectaţi intens, creierul slăbeşte şi 
ar putea să se deterioreze. Cunoaşterea aduce viață 
creierului. Sentimentele aduc viaţă inimii. 

# 

Cele opt învățături propovăduite de Hristos sunt opt 

metode de lucru [fericiti cei săraci cu duhul.... fericiţi cei 


întristati.... fericiţi cei blajini.... fericiţi cei înfometați şi 
însetati de dreptate.... fericiţi cei milostivi. .. fericiti cei 


care au inima curată... fericiţi cei ce sunt persecutați în 


numele dreptății... fericiţi făcătorii de pace...). 
# 


Când mergeţi, trebuie să fiți conştienţi că sunteți o 
expresie sau o manifestare a luminii lui Dumnezeu. 
Fiecare dintre voi trebuie să De tânăr. 

Părul alb e o mască. Ridurile sunt o mască. Spuneti- 
vă: „Aşa e în afară, dar pe dinăuntru e cu totul altfel”. 

# 

Apa, aerul, căldura şi lumina sunt elementele care 
purifică. Analizați şi studiați proprietățile acestor forțe 
ca să vă purificați cu ele. Speranţa este un mijloc de 
purificare a inimii, credința e un mijloc de purificare a 
inteligenței, milostivirea şi iubirea sunt mijloace de 
purificare a sufletului. 

# 

Greşeala pe care o faceți este o verificare în privința 
a tot ce vă lipseşte. Îndată ce observați că ați făcut o 
greşeală oarecare, bucuraţi-vă. Veţi avea ocazia să vă 
corectaţi. Corectaţi fiecare greşeală pe care o vedeţi. E 
posibil s-o facă şi altul, dar n-are nicio importanţă, 
această greşeală este şi a voastră, corectaţi-o! 

# 

Oamenii inteligenți profită de condițiile actuale, în 
timp ce leneşii contează pe condiţiile viitoare. Oamenii 
inteligenţi învață din experienţele celorlalți sau din 
propriul trecut, în timp ce proştii învață doar din 
experienţele individuale. 

# 

Astăzi veţi face cel mai mic bine, pe care nu-l va 
vedea nimeni. Să fie atât de mic încât numai Dumnezeu 
să-l poată vedea. Când vă sculați dimineața, spuneţi: 


„Astăzi, vreau să fac cel mai mic bine în numele 
Domnului!”. 
# 

Dacă mulțumiți pentru suferințe, pentru dureri şi 
necazuri, acestea vă vor părăsi mai repede, efectul fiind 
invers în cazul unei atitudini de dezaprobare. 

# 

Numai viața spirituală este o forță prin care ne 
putem ameliora corpul şi sistemul nervos. În felul 
acesta, ne putem ameliora zilnic rostind mantre şi 
formule, cântând şi citind psalmi sau Sfintele Scripturi, 
ori plimbându-ne în mijlocul naturii. 

# 

Cuvântul AUM (OM) este sacru, deoarece ne-a 
rămas de la o civilizație sublimă. Aum, Amen, Amin, Om. 
un singur cuvânt cu o acțiune foarte puternică. Întregul 
univers se foloseşte de el. Dacă îl rostiți des, chiar 
inconştient, îi veți simţi forța. Conţine totul. E cheia de 
care vă folosiţi ca să deschideţi orice uşă. 

# 

Indiferent ce muncă facem, trebuie să-l cântăm şi 
să-l slăvim pe Dumnezeu pentru ca rodul acestei munci 
să aibă binecuvântarea divină. 

# 

Iubirea este un curent puternic pe care trebuie să-l 
faceți să curgă prin voi, ca să ia cu el toate tulburările şi 
toate impuritățile trecutului. 

# 

De la Soare provine o energie care creează creierele, 
plămânii, corpurile oamenilor. Dacă ar şti când vin 
fluxurile acestei energii şi le-ar folosi, ar fi toți mult mai 
inteligenţi şi sănătoşi. Pământul a creat doar stomacul. 


# 

Dacă câteva persoane bune îşi concentrează 
gândurile asupra stării de bine a popoarelor, vor obține 
rezultate importante. 

# 

Faceţi zilnic un bine cât de mic, aceasta ar trebui să 
fie o sarcină constantă. Fiecare îşi poate vizita prietenul 
din iubire. Fiecare poate să viziteze un bolnav, un om 
sărac, un om descurajat şi să facă asta din iubire. 
Fiecare poate, din iubire, să ude o floare care se ofileşte. 

# 

Există persoane care pot să-şi amelioreze corpul fără 
să fi făcut o cură într-o staţiune şi fără să folosească 
mijloacele obişnuite. Îşi lasă corpurile fizice pe Pământ, 
iar corpurile lor subtile ies din ele ca să-şi ia zborul 
dincolo de regiunea Pământului, se încarcă acolo cu 
forţe proaspete şi revin apoi în corpurile fizice. Este o 
metodă foarte simplă ca să vă odihniţi, căci 10-15 
minute sunt de ajuns pentru ameliorare. 

# 

Un sfert dintre spiritele elementare din fiecare regn 
ne domină corpul fizic. Elementele din cele patru regnuri 
trebuie să fie în echilibru ca să avem o stare normală şi 
armonioasă. Totuşi, trebuie să le subjugăm, în loc să ne 
supunem lor. 

# 

Omul puternic îşi face treaba în ziua cuvenită; omul 

slab o amână pentru altă dată. 
# 

Chiar dacă vi se întâmplă cea mai mare nenorocire 
din lume, spuneți: „Această nenorocire este o iluzie”. 
Orice vi s-ar întâmpla, spuneti: „E în avantajul binelui!”. 


Chiar dacă e ceva foarte neplăcut, chiar o tragedie, 
spuneţi: „Orice rău e spre bine!”. Dacă faceţi astfel, acest 
gând se va întoarce la voi şi, dacă veţi continua s-o 
ziceţi, râul se va transforma în bine. Fiecare gând pe 
care îl emiteţi se va întoarce la voi. 

# 

Toate florile sunt create ca să-i ajute pe oameni prin 
culori, prin formă sau prin frunze. Dacă ochii voştri şi- 
au pierdut puţin din forță din cauza neliniştilor şi 
grijilor, priviţi mai îndelung o floare galbenă. 

# 

Dacă aveți credință, tot ce veți cere vi se va da. Dacă 
aveţi speranță, tot ce veți cere vi se va da. Dacă aveţi 
milostivire şi iubire, tot ce veţi cere vi se va da. 

Sufletul poate să-şi manifeste forța cu condiția să 
nu fie legat de materie. Va fi puternic atâta timp cât va 
pătrunde materia fără să se lege de ea. 

# 

Este bine să avem în casă un album cu chipurile 
savanților, marilor muzicieni, pictori, scriitori - ca să le 
privim, să fim legați de ei, să ne interesăm de drumul pe 
care l-au parcurs şi de ceea ce au creat, ca să înțelegem 
cum şi-au creat operele şi cum au trăit. Aceasta ne va 
ajuta să profităm de binecuvântarea divină. 

# 

A asculta şi a înțelege bine este o calitate a 
conştiinţei omeneşti. E aşa de bine să ştii să asculți şi să 
înţelegi! 

# 

Debarasaţi-vă de tot ce e inutil, nefolositor, de 
prisos. Nu lăsați în inimile voastre decât ce este esențial. 
Fiecare idee trebuie să aibă o sonoritate, un miros şi o 
savoare. Fiecare ființă vie îşi oferă omului iubirea într- 


un mod specific: florile prin miros, fructele prin savoarea 
dulce. La fel, aerul, apa şi lumina îşi transmit omului 
iubirea tot într-un mod aparte, specific lor. 

# 

Când sufletul ia parte la un act (indiferent care) al 
omului, acest act are sens şi forță. Sufletul este de 
origine divină. Seamănă cu un rege care semnează acte. 
Aşadar, aceste acte semnate de suflet au valoare reală. 

# 

Gândurile bune şi sentimentele frumoase pe care le 
avem îi atrag spre noi pe ceilalţi oameni. Atrase sunt şi 
fiinţele din lumea subtilă, aşa cum florile îi atrag- pe 
oameni. Aceste fiinţe invizibile au nevoie de gândurile şi 
de sentimentele noastre la fel ca arborii fructiferi şi 
florile. Prin gândurile şi sentimentele noastre ne 
construim viitorul. 

# 

Dacă lăsăm procesele divine să acționeze în noi, 
dorințele ni se vor realiza mai repede decât în cazul în 
care am face totul cu eforturile noastre temătoare. 

# 

În lume, noul nu va veni în mod mecanic sau 
automat, întreaga lume (fiecare individ) va trebui să se 
nască din nou. 

# 

Când aveți un necaz, indiferent de ce fel (fizic, 
spiritual sau intelectual), imaginatți-vă pietre prețioase. 
Începeți cu cele mai simple şi ajungeţi la cea mai 
frumoasă şi mai scumpă. Fiți foarte atenți ce piatră 
prețioasă vă face tristețea să dispară. Trecând în revistă 
mental aceste pietre, legaţi-vă în acelaşi timp de virtuțile 
care sunt exprimate de ele. Fiecare poate să aibă o 
acțiune pozitivă asupra omului şi să-i modifice starea 


sufletească. Dacă nu reuşiţi de prima dată, nu vă 
descurajaţi, încercaţi de mai multe ori ca să reuşiţi. 
# 

Tot felul de activități şi de creații constituie truda 
comună a unor ființe evoluate şi sublime, inteligența 
coerentă a lumii. Singuri, fără ajutorul ființelor 
invizibile, nu puteți face nimic niciodată. 

# 

Trebuie să atrageți gândul care va veni de la ființe 
mult superioare vouă. A avea sentimente nobile 
înseamnă a atrage sentimentele ființelor superioare. 
Gândul divin este transmis peste tot prin lumină, aer, 
sol, apă, prin intermediul plantelor şi animalelor, al 
pietrelor. Cel ce înțelege legile poate să-l primească de 
oriunde. 

# 

Să punem înlăuntrul nostru sămânţa iubirii şi a 
bucuriei, pentru ca pacea să încolțească în noi. Să 
punem în noi sămânța răbdării constante şi a blândeţii, 
pentru ca rodul abstinenței să crească în viața noastră. 
Este modul de a ne manifesta viața pe deplin: inima va fi 
înnobilată, inteligența, luminată, iubirea se va dezvolta 
şi vom ajunge la fericire. Este calea ascendentă a lui 
Dumnezeu pentru fiecare individ, pentru societate şi 
pentru întreaga omenire. 

# 

Ca să faceți în mod corect exercițiile pe care vi le 
dau, trebuie să aveți o atitudine corectă față de toate 
ființele create de Dumnezeu. Fără armonie şi iubire, nu 
veți putea să le faceți aşa cum trebuie. Dacă învățați 
aceste exerciții în mod mecanic, nu vă vor aduce absolut 
nimic. 


MUNCA, A ACŢIONA 


Înainte de a începe o treabă, spuneţi: „Dumnezeu şi 

cu mine vom face asta”. Şi veţi reuşi. 
# 

Oricât ar fi de imposibil să realizați o activitate, 
spuneţi: „Pentru Dumnezeu pot să fac asta”. Sau. „Pot să 
fac această treabă, va fi bine făcută, pentru că e sfântă”. 

# 

Munca e singurul lucru care-l poate ridica pe om. 
Ca să vă puteți arăta valoarea într-un domeniu, oricare 
ar fi el, va trebui să munciti. Munca e sfântă. O muncă 
făcută cu iubire e o adevărată fericire. 

# 

Fiecare lucru care poate fi făcut va putea fi şi 
corectat. 

# 

Roadele omeneşti putrezesc, în timp ce roadele 
divine nu putrezesc niciodată. Îndată ce pretindeți că un 
copac e al vostru, e atacat de omizi, se usucă şi fructele 
lui se strică. Nu l-aţi creat, nu-i trimiteţi nici lumină, 
nici căldură, totuşi afirmaţi că vă aparţine. Îndată ce o 
mamă pretinde că „acest copil e al meu”, s-a terminat, 
copilul se strică. Ce e al vostru? Nu deţineţi decât ceea 
ce ați simţit în cursul vieţii şi e lipsit de defecte. Virtuţile 
şi frumuseţea pe care le-aţi pus cu adevărat în aplicare 
şi de care aţi dat dovadă constant în viață, numai asta 
vă aparţine. 

# 

Munca nu e un proces fizic, ci unul interior. Numai 

mintea omenească lucrează. 


MUZICA, A CÂNTA, CÂNTUL 


Fără muzică, nu veţi avea o concepţie bună despre 
viaţă. 

# 

Toate stelele sunt note ale armoniei divine. Vântul 
bate, râurile curg, florile înfloresc şi plantele cresc - 
atunci se aud acorduri melodioase, căci mereu şi peste 
tot sunt tonuri muzicale. 

# 

Muzica este o binefacere divină. Muzica este o cale 
divină. Îngerii cântau la crearea lumii. În prezent, o 
lume nouă este pe cale de a fi creată şi îngerii cântă din 
nou. Şi noi trebuie să luăm parte la această creaţie. 

# 

Ca să fii frumos, trebuie să cânțţi; atunci energia 
divină circulă în armonie prin toți muşchii. Când 
devenim transmițători ai ideilor sfinților, ale ierarhiilor 
superioare, ale geniilor divine, ale muzicienilor de geniu 
şi a tot ce a creat Dumnezeu, corpul nostru va fi imediat 
armonizat. 

# 

Credeţi că, privind notele muzicale, veți reuşi să 
cântaţi cu adevărat. Dar cântul real nu are nevoie de 
note. 

# 

Muzica este cel mai bun mijloc (şi plan dimensional) 
care ne aduce forțe divine. A cânta înseamnă să te speli 
şi să atragi binecuvântările lui Dumnezeu. 

# 

Fiecare om care gândeşte bine, profund şi angajat, 

care are emoţii şi sentimente luminoase şi nobile şi 


acţionează corect, adică la timp în beneficiul Totului, are 
muzica în fiinţa lui. Este, aşadar, un muzician excelent. 
# 

Cântul face să cânte fiecare celulă a corpului şi 
fiecare fibră a sufletului; este un curent puternic care ne 
purifică întregul organism. Natura cântă, păsările cântă, 
izvoarele cântă. Parfumul florilor este tot un cântec. 


NAŞTEREA, ÎNCARNAREA SUFLETELOR 


Sufletele din lumea invizibilă coboară în grup pe 
pământ şi sunt repartizate pe tot globul terestru. Aceste 
suflete sunt legate între ele astfel încât succesele sau 
reuşitele lor sunt şi ele legate între ele, iar pierderile şi 
eşecurile sunt la fel. Când cineva se plânge că treburile 
nu-i merg bine, motivul este starea treburilor tuturor 
sufletelor din care face parte. Dar, dacă aceste treburi 
încep să meargă bine, înseamnă că merg bine toate 
treburile celorlalți. Cu cât un spirit individualizat este 
mai avansat, cu atât mai mare este grupul care îl 
însoţeşte. 

# 

Învierea este o stare - întoarcerea sufletului în 
starea inițială şi esențială, în care existase înainte de a 
se incorpora în materie. Odată incorporat, se 
perverteşte, aşadar toate ființele omeneşti sunt impure. 
De aceea, trebuie să facem eforturi incredibile ca să ne 
putem purifica inima, inteligența şi corpul prin forța 
minţii. Cauza impurității este materia însăşi. 

# 

Omul vine pe pământ ca să-şi corecteze greşelile, nu 
pentru propria plăcere. 

# 

Părinții sunt doar o condiție pentru naşterea 
copilului, în realitate, el vine pe lume în planurile 
superioare. 

# 

Incarnarea este ca şi cura nu v-aţi fi terminat o 
treabă pe Pământ şi ar trebui să reveniți ca s-o duceți 
până la capăt, într-o zi, când un om nu va mai avea 
nimic de terminat, nu se va mai incarna. 


NATURA, MINERALELE, PLANTELE, ANIMALELE 


Când zic „natură”, subînţeleg- un ansamblu de fiinţe 
sublime care şi-au desăvârşit evoluţia. Ele formează o 
comunitate, o lume eternă şi de acolo se nasc lumile. 
Sub egida lor lucrează savanții de pe Pământ de mii de 
ani, în toate domeniile şi în toate direcţiile. 

# 

În natură există o lege, legea unității; există o 
măsură, unitatea; există o cauză, cauza inițială a 
tuturor lucrurilor. Legea unității conține şi legea 
pluralității. În unitate sunt incluse toate celelalte 
măsuri. Cauza inițială conține toate cauzele. 

# 

Omul nu poate să-şi impună opiniile asupra naturii. 
Până acum, n-a putut s-o subjuge şi nici în viitor nu va 
putea. Materialiştii admit că omul poate să stăpânească 
natura, şi acesta e defectul lor. 

# 

Vorbind despre proprietățile aurului, am în vedere 
aurul originar, care este exteriorizat de prima rază de 
lumină, care a trecut prin adevăratul Soare şi apoi prin 
Soarele negru şi mai târziu prin Soarele nostru şi odată 
cu ea a ajuns pe Pământ. Acest aur conține proprietăți 
deosebite aduse din sorii prin care a trecut. Este 
deținătorul vieții. Dacă cineva reuşeşte să obțină aurul 
în momentul în care acesta traversează Soarele negru, 
va fi înclinat chiar să omoare un om. Dacă cineva vrea 
să aibă viață bună şi sfântă, înseamnă că a reuşit să 
obțină aurul care a suferit toate cele patru transformări. 
Acest om înțelege proprietățile aurului şi le foloseşte 
pentru marile lui aspirații şi dobândirea unor cunoştinţe 
bune. Când obținem acest aur, trebuie să înțelegem 


binele care se ascunde în el ca să-l acceptăm şi all 
facem să pătrundă în organismul nostru. 
# 

Pietrele prețioase au o strălucire astrală şi pot să 

acționeze împotriva influențelor nefaste ale planetelor. 
# 

Pietrele prețioase sunt copiii ființelor sublime şi au 
forță magică. 

# 

Fiecare piatră prețioasă ascunde în ea un spirit care 
învață. Un înger sau un spirit este închis în fiecare 
plantă, în fiecare animal, în fiecare fiintă omenească. 

# 

Există arbori care (dacă îi iubiți şi vă apropiaţi de ei 
cu iubire) vor putea să vă dea multă energie ca să vă 
ameliorați sănătatea şi evoluția intelectuală, 
favorizându-vă chiar viaţa religioasă. Există copaci care 
sunt mai religioşi decât oamenii. Ce-ați zice de pomul 
cunoaşterii binelui şi răului? Chiar până în zilele 
noastre, învăţăm clipă de clipă să facem deosebirea, nu-i 
aşa? 

# 

Dacă nu doriți starea de bine a plantelor din afara 
voastră, veți pune piedică plantelor aflate în voi. În om 
există adevărate păduri care corespund cu pădurile 
naturale, dar şi izvoare, lacuri, mări, care corespund cu 
cele aflate în afara lui. 

# 

Fiecare fruct conține energie conform legilor celei de- 
a patra dimensiuni. 

# e 


Plantele ştiu cum să condenseze lumina ca să creeze 
cele mai bune fructe. Au mii de ochi; fiecare frunză are 
ochiul ei. Când vă aşezaţi sub un arbore, credeţi că nu 
vă vede. Vă vede mai bine decât voi. Există plante care 
ştiu exact cine sunteți. Altele sunt atât de sensibile, 
încât se ofilesc când un tâlhar sau un om rău vin la ele. 
Şi se deplasează în alt loc ca să trăiască acolo. 

# 

Parfumul plăcut este iubirea pe care florile o oferă 
lumii. 

# 

Animalele sunt frații noştri mai mici. Boul este unul 
dintre ei, mai întârziat în evoluţia lui, dar nu este un 
suflet omenesc decăzut. Decăderea unui suflet omenesc 
în bou este inadmisibilă. Nu există oameni degenerați 
printre celelalte ființe omeneşti. Maimuţele sunt oamenii 
întârziați în evoluţia lor. 

# 

Natura a înregistrat toate evenimentele care au avut 
loc din noaptea timpurilor până în prezent. O face şi 
acum. Nu vă rămâne decât să descoperiți individual 
aceste date înregistrate, ca să nu cădeţi în eroare cu tot 
felul de teorii şi de ipoteze. În natură, nimic nu e ascuns 
sau acoperit, totul e înscris în analele sale. 

# 

Iubitți fiecare copac, fiecare floare şi fiecare animal ca 
pe voi înşivă! 

# 

Dacă sângele nu conține o cantitate suficientă de 
aur, omul nu-şi va putea pune în valoare caracterul. 
Dacă sângele lui nu conține o cantitate suficientă de 
argint, nu şi va putea pune în valoare puritatea. Fiecare 
element prezintă o calitate specifică. Nu este de ajuns să 


ne gândim la asta, ci trebuie să şi înţelegem esenţa 
tuturor acestor elemente. 
# 

Natura este foarte inteligentă şi nu vă va lăsa 
niciodată să nu vă realizați planul. Ea poate, asemenea 
unei mări, să se retragă într-o parte, chiar veți putea 
crede că sunteți mai şireți decât ea, dar vă va face să 
plătiţi de patru ori mai mult, vă va pune să dați 
dobândă. Nu veți putea să acționați oricum față de ea. 

# 

Apa rece conține unele adaosuri şi energii 
periculoase. Această apă poate să fie sub influența 
nopții, a stelelor şi a norilor. Dacă n o încălziți la soare 
sau n-o puneţi pe foc ca să fiarbă, ar putea să vă 
dăuneze când o s-o bet, 

# 
Când se face ziuă, contradicţiile nopții dispar. 
# 

Natura nu acceptă să investiţi oriunde capitalul de 
care dispuneți. Tot ce aveți trebuie să fie pus în 
circulație. Aceasta este legea naturii. 

# 

Natura are intenția să facă din voi ceva foarte bun, 
nu vă opuneţi. Fiind veseli, suferind, căzând, ridicându- 
vă, venind pe lume, murind, orice s-ar întâmpla, aveţi 
încredere deplină în tot ce face, pentru că urmăreşte 
binele şi fericirea voastră. 


NOUA ÎNVĂȚĂTURĂ 


Obstacolele şi dificultăţile pe care le aveţi sunt 
pietrele pe care le veţi transforma în trepte pentru a 
progresa. Dacă sfinţii n-ar fi suferit, n-ar D atins 
niciodată plenitudinea divină. 

# 

Un prieten adevărat este acela care e gata să 
sacrifice tot ca să vă puteți ridica. Noua învățătură cere 
un sacrificiu voit, nu unul făcut prin şantaj sau violență. 
Sacrificiul benevol, sacrificiul din iubire, aceasta e ceea 
ce aduce noul. 

# 

Trebuie să rezistați la orice tentaţii şi la orice gând 
negativ existent în spațiu, nu trebuie să permiteți unei 
ambiante negative să vă influenţeze. 

# 

Nu veți reuşi să respirați bine şi eficace dacă 
gândirea este inactivă şi impură. Gândurile curate atrag 
aerul curat. 

# 

Clipă de clipă, există riscuri şi pericole pentru noi. 
Doar printr-o bună concentrare a gândurilor şi prin 
rugăciune putem evita necazurile. 

# 

Ne vom schimba dacă vrem să ne schimbăm. Dacă 
nu vrem, nicio putere nu ne va face vreodată să ne 
schimbăm. Nu e un proces mecanic, ci unul ținând de 
liberul-arbitru şi de voinţă. 

# 


Noile condiții cer noi conştiinţe. Atmosfera 
Pământului se va schimba radical şi va deveni mai puţin 
densă, cantitatea de oxigen se va micşora, presiunea 
atmosferică va scădea. Începutul unei noi epoci este 
precedat întotdeauna de condiţii nefavorabile. 

# 

Învățat este acela care îl cunoaşte pe Dumnezeu în 
urma propriilor experienţe, care e gata să facă totul în 
numele Domnului şi ştie clipă de clipă ce i se poate 
întâmpla. 

# o 

Dacă răul vine la voi şi vă zice să trăiţi aşa cum ştiţi, 
să mâncaţi, să bet şi să nu vă gândiţi la nimic, voi să-i 
răspundeţi: „Nu, trebuie să am o inimă curată ca 
cristalul, o inteligenţă luminoasă ca soarele, un suflet 
nelimitat ca universul şi un spirit puternic ca Dumnezeu 
şi unit cu Dumnezeu”. 

# 

Smerit este cel care poate să-şi sacrifice toate 

bunurile în numele Domnului şi al întregii omeniri. 
# 

Studiind cu atenție, un an, lumina razelor roşii, veți 
vedea că efectul lor este foarte puternic şi curativ. Prin 
aceste raze, veți simți natura vie şi nemuritoare. Dacă 
veți putea vedea această culoare roşie, care e foarte 
frumoasă şi luminoasă, n-o veți uita niciodată. 
Dumnezeu a lăsat un mare secret în aceste pulsaţii, în 
aceste vibrații. De milenii, o natură esențială este 
închisă în această culoare şi Dumnezeu aşteaptă ca toţi 
copiii lui să fie treji şi inteligenţi ca fiecare să se 
folosească de ea după propriile-i nevoi. Neglijăm această 
lumină, cerem ajutor şi murim în pofida abundentei 
oferite de Dumnezeu. Vom muri astfel mult timp de-aici 


înainte. Vom merge în Cer ea să învăţăm, apoi vom 
reveni până vom rămâne cu o cunoaştere adevărată: 
cunoaşterea tuturor lucrurilor bune care există în jurul 
nostru. 

# 

Dacă am trăi toți în numele Domnului şi al iubirii 
divine, n-ar exista nevoiaşi. 

# 

Smerenia este un dar divin care protejează corpul de 
degradare. Este apărarea interioară împotriva tuturor 
păcatelor secrete care ar putea să se manifeste în orice 
clipă şi să crească în inima omului. Smerenia îşi exercită 
puterea asupra tuturor germenilor răi, făcând loc 
virtuţilor inimii, pentru ca acestea să crească şi să se 
simtă bine în suflet până prind rădăcini în viaţa 
spiritului nostru. Cel care poartă smerenia în suflet ea 
pe o virtute poartă şi amprenta sfințeniei şi a 
adevărurilor divine. 

# 

Spiritual este cel a cărui conştiinţă este întotdeauna 

trează şi gata să împlinească voința lui Dumnezeu. 
# 

Civilizația care nu va îndeplini voința lui Dumnezeu 
va dispărea. Statul care nu se va supune legilor divine 
va fi distrus, pe când, supunându-se lor, va primi 
binecuvântarea slavei divine. Aşa a fost până în prezent 
şi aşa va fi întotdeauna şi în viitor. 

# 

Când zic „un om calm şi blând”, înțeleg o ființă albă 
şi luminoasă care atrage lumina prin natura sa 
interioară ea s-o reflecte în exterior. Omul calm şi blând 
străluceşte şi acesta este motivul predestinării sale: va 
moşteni Pământul. Fiinţa calmă şi blândă are o 


conştiinţă avansată care atrage lumina. Aceasta nu e 
atrasă decât de corpurile şi  conştiințele perfect 
structurate şi organizate. Lumina şi conştiinţa creează 
viața interioară a omului. Fără ea, omul moare. 
Dumnezeu nu se manifestă decât în indivizii calmi şi 
blânzi. 

ii 

Cel căruia îi vorbeşte Duhul nu se mai gândeşte la 
sine şi ocupă întotdeauna ultimul loc. 

# 

Elixirul vieții vine de departe, trece prin Soare şi 
coboară pe Pământ la fiecare 2.000 de ani, ca să aducă o 
viață nouă, o civilizație nouă, o epocă nouă. 

# 

Exactitatea este o calitate foarte frumoasă. 

Exactitatea este creație, armonie, ritm şi muzică. 
# 

Toți suntem UNU, în unire indisolubilă. A face rău 

aproapelui nostru înseamnă a ne face rău nouă înşine. 
# 

Dorinţele neîndeplinite şi ambițiile nemăsurate îl 
transformă pe om în sclav. 

# 

Cel ce iubeşte e puternic. Cel ce ştie e puternic. Cel 
ce e liber e puternic. Fiţi liberi în interiorul vostru şi 
limitați în exterior. 

# 

În viitor, vă veți iubi mamele, taţii, persoanele 
apropiate şi prietenii în virtutea a ceea ce veţi putea face 
pentru ei, nu a ce fac ei pentru voi. 

# 


În general, suntem atenţi şi exacti față de cei pe care 
îi iubim. Omul onest este atent şi exact față de toate 
fiinţele. 

# 

Fiecare om va avea ocazia să-i facă un serviciu 
duşmanului său şi să devină astfel prietenul lui. 
Profitați de ea! 

# 

Omul este în contact cu spaţiul extraterestru prin 
corpul lui. Orice dizarmonie din corp generează şi o 
dizarmonie în spaţiu. Există în organismul omului centri 
ce nu trebuie să fie atinşi. 

# 

Vedeţi în fața voastră un vierme pe pământ. Puteţi 
să călcați pe el şi nimeni nu vă va condamna, căci nu 
există vreo lege care să protejeze viermii. Dar omul bun, 
ființa iubirii, calcă alături, ca să nu-l strivească. 

# 

Care sunt rezultatele, în cazul unui regim nou, dacă 
ne păstrăm caracterele, defectele şi slăbiciunile? Ce vom 
câştiga dacă ne distrugem casa veche fără să putem 
construi alta nouă? Natura nu ne permite să facem asta, 
căci ea distruge şi construieşte în acelaşi timp. 

# 

Nu aşteptaţi să facă altul tot ceea ce inteligența şi 
inima voastră pot să facă. 

# 

Acționați. Nu aşteptaţi un ajutor din exteriorul 
vostru. 


NUMERELE, MATEMATICA 


Ca să nu vă fie teamă de numărul 13, trebuie să 
cunoaşteţi metoda conform căreia pot fi transformate 
energiile acestui număr. Când lumea invizibilă vrea să 
transforme omul, îl pune sub influenţa numărului 13. 

3 înseamnă a uni credința, speranța şi milostenia 
sau iubirea. 9 înseamnă a uni lumea fizică, lumea 
spirituală şi lumea divină. 

# 

Ați studiat matematica, dar, dacă ați fi studiat 
sensul ei interior, ați fi aflat proprietățile şi calitățile 
numerelor de la 1 la 10, le-aţi fi ştiut originea şi forța 
dinamică pe care o conțin. Văzute din exterior, numerele 
sunt un fel de umbre, dar în spatele acestor umbre veți 
găsi numerele adevărate şi reale. De exemplu, numărul 
l reprezintă o piatră prețioasă, o plantă, o insectă mică, 
un peşte, o pasăre, un elefant, un om, un înger, 
Dumnezeu. Acestea sunt întotdeauna forţe dinamice. 
Prin numărul 1 puteţi lucra în mod conştiincios. N-aţi 
putea să lucraţi nimic dacă n-aţi avea forță şi toate 
forţele sunt conţinute în acest număr. Prin intermediul 
lui 1 lucrăm şi creăm. E un număr viu, cel mai puternic, 
cel mai inteligent, creează fără să rânduiască. Pentru ca 
această lume să fie bine rânduită şi să poată avansa, 
trebuie să intervină numărul 2. 


OMENIREA, LUMEA 


Calea pe care oamenii vor părăsi lumea 
contradicţiilor va fi găsită numai atunci când vor lua 
hotărârea să creeze o confederație a tuturor popoarelor 
de pe Pământ şi să renunţe la toate frontierele. Astfel, 
problemele sociale vor putea să fie rezolvate într-o 
anumită măsură. Este primul punct al regulamentului 
existenței pământenilor. 

# 

Când se va trezi un sentiment în interiorul tuturor 
oamenilor - sentimentul şi convingerea că toți sunt 
aproape de Dumnezeu - şi fiecare va fi pregătit să 
lucreze pentru aproapele lui, atunci va exista o frăție şi 
atunci veți fi fericiţi. Omul trebuie să lucreze pentru Tot 
din iubire, asemenea mâinii care lucrează pentru corp, 
nu pentru ea însăşi, îndată ce veţi începe să lucraţi 
pentru Dumnezeu, veţi lăsa deoparte toate treburile 
mondiale şi mondene şi veţi lucra cu calm, cu iubire şi 
zel. 

# 

Lumea are nevoie de indivizi care să fie gata să se 
sacrifice. Sacrificați-vă plăcerile personale şi distracțiile 
ca să dobândiți bunurile sublime ale vieții. Sacrificați-vă 
viața personală în numele vieții omenirii. Lumea are 
nevoie de lucrători adevărați care să muncească fără 
interes şi din iubire, nu de persoane ca acelea care se 
laudă că au făcut ceva. 

# 

Dacă oamenii vor deveni mai buni şi mai raționali, 
în aceeaşi măsură va spori şi aurul care se formează în 
Pământ. Aurul creşte şi se maturizează ca fructele, ba 


chiar are miros. Dacă oamenii vor fi mai răi, aurul şi 
pietrele preţioase vor fi rare în aceeaşi măsură. 
# 

După ce este cuprins de decădere fizică şi morală, 
un popor îşi sacrifică marii oameni. În istorie, orice 
popor care şi-a sacrificat marii oameni nu a dobândit 
nimic bun. Opunându-se ideilor sublime, deţinătorilor 
moralei şi spiritelor de geniu din rândul omenirii, acel 
popor n-a reuşit nimic şi n-are nicio şansă. 

# 

Ordinea umană actuală se află în conflict cu ordinea 
naturii vii şi, în consecință, aceasta este cauza care 
generează suferințele sociale. Căutăm cauzele acolo 
unde nu există. Singura cauză a contradicțiilor sociale 
este faptul că ne aflăm în conflict cu natura vie. 

# 

Dificultățile din viața actuală a rasei albe dovedesc 

naşterea Noului în sânul celei de-a şasea rase. 
# 

Toți savanții şi toate persoanele celebre, toți îngerii 
care au contribuit la bunăstarea şi progresul omenirii, 
cei care au ajutat-o să se ridice, toți erau persoane 
modeste şi liniştite. 

# 

Acum, ne aflăm într-o epocă în care Pământul 
nostru şi sistemul solar părăsesc zona obscură de 
ignoranță ca să se apropie de o altă constelație 
(Alphiole), care deocamdată nu se vede. Este una dintre 
cele mai puternice constelații şi acolo se vor manifesta 
Pământul, corpurile şi spiritele noastre. Hristos a venit 
din acea constelație ca să le transmită oamenilor 
metodele şi principiile vieţii conştiente, raţionale şi 
inteligente. 


# 

La tranziția de la o epocă la alta, când o civilizație e 
pe cale să piară şi alta pe cale să se nască, se 
înregistrează mari suferințe, contradicții, dezordini şi 
tulburări, dat fiind că toate formele vechii civilizații se 
distrug ca să fie create condițiile favorabile pentru noua 
civilizație. 

# 

Rasa albă nu-şi exprimă încă aspirațiile şi elanurile 
sufletului. N-a devenit încă rasa iubirii. La ea prevalează 
mai ales rațiunea obiectivă (stare a conştiinţei în care 
fiinţa este în contact numai cu planul fizic şi material), 
deşi stăruie manifestări minime şi parțiale ale conştiinţei 
superioare. Dar predomină mai ales violenţa, aviditatea 
şi distrugerea. 

# 

Ființe perfecte conduc omenirea. La început, centrul 
lor a fost în Atlantida; mai târziu, s-a deplasat în Egipt, 
unde au dirijat construirea piramidelor. În prezent, 
evenimentele sunt dirijate din Himalaya. 

# 

Evreii sunt împrăştiați, e adevărat, dar nu vor 
dispărea. Sunt protejați de Marele Principiu al vieții. 
Evreii respectă de mii de ani legea dijmei. Zece la sută 
din tot ce câştigă îi este rezervat lui Dumnezeu, 
săracilor, bolnavilor etc. Lor le-a făcut Dumnezeu 
36.000 de promisiuni şi le-a îndeplinit. Aşadar, evreii vor 
primi ce este nou. 

# 

Religiile, sectele, statele sunt scutece în care mamele 
îşi înfaşă bebeluşii. Dar, când aceştia vor creşte, 
scutecele nu vor mai fi indispensabile. 


# 

Oamenii raționali şi buni, cântăreții şi poeții vor 

pune ordine în lume. nu politicienii, nici banii. 
# 

În afara noastră, a oamenilor, există o comunitate 
de 101 ființe care sunt cele mai luminate, deoarece şi-au 
desăvârşit evoluția. Sunt perfecte în cel mai înalt grad şi 
gândesc zi şi noapte la ridicarea şi înnobilarea omenirii. 
Şi-au activat gândurile care se vor realiza într-o zi. În 
prezent, lumea civilizată este plasată sub influența lor. 
Perturbările care survin sunt provocate de aceste 
gânduri care vor aduce roade reale în viață. E mai uşor 
să opreşti Pământul decât să împiedici aceste gânduri. 
Lumea se va corecta. Într-o zi, oamenii vor trăi ca fraţii. 
Cruzimea de acum va dispărea. 

# 

Unele persoane trebuie să moară pentru ca lumea 
să se amelioreze. Unele suflete trebuie să se nască 
pentru ca lumea să devină mai bună. 

# 

Venind pe Pământ deplin conştient pentru a-i ajuta 
pe ceilalţi, omul are liberul-arbitru şi dreptul de a veni 
pe lume acolo unde vrea. Cu cât este mai avansat în 
evoluția lui, cu atât mai mare îi este libertatea pe care o 
are ca să coboare pe Pământ. Geniile şi sfinţii vin rar, 
când omenirea marchează etape în evoluția ei. Maeştrii 
vin pe Pământ la fiecare 2.000 de ani. Ei aduc mari 
modificări şi reforme în viața omenirii. 

# 

În afară de a corecta lumea, trebuie să facem în aşa 
fel încât să nu mai existe niciun om care să sufere de 
foame. A asigura casă şi masă pentru toată lumea 
înseamnă a realiza vrerea Domnului pe Pământ. Pâinea, 


cunoaşterea, bunurile materiale şi bogăţiile trebuie să se 
afle în posesia tuturor şi în deplină libertate. Adică 
opusul a ceea ce există în prezent: unii risipesc cât vor, 
în timp ce alţii n-au nimic. Fiecare trebuie să fie învăţat, 
bogat, drept, sănătos şi puternic. 

# 

Ființele care i-au convins pe evrei să nu-l accepte pe 
Hristos sunt cele care au determinat Al Doilea Război 
Mondial. 

# 

Numai naşterea nouă a inimii în sânul omenirii îi va 
permite lumii să se corecteze. În fața concepțiilor 
actuale, este imposibil. Dacă violențele persistă, lumea 
nu va putea să fie corectată. 


PURITATEA, VIRTUŢILE 


Nu trebuie să doriți şi nici să râvniţi ceva. Aceasta e 
puritatea. 

# 

Uneori, e mai bine să renunțăm la un bun decât să-l 
acceptăm. 

# 

Dacă doriți să vă eliberați de ceva rău din voi, nu-l 
tăiaţi, ci scoateţi-l din rădăcină, ca să nu-i mai daţi voie 
să crească din nou. 

# 

Afirm că acela care rezistă la toate încercările are 
obiceiuri pure. În fața unei lăzi deschise, trece mai 
departe fără să ia nimic, în prezența unor femei 
frumoase, se opreşte puțin şi merge mai departe, şi nu e 
interesat deloc de aur, case şi bunuri. Pur, onest, nu se 
poticneşte, nu-l atrage niciun fel de putere, nu e 
orgolios, nu se descurajează, rezistă la toate tentațţiile. 

# 

Nu încercați niciodată să vă dezvinovățiți în fața 
aproapelui vostru. Dacă vă dezvinovăţiţi, veţi semăna cu 
cel care îşi spală hainele în apa murdară a unui râu 
vrând a le face curate. 

# 

Izvorul pur nu devine niciodată mocirlos. Se purifică 
singur permanent. Omul pur nu se poate compromite, 
indiferent de condițiile în care va fi plasat. 

# 

Cei smeriți, calmi şi sfinți trăiesc în puritate 
interioară şi exterioară. 

# 


Curăţenia şi puritatea trebuie să devină idealul 
vostru. Toate forţele din corpul omenesc ar trebui să se 
supună acestui ideal. 


RUGĂCIUNILE, FORMULELE 


Rugăciunea ridică nivelul vibraţiilor aurei omeneşti 
şi astfel individul devine invulnerabil la influenţele 
fiinţelor inferioare aflate în jurul lui. Rugăciunea este o 
comuniune cu Dumnezeu, este respiraţia sufletului, este 
expresia unei armonii sublime şi e singura forță care ne 
poate elibera de brutalităţile şi de violenţa care există în 
lume. 

# 

Păzeşte-mă, Doamne, de orice forță necurată 
trimițând un duh strălucitor şi fidel, care să mă ajute să 
văd realitatea de care este însetat sufletul meu! 

# 

Transformă, Doamne, orice mi se întâmplă într-un 
lucru bun pentru mine! 

# 

Rugăciunea este o metodă uşoară şi accesibilă ca să 
nu vă pierdeţi viața. Rugăciunea există ca să nu pierdeţi 
sentimentul pe care îl păstraţi în inimă, nici gândul pe 
care îl aveţi în minte. Rugăciunea este un ajutor real. 

# 

Este posibil ca în capul vostru să se adune o energie 
interioară care să poată ucide pe cineva. Acumulați 
această energie în timp şi, într-o bună zi, se naşte o 
intenție nesănătoasă sau chiar criminală. Din acest 
motiv, vă sfătuiesc să fiți legați în mod constant de 
Dumnezeu, pentru că există peste tot ființe tenebroase 
care-l pândesc pe om ca să-i facă rău şi să i aducă 
suferinţă. Rugăciunea este o barieră protectoare. 

# 


Când trebuie să  suportaţi lipsuri, încercări, 
adresaţi-vă lui Dumnezeu cu vorbele: „Doamne, tu, care 
ai grijă de sufletele cele mai mici, tu, care te porţi cu 
blândeţe față de ele, poartă te blând şi cu mine aşa cum 
te porţi cu o musculiță şi ajută-mă în acest moment 
greu!”. 

# 

Adevărata rugăciune este una singură. În toate 
momentele grele din viața voastră, spuneţi: „Doamne, 
facă-se voia ta! Doamne, dă-mi mai multă lumină ca să- 
ti înțeleg voia şi să pot îndeplini ce ceri de la mine!”. 

# 

Rugaţi-vă în aşa fel încât nimeni să nu vă vadă şi să 
nu ştie nimic. Dacă, în timpul rugăciunii, veţi simţi 
legătura cu principiul sublim, orice gând al vostru va fi 
limpede şi orice sentiment va fi puternic. 

# 

Dumnezeule puternic, înconjoară-mă cu zidul tău de 
diamant, cu cercul de foc al iubirii, pentru ca gândurile 
rele, magiile, calomniile şi atacurile duşmanilor văzuţi şi 
nevăzuţi să fie respinse! 

# 

Dimineața, când vă dați jos din pat, spuneți cu 
brațele ridicate: „Te rog, Doamne, fă să circule în mine 
forțe vii cosmice, să pătrundă în fiecare celulă a corpului 
meu, să 

le aducă vigoare, viață şi sănătate, să-mi facă 
mintea mai puternică şi să pot îndeplini astfel misiunea 
pentru care am venit pe pământ!”. 
# 

Nu vă grăbiţi niciodată să faceți ceva. În tăcere, în 

deplină încredere, cereţi-i lui Dumnezeu să vă ajute. 


# 

Nu vă puteți lega cu natura fără să aveți în voi un 
spirit care e permanent în stare de rugăciune. 
Rugăciunea este lumină şi căldură, ambele contribuind 
în mod obligatoriu la legătura dintre om şi Dumnezeu, 
dintre om şi natura inteligentă. 

# 

Naturii îi place să i se vorbească limpede, corect şi 
cu precizie. Când îi cereti ceva în acest fel, este gata să 
vă dea. Orice suflet poate să primească ce doreşte, de 
aceea ar trebui să ştie să ceară. 

# 

Rugăciunea colectivă este puternică. Atunci când ne 
rugăm în comun în acelaşi timp şi în aceeaşi direcţie şi 
toți suntem sinceri şi cu inima deschisă, rugăciunea va 
avea un rezultat bun. 

# 

O formulă: „Pot să accept tot ce e bun. Pot să pun în 
aplicare tot ce e bun. Când vreau să fac bine, nu există 
forță care ar putea să acționeze împotriva mea. Pot să 
fac totul cu ajutorul lui Dumnezeu cel plin de iubire, 
care a creat totul pe lume”. 

Ajută-mă, Doamne, să evit comportamentul rău şi 
să realizez faptele bune pe care am uitat să le fac ieri! 
# 

Fie ca Dumnezeul Plenitudinii să ne învăluie cu 
duhul lui blând şi iubitor, ca să-i îndeplinim vrerea. 
Dumnezeu al iubirii, Dumnezeu al duioşiei, Dumnezeu 
al Plenitudinii, în numele iubirii tale, luminează-ne cu 
duhul tău sfânt şi umple-ne inimile cu pacea ta! 

# 


Fiecare verset şi fiecare parabolă rostite de Hristos 
sunt în realitate o formulă şi o problemă de rezolvat 
introduse în noi înşine din timpuri imemoriale. 

A 

Cel ce e smerit spune: „Doamne, facă-se voia ta, nu 

a mea!”. 


SĂNĂTATEA, VINDECAREA 


V-aş induce în eroare spunându-vă că un medic îi 
vindecă pe bolnavi. Nu vă va putea vindeca. Poate doar 
să vă uşureze suferința îndepărtând puţin din povara 
voastră prin măsuri igienice. Natura vindecă. Dumnezeu 
vindecă. 

+ E 

Dacă aveţi o părere proastă despre cineva ori 
păstraţi cea mai mică ranchiună sau resentiment pentru 
cineva, veți fi întotdeauna bolnavi şi bolile voastre vor fi 
greu de vindecat. În realitate, ideile negative sunt 
proastele fire conducătoare ale energiilor şi forțelor din 
corpul omenesc. 

# 

Contaminarea apare acolo unde sunt zone 
întunecate. Bolile sunt provocate de necurăţenie şi de 
întuneric. 

# 

Sunteţi bolnavi pentru că v-aţi îndepărtat de 
Dumnezeu, pentru că n-aţi respectat legile divine şi 
legile naturii. Vă veţi duce la Dumnezeu ca să-i spuneţi: 
„Doamne, nu îndeplinesc voința ta şi de aceea m-am 
îmbolnăvit. Acum, o voi îndeplini ca să mă vindec”. 

# 

Într-o zi, când savanții vor învăța legile luminii şi ale 
căldurii, vor trata toate bolile cu energia luminii şi a 
căldurii. Nu va mai exista boală incurabilă. 

în aer, un element foarte nou este pe cale să 
pătrundă peste tot (în 1931), ca să participe la existența 
noastră. Fiind foarte uşor, pătrunde peste tot, fără să 
rămână nicăieri. Grație unei metode noi de respiraţie, îl 
vom absorbi. Această metodă nouă era vizată de 


alchimişti ca să facă viaţa mai lungă. Conform acestei 
metode, trebuie să ţinem aerul inspirat mult timp în 
plămâni şi să-l expirăm lent. 

# 

A face totul din iubire şi fără să întrecem măsura, 
fără excese şi fără surmenaj: aceasta înseamnă să fim 
sănătoşi. 

# 

Credința, smerenia şi iubirea ridică vibraţiile joase 
sau inferioare, pulsaţiile lente ale organismului, şi pot să 
vindece maladia cea mai pernicioasă. 

# 

Gândul omului poate să facă să dispară orice durere 
din corp. În conştiinţa omului există forțe care pot să 
scoată orice infecție şi boală din organism. 

# 

Vanitosul este bolnav, un bolnav incurabil. Omul 
furios, care urăşte, pizmuieşte, care e bănuitor sau 
suspicios este şi el bolnav. 

# 

Cel mai bun masaj îl fac razele soarelui din zori. 
Când vă tratați cu lumina soarelui, nu vă veți mai gândi 
decât la lumină. Faptul că afacerea voastră nu merge, că 
cineva e bolnav sau a zis ceva despre voi, toate acestea 
să fie lăsate deoparte ca să puteti folosi aşa cum trebuie 
proprietățile curative ale soarelui. 

# 

Toate bolile de care suferim sunt o acuzație 
împotriva noastră. Durerea dispare dacă bolnavul 
primeşte morfină, dar nu e vindecat. Cauza bolii vine de 
la alt nivel; totuşi, medicii nu ştiu şi din acest motiv n-o 


pot face să dispară. Nu reuşesc decât să camufleze 
durerea. 
# 

În grâu sunt ascunse forțe divine. Chimistul nu 
poate să descopere aceste forțe prin nicio analiză. Toate 
celelalte alimente completează grâul. Veţi mânca grâu şi 
orez fără să adăugați nimic. Animalele n-au diabet 
pentru că mănâncă mei. 

# 

Orgoliul şi vanitatea sunt cauzele unui număr mare 
de boli. Toate bolile dispar prin smerenie. Prin ea se 
debarasează omul de orice stare morbidă. 

# 

Comportamentul pozitiv şi drept face să crească 
oxigenul din corp. Sentimentele pozitive şi drepte cresc 
oxigenul din inimă. Gândurile pozitive şi drepte cresc 
oxigenul din creier. 

# 

Virusul nu e o celulă. El foloseşte structura celulei 
ca să se hrănească şi să se reproducă, apoi pune 
stăpânire pe ea şi aceasta moare. Atunci, atacă altă 
celulă. Calmul, credința, veselia şi iubirea alungă 
virusurile şi boala. 

# 

Există gânduri pline de venin, emoţii pline de venin. 
Există gânduri care în doza cea mai mică pot să vă 
schimbe întreaga viață. Există emoţii pline de venin şi, 
când intră în voi, vor fi un obstacol pentru viața voastră. 
Există otrăvuri în lumea mentală, în lumea spirituală, şi 
mult mai multe în lumea oamenilor. Sunteţi nervoşi: 
asta e o otravă. Neliniştea şi teama sunt tot otrăvuri. 
Sunt, aşadar, cauza bolilor de tot felul, ale sufletului, ale 
inimii, ale minţii şi ale corpului. 


# 

Veţi alege pentru voi hrana cea mai pură. Evitaţi 

mesele abundente, dar şi lipsa excesivă de hrană. 
# 

Fosforul scade în creierul nostru pentru că iubirea 
noastră a scăzut. Toate elementele care există în planul 
fizic, deci în corp, sunt supuse iubirii. La fel elementele 
din care este formată lumea spirituală şi mentală. 

# 

Ne menajăm corpul fizic, învelişul exterior, dar nu 
menajăm celelalte corpuri cu care suntem „îmbrăcați". 
Inima are corpul ei. Sufletul are corpul lui. Omul nu 
există numai prin corpul lui vizibil. 

# 

Nu mâncaţi niciodată alimente care nu vă plac. 
Fructul care vă place are efect curativ. A mânca mult 
înseamnă a împiedica viața spirituală. Omul, cu cât 
avansează mai mult, cu atât mănâncă mai puțin. Dacă 
mâncăm puţin, asta ne ajută să ne vindecăm. 

# 

Ca să ne vindecăm, trebuie să existe trei factori: 
natura, Dumnezeu şi ființa omenească însăşi. Medicul 
este, deci, ultimul care vă poate trata şi vindeca. 
Urmează mediul înconjurător. Dacă toți aceşti factori 
sunt în armonie interioară, orice boală va dispărea. 
Vindecarea este efectul îngrijirii la care iau parte multe 
ființe, atât vizibile, cât şi invizibile. 

# 

Spuneţi-i bolii: „în numele Domnului în care cred, îţi 
ordon să ieşi din mine!”. 

# 


Tot ce poate fi în stare de fermentare nu aduce viaţă. 
Produsele divine aduc întotdeauna o forţă în ele. Nu veţi 
mânca şi nu veţi bea decât ce a creat Dumnezeu. 

# 

Dacă vă tratați cu medicamente, acesta nu este un 
tratament real. Este doar un exercițiu. Adevăratul 
tratament constă în ce a făcut Hristos: „Ridică-te şi 
mergi!”. 

# 

Când un om ia o boală contagioasă, aceasta arată că 
lumina lui nu este foarte puternică sau că sângele nu-i 
este foarte pur. Molipsirea se produce acolo unde sunt 
zone întunecate. Sănătatea omului (fizică şi psihică) 
depinde de lumina care străluceşte în el însuşi, deci de 
propria sursă de lumină interioară. Inteligența poate fi 
întunecată, şi atunci corpul se îmbolnăveşte. Toţi cei 
care sunt însetaţi de bogății sau de câştig, care 
invidiază, care se tem au o inteligenţă întunecată. Când 
inima îi este plină de iubirea raţională de Dumnezeu, 
omul nu poate să piardă vreodată lumina inteligenţei 
sale. 

# 

Nu există medicament mai bun ca apa caldă, dar 
trebuie să ştim cum s-o fierbem, în ce ustensile, la ce 
oră. Apa este primul element al vieții şi agentul ei 
transmiţător cel mai bun,  elixirul existenței. 
Medicamentele nu fac decât să blocheze boala, în timp 
ce apa face să dispară maladia şi omul se vindecă. Apa 
şi lichidele în general trebuie să fie băute cu înghiţituri 
mici. Apa trebuie luată de pe foc în momentul în care 
începe să fiarbă, atunci degajă cea mai mare forţă. 

# 


E preferabil să vă expuneţi soarelui de la munte, 
căci ritmul Soarelui nu este perturbat şi nici jenat de 
norul astral al gândurilor care acoperă oraşul. 

# 

Curățenia (exterioară şi interioară) este cel mai bun 
medicament contra tuturor bolilor. Prin curăţenie se 
obţine tonul de bază al vieţii. Curăţenia este mijlocul 
nostru de a obţine culoarea roşie. Şi ea este culoarea 
care ne aduce substanţa din care e creată viaţa. Această 
culoare roşie pe care o vedem este doar o umbră a 
adevăratei culori roşii. Ea va introduce în voi bucuria, 
căldura, lumina şi forța. 

# 

Utilizarea energiilor Lunii depinde de cantitatea de 
argint din sângele omului. Argintul este cel mai bun 
transmiţător al acestor energii care purifică organismul. 
Acestei corelaţii dintre argint şi Lună îi corespunde o 
corelaţie între aur şi Soare. Dacă omul bolnav are aur în 
sânge, soarele va acţiona asupra lui şi îl va vindeca. 

# 

Când suntem sănătoşi, când avem sentimente 
puternice şi gânduri luminoase, vom avea aur în 
organism. Energia solară creează aur în om. 

# 

Pâinea şi apa, pacea şi iubirea, buna-dispoziție sunt 

baza pentru ca omul să poată trăi bine. 
# 

Când sunteți istoviți şi slăbiți, spuneţi: „Doamne, 
am păcătuit în trecut şi fac multe greşeli în prezent, dar 
tu eşti milostiv, ajută-mă să găsesc o ieşire din situația 
mea grea!”. 

# 


Inima omului poate să fie tratată şi vindecată doar 
prin iubire, bunătate, calm, abstinenţă şi hrană 
potrivită. 


SUFERINȚELE, ÎNCERCĂRILE 


Când suferiţi mult, oferiți-i inteligenţei o muncă de 

natură să vă absoarbă în întregime. 
# 

Orice suferință este o posibilitate de a dobândi ceva 
sublim şi nobil. Nimeni pe lume nu a progresat spiritual 
fără să treacă prin încercări. 

# 

Boala şi sărăcia sunt binecuvântări pentru om. 
Sărăcia e ea atare înainte de a fi înțeleasă. Dar, îndată 
ce este înțeleasă, nu va mai fi sărăcie. Nemulțumirea 
provine din excesele dorințelor pe care nu le putem nici 
educa, nici orienta. 

# 

Nu întrebaţi despre motivul suferinței pe care o 
aveți, ci ziceți: „Facă-se voia Domnului!”. Astfel veţi 
obține ceva preţios. 

# 

Suferința ne debarasează de tot ce e impur în noi şi 

de materiile purulente. Este o purificare. 
# 

Orice stare morbidă conține un diamant de cea mai 
bună calitate. Doar îndepărtându i ambalajul veți putea 
să-l descoperiți. Încă nu puteţi să înțelegeți de ce vin 
suferințele, cum i se dezvăluie omului universul spiritual 
şi de ce trebuie să suferim. 

# 

Suferința face să scânteieze şi să vibreze în noi o 

nouă revelație a iubirii, păcii, duioşiei şi purității. 
# 


Vor veni suferinţele, dar şi tentaţiile. Veţi accepta 

absolut tot cu bucurie în suflet, atât răul, cât şi binele. 
# 

Originea suferințelor şi necazurilor oamenilor este 
lipsa unei lumini interioare. Lumina exterioară este 
benefică pentru toate ființele de pe pământ, este 
adevărat, dar poate fi jenantă pentru ochi. Lumina 
despre care ne vorbeşte Hristos aduce numai viață, fără 
să ne stânjenească. 

# 

Pedeapsa vizează transformarea anumitor forţe. 
Pedeapsa vă vine ca să vă facă să învăţaţi bine, să 
cântaţi bine la instrumentul vostru muzical, să cântaţi 
bine din gură, să reflectaţi bine, să vă comportati bine. 

# 

Deseori, spuneți că sunteți veseli. Puțin mai târziu, 
vă cufundați într-o tristețe profundă şi chiar credeți că-i 
detestaţi pe ceilalţi fără să puteţi explica motivul... Să ne 
gândim puţin. Avem o apă mocirloasă care curge. De ce? 
Marea e agitată. Nu se agită singură. Există ceva în 
afara apei şi agită marea. E posibil să fie aerul, dar nici 
aerul nu se agită singur. E probabil agitat de ceva din 
afara lui. Agitându-se, apa şi aerul devin mai proaspete 
şi mai pure... Tot aşa, suferinţele îl purifică pe om şi îl 
fac mai „proaspăt. Dacă suferința n-ar avea o 
predestinare sublimă, Dumnezeu n-ar  admite-o 
niciodată. 

# 

Atâta timp cât veți avea o slăbiciune pentru bani, 
glorie, orgoliu, pentru femei, pentru plăcerile vieții, 
pentru obiectele materiale, nu veți putea niciodată să fiți 
fericiți. 

# 


Oamenii nu-şi vor pierde echilibrul, împiedicându- 

se, dacă vor avea capul plin de lumină şi de luciditate. 
# 

Răul vine în viața voastră ca să vă protejeze de un 
rău mai mare. Dacă veți încerca să despărțiți binele de 
rău, vă veţi lovi de o maladie incurabilă. În împrejurările 
actuale, oamenii, aşa cum sunt creaţi, vor fi atacați de 
un rău mult mai mare dacă maladiile sunt excluse din 
existenţa lor. Un exces mare de energie n-ar putea fi 
controlat decât de maladii. 

# 

Porii corpului nu sunt astupați numai de sudoarea 
impură. Îi astupă şi gândurile şi sentimentele impure... 
Şi, apoi, ne întrebăm care e cauza indispoziţiei noastre. 

# 

Suferința provine din faptul că dublul astral (unul 
dintre corpurile sau vehiculele invizibile ale omului) se 
exteriorizează peste măsură şi primeşte mai multe 
impresii decât ar trebui. Dacă suferiti prea mult, 
retrageți-vă şi con- centrați-vă dublul astral în interiorul 
vostru! 

# 

Suferind în exterior, în corp, câştigăm în interior, 
sufleteşte. 

# 

Încă n-aţi fost supuşi la mari suferințe. Încă n-aţi 
fost răstigniţi. Cel care a suferit, acela este puternic. 
Hristos a zis: „întristat e sufletul meu până la moarte”. 
Ce a simţit în sinea lui? Încercaţi să fiți în acea stare 
sufletească şi să trăiţi ce a trăit el. Suferințele lui erau 
foarte profunde! Să fii într o astfel de stare fără să fii 
vinovat şi să mori ca vinovat fără să te poţi măcar 


dezvinovăţi! Asta înseamnă un caracter puternic. Este o 
inițiere! 
# 

Suferința este un proces de purificare a inimii 
omului. Inima ființei omeneşti este corpul (sau 
vehiculul) lui spiritual numit şi corp (sau vehicul) astral. 
Când corpul astral nu este bine organizat şi nu se 
hrăneşte bine, omul e bolnav. Toate corpurile 
(vehiculele) noastre sunt legate şi se ajută unul pe altul. 

# 

Deseori, providența îi impune omului o mare 

suferință ca s[-l salveze de la o nenorocire mai mare. 
# 

Suferințele sunt focul divin care ne purifică scoțând 

din noi toate necurățeniile. 


UNIVERSUL, STELELE, PLANETELE, PĂMÂNTUL 


Oceanele sunt sângele Pământului. Munţii sunt 
coloana vertebrală. Zăcămintele de metal sunt nervii. 
Pietrele preţioase sunt glandele endocrine. Râurile şi 
fluviile sunt venele şi arterele. Apa este corpul eterat al 
Pământului. 

# 

În zilele noastre, planetele sunt tratate ca simboluri, 
dar, în viitor, oamenii vor atinge un nivel ridicat de 
evoluţie şi astfel vor pătrunde în esența planetelor ca să 
înțeleagă secretul ascuns în ele. Planetele sunt fiinţe vii 
şi inteligente. 

# 

Pământul are un suflet viu. Pământul material este 
corpul lui. Pământul e legat de Soare în mod magnetic şi 
între ei e o mare iubire. În Soare sălăşluieşte un spirit 
sublim care este principiul său iniţial rațional. El trimite 
totul Pământului. 

# 

Greutatea Pământului este 6 urmat de 21 de zerouri 
(de tone). Greutatea Lunii este 74 urmat de 16 zerouri 
(de tone), greutatea universului este 9 urmat de 90 de 
zerouri (de tone). Dimensiunile universului sunt în 
prezent 10 urmat de 28 de zerouri (de ani-lumină). 

# 

Viteza de mişcare a oricărui corp depinde de 
inteligența lui. Deci, cu cât e mai mare viteza, cu atât 
mai vioaie este inteligenţa. 

# 

Discul lui Sirius este cel mai armonios dintre 

discurile tuturor stelelor. După el se înşiră discurile 


tuturor astrelor de primă mărime, care sunt şi ele 
armonioase. Studiindu-le, veţi primi mult de la ele. 
# 

Aerul este un acumulator de lumină şi de căldură de 
la Soare. La rândul lor, lumina şi căldura acumulează 
energie revigorantă ca o baterie. 

# 
Astrele din galaxia noastră sunt 150 de miliarde. 
# 

Fără sfinții şi fără oamenii buni şi generoşi, 

Pământul ar fi acoperit de ghețari. 
# 

Spaţiul în care se roteşte Pământul nu e gol, ci plin 
de o forță puternică, de o inteligență puternică, care 
susține nu numai Pământul nostru, ci şi toate lumile. 

# 

Toate formele de materie care există pe Pământ sunt 
energie subtilă condensată. Această energie spirituală 
provine de la ființele sublime din spatiul extraterestru. 
Ierarhiile acestor ființe spirituale se află la originea 
tuturor categoriilor de energie subtilă. 

# 

Întregul univers este un organism viu şi inteligent, 
un suflet viu şi conştient unde domneşte un spirit 
puternic şi plin de viață. 

# 

Pietrele prețioase (ca o energie spirituală sublimă) 
provin din ierarhiile universului şi corespund esenței lor. 
# 

Activitatea Soarelui şi a Lunii, a planetelor, a 
astrelor şi a tuturor corpurilor cereşti exercită o 


influenţă enormă asupra vieţii sufletului fiecărui om, 
care poate sau nu să fie conştient de asta. 
# 

Universul întreg evoluează într-O direcție nouă. 
Omul nu moare, ci ajunge în condiții în care conştiinţa 
se trezeşte. Pământul este pe cale de a ajunge în aceste 
condiții divine noi. Întreaga lume e pe cale să se 
trezească. 

# 

Pământul a rămas în cea de a treisprezecea sferă de 
milioane de ani. Acum, iese din ea ca să urce. Epoca 
obscură Kali-Yuga s-a sfârşit. De câțiva ani, a început 
epoca Vărsătorului, o epocă mistică, în care zăpada şi 
toți ghețarii au început să se topească. Vărsătorul 
purifică. Şi toți oamenii care trăiesc în această epocă vor 
fi purificați. O perioadă de 2.100 de ani se întinde până 
la sfârşitul erei Vărsătorului. Vor avea loc mari 
schimbări şi tot ce e vechi va părea arhaic. Frunze noi 
vor creşte în locul vechiului frunziş. Ce e vechi şi 
perimat nu va mai mulțumi pe nimeni. O undă foarte 
puternică se va revărsa peste lume, puterile obscure vor 
dispărea, Pământul se va purifica. Cuvântul sfânt va fi 
prezent peste tot în văzduh. 


VIAŢA, MOARTEA, CALEA SPIRITUALĂ 


Ceea ce credeţi foarte profund şi statornic şi simţiţi 

în adâncul sufletului vă va determina întreaga viaţă. 
# 

Inteligența prelungeşte viața. Dacă omul, gândeşte 

bine, viața îi va fi mai lungă. 
# 

Când cuvântul Domnului va deveni o realitate în 
existența noastră, corpul ne va fi transformat. Viața 
adevărată este doar aceea în care Soarele ajunge o 
substanță fizică în noi înşine. 

# 
Soarele menţine viața şi Luna o purifică. 
# 

În animale este reflectată viața omului şi viața 
animalelor este reflectată în noi. Ceea ce avem bun şi 
frumos este datorat animalelor, în timp ce tot ce au ele 
rău provine de la noi. 

# 

Timpul risipit alterează viața. 

# 

Nu veți reuşi să înțtelegeți sensul vieții decât după ce 
v-aţi reincarnat de 777 de ori pe pământ şi în vieţi foarte 
importante pentru fiecare epocă, în care veţi fi făcut 
lucruri grandioase. Ştiţi care este numărul limită de 
reincarnări cardinale şi ordinare pe care omul trebuie să 
le aibă pe Pământ? 

# 

Ştiu că apa este formată conform legii „altoirii”, aşa 
cum un păducel este altoit cu un măr bun. Mărul nu 
este fructul păducelului, ci pur şi simplu e altoit la el. 


Când chimiştii vorbesc despre elemente şi combinaţiile 
lor, ghicesc şi legea altoiului. Toate elementele sunt 
altoaie pe anumite forţe ale întregii vieţi. Dacă veţi rupe 
ramurile altoite, veţi obține elementele reale sau forţele 
vieții sublime, care sunt acolo latente. 

# 

Ideile îi aduc existenței omeneşti sensul interior şi 
întreaga ei frumusete. 

# 

Oamenii nu pot să înțeleagă că viața se perpetuează 
grație a ceea ce dăruim. Trebuie să dăruim permanent. 
Suferința prelungeşte şi ea viața. Suferința înseamnă 
sacrificiu şi acest sacrificiu face viața să continue. 

# 

Cel care trăieşte după principiile divine trăieşte în 
pace şi iubire pentru sine, pentru apropiații şi pentru 
duşmanii lui. Cel care îşi iubeşte duşmanul aparține 
civilizației viitorului. 

# 

Dumnezeu m-a creat bun. Petele mi le-am creat eu 
însumi. Le voi şterge. 

# 

Unde e Cerul? Cerul e pe pământ. Aşadar, de voi 
depinde să trăiţi în Cer şi totodată pe pământ. 

# 

Cel care se sacrifică în numele unei idei este deja viu 

în sufletele şi inimile celorlalți. Aceasta este viața reală. 
# 

Oxigenul gândurilor, al inimii şi al voinței face 
sângele pur. Sângele e viața noastră. Pentru gânduri, 
creăm un lichid bun, elixirul existenței. 

# 


În raționamentele şi reflecţiile noastre, importante 
sunt gândurile şi ideile noastre, dar, în viață, esenţial 
este să aplicăm răbdarea, docilitatea şi binele. Gândurile 
şi ideile ne vin de la Dumnezeu. 

# 

Ce poate dobândi un om într-o viață? Există fiinte 
pentru care un singur minut este de-ajuns ca să 
trăiască viața voastră întreagă de 120 de ani. 

# 

Când nimeni nu vă poate ajuta, trebuie să vă ajutați 

singuri. Aceasta este filosof ia existenței. 
# 

Vrem să ne trăim propria viață, să avem soție, copii 
şi bani. Asta înseamnă să trăim pentru noi înşine. Dar, 
îndată ce nu vom avea nici apartament, nici copii, nici 
soție, când vom fi deci singuri, vom găsi calea reală: 
aceea de a nu poseda nimic. Atunci, iubirea va fi 
singurul sprijin al omului. 

# 

Dacă, într-o zi, vom ajunge să descompunem viața 
ca să-i vedem elementele originare, ce va mai rămâne? O 
materie subtilă şi sublimă a cărei densitate este de mii 
de ori inferioară substanței fizice mai rarefiate pe care o 
cunoaşte ştiinţa actuală. Această materie nu va conține 
niciun element, va părea omogenă şi simplă, dar forțele 
care vor acționa acolo vor fi eterogene. Într-un astfel de 
mediu există toate ființele a căror evoluție este foarte 
avansată. 

# 

Ce cale să apucăm? Nu există decât una singură, 
calea naturii. 

# 


Cel care caută calea scurtă şi uşoară în viață caută 
calea absurdă. Calea bună şi rațională este calea lungă. 
Omul care există în sânul naturii are o cale lungă şi 
chiar nelimitată. Dacă vă grăbiţi să ajungeţi repede la 
capăt, nu uitaţi că acest sfârşit este începutul unei alte 
căi, cea a ideilor. Dacă în mintea voastră se naşte un 
gând (să mergeţi până la capăt), va fi un fel de urcare pe 
o înălțime de unde vă veţi întoarce spre ceilalți ca să le 
daţi de ştire că, într-adevăr, aţi învăţat multe. 

# 

Moartea nu e nimic altceva decât ieşirea dintr-o 
veche ordine a lucrurilor. Trebuie să părăsim cu orice 
preţ ce e vechi, pentru că nu putem să trăim într-o casă 
neigienică. Dar, ca să intrăm în noua noastră locuință, 
inteligența, inima şi voința trebuie să ne fie pregătite, ca 
să n-o distrugem. 

# 

Cineva a murit şi-l plângem. Ce înseamnă a muri? 
Dacă eşti obligat să-ți scoţi vechile haine şi să mergi la 
baie ca să te speli, va trebui ca cineva să plângă pentru 
vechile haine şi pentru cele noi cu care vei fi 
înveşmântat? 

# 

Oamenii din cea de a şasea rasă nu vor muri. 

Plecând din viața de pe Pământ, se vor dematerializa. 
# 

Ca să facem să domnească ordinea şi sistemul în 
mintea, sufletul şi inima noastră, trebuie să avem în noi 
acel UNU, care este calea pentru toată lumea. 

# 

Oamenii nu mor din cauza bacililor, mor din lipsă de 

iubire. 


# 

Mergeţi pe calea divină! Iubitți-l pe Dumnezeu! Dar 
cum? După ce ați mâncat, ziceți: „îti mulţumesc, 
Doamne, pentru pâinea pe care mi-ai dat-o!”. După ce 
ați băut apă, ziceţi: „îti mulţumesc, Doamne, pentru apa 
pe care mi-ai dat- ol După ce răsare soarele, ziceţi: „îţi 
mulțumesc, Doamne, pentru lumina cu care mă 
luminezi!”. Ascultaţi un cântec, muzică, priviţi un pictor 
care pictează, ziceţi-, „îti mulţumesc, Doamne, că mi-ai 
îngăduit să văd tot ce se află în jurul meu!”. Dacă 
întâlniți un om rău, ziceți: „îţi mulţumesc, Doamne, că 
am înţeles cum nu trebuie să fiu!”. Într-o zi, le veţi fi 
foarte recunoscători acestor oameni răi. 


VIITORUL 


Omul se află pe Pământ de 18 milioane de ani şi va 
rămâne încă mulţi ani. În epoca celei de-a şasea rase, 
vom călători liber până la Lună şi la celelalte planete, 
vor exista comunicaţii cu Soarele şi celelalte planete în 
limbajul luminii. Într-o bună zi, oamenii de pe Pământ 
vor fi în contact cu fiinţele care locuiesc pe Soare şi pe 
celelalte planete. E o realitate, nu o utopie. 

# 

Învățați şi de la prietenii voştri. Mulţumiţi-le bunilor 
voştri prieteni, văzuţi şi nevăzuţi, care vă ajută când vă 
adresaţi lor. Acolo unde se găseşte viața raţională şi 
inteligentă se află şi prietenii voştri. Aşadar, de relaţiile 
cu ei depinde viitorul vostru. 

# 

Civilizația actuală este una a minciunii, a ipocriziei 
şi a cruzimii. Într-o zi, nu va mai rămâne niciun 
suveran. După aceea vor veni binele şi frumosul pe 
Pământ. 

# 

Nu vă fixați niciodată dinainte cum trebuie să vi se 
deruleze viața. Să fie aşa cum a determinat-o 
Dumnezeu. V-a dat o gură de aur ca să nu rostiți nicio 
vorbă amară. V-a dat ochi prețioşi ca două diamante ca 
să țâşnească din ei lumina cea mai frumoasă. 

# 

Oamenii din viitor vor fi numiți „fiii luminii”. Vor fi 
transparenti - elanurile divine, lumina, căldura şi forța 
vor trece prin ei fără niciun obstacol. 

# 


Într-o zi, Pământul va fi eliberat de toţi oamenii răi 
şi de toate fiinţele vorace şi rapace. Credeţi că oamenii 
răi sunt mai fericiți şi că trăiesc mai bine, în 
prosperitate? Vă înşelaţi, bineînţeles. Nimeni nu e mai 
nefericit decât oamenii răi şi păcătoşi. 

# 

În prezent, intrăm în epoca arhanghelului Mihail, 
care este legată de forțele Soarelui. Pe pământ vine, 
aşadar, civilizația solară. Hristos este lumina interioară 
a lumii: toate spiritele întunericului fug din fața acestei 
lumini interioare. 

# 

În câteva milenii, vom putea călători după dorință 
până la Soare şi la celelalte planete. În zilele noastre, 
unii oameni merg pe Lună, pe Soare şi pe planete, dar 
nu aduc aceste deplasări la cunoştinţa tuturor. Merg 
acolo fără ştirea celorlalți. 

# 

Să dorim puţin şi să facem mult: aceasta este 

direcția celei de-a patra dimensiuni. 
# 

Pentru viitor, lângă voi nu va rămâne decât ce iubiți 
şi cine v-a iubit. Tot ce s-a învârtit în jurul vostru fără 
iubire se va scurge ca apa care coboară. 

# 

Tot ce dorim se poate realiza la un moment dat, căci 
ora, data, săptămâna, luna şi anul sunt doar 
circumstanțe exterioare. În mod obişnuit, un pom 
plantat dă fructe după patru- cinci ani, dar există şi o 
metodă naturală ca să dea fructe în patru-cinci ore. Vă 
spun asta ca informație, căci aşa se va întâmpla în 
viitor. Or, trebuie să aveţi cunoştinţe reale ca să faceţi 
un fruct să se coacă în câteva ore. 


# 

Când toate planetele, toate astrele şi toate 
constelaţiile vor începe să strălucească în universul 
omului, acesta nu va mai fi legat de Pământ şi va fi 
capabil să facă tot ce va dori. Fiind purificat şi ameliorat, 
fiecare corp este o planetă superbă. 

# 

Ființele din cea de-a şasea rasă îşi vor încălzi şi 
lumina casele într-un fel diferit de al nostru. Venirea lor 
va fi însoţită de raze azurii deosebite pe cer, apoi vor 
avea loc modificări în atmosferă şi în starea sufletească 
a oamenilor. Toate ființele inteligente lucrează cu 
asiduitate şi purifică atmosfera fizică şi atmosfera 
spirituală a Pământului. 

# 

Îndată ce vom accepta ştiinţa divină interioară, vom 
crea o nouă civilizație. Civilizația veche poate să 
servească încă mult timp, dar cea nouă a Fiului Omului 
îi va lua locul. 

# 

Când omul se află pe Pământ, sufletul sălăşluieşte 
în corp o mare parte din timp. În viitor, corpul va fi 
perfecționat. Omul va putea să devină după dorinţă 
invizibil (lichid, gazos) şi să meargă pe Soare. Noua 
civilizaţie care vine pe 

Pământ îi va modifica radical pe oameni. Aceştia vor 
avea cunoştinţe noi şi vor putea transforma materia: 
pornind de la o stare, vor obţine o alta. 

# 

Viteza luminii nu e statică şi nu e nici limita tuturor 
vitezelor. Există radiaţii a căror viteză este de departe 
mai mare decât cea a luminii şi, într-o zi, omul va putea 


merge instantaneu pe o altă planetă sau într-o altă 
galaxie. 
# 

În viitor, oamenii îşi vor lua hrana direct din natură, 
aşa cum iau aerul. Atunci, grâul nu va fi măcinat, 
produsele alimentare nu vor mai fi stocate în poduri, 
beciuri sau în lăzi, nu vor mai fi tăiate bucățele. 

# 

Într-o zi, după ce va învăţa legile de guvernare a 
celulelor, de mărire ori de micşorare a corpului, de 
divizare în spațiu şi de unire la loc, omul va depăşi toate 
greutățile, abisurile şi obstacolele, fără să pățească 
nimic. Prin forţa voinţei, va putea să zboare asemenea 
unei păsări şi să călătorească de la Pământ la Soare. 
Există adepţi care fac asta chiar şi în epoca noastră. 

# 

În zilele noastre, dacă o persoană afirmă că are 
credință în Dumnezeu sau că a vorbit cu bunicul ei care 
a murit, toată lumea spune că e nebună. În schimb, 
dacă nu eşti credincios şi nu vorbeşti cu cei trecuţi în 
Lumea de Dincolo, eşti considerat întotdeauna un om cu 
judecată. Totuşi, în viitor, toți oamenii vor avea un mod 
de gândire cu totul transformat şi viața li se va schimba. 

# 

Pământul de sub Pacific este acoperit de apă, dar va 
ieşi la suprafață; va fi al şaselea continent. Se vor 
petrece mari schimbări spirituale, intelectuale şi fizice. 
Soarele şi Luna se vor schimba şi ele. Această viață trece 
şi face loc vieții noi. Materia se va schimba. Din Soare 
vin curenți magnetici enormi care ridică şi ozonează 
continentul. O parte din Franța, din Belgia, din Grecia şi 
din Asia se va scufunda treptat. Sahara va fi inundată şi 


vor fi create o climă nouă şi o civilizație nouă. Europa va 
deveni o insulă a albilor. 
# 

Cu iubire şi înțelepciune în inimă, omul va avea 
toate condițiile să ajungă la nemurire. Va veni o epocă în 
care fiecare va trebui să-şi transforme conştiinţa. 
Această mutație va fi provocată de schimbările din 
atmosferă, şi atunci, în noile condiții, nimeni nu va 
putea să existe cu vechea conştiinţă. Condiţiile noi vor 
impune consecinţe noi. 

# 

În viitor, electricitatea va fi transportabilă fără fir. 
Atunci, fiecare ființă va avea propria lampă, căci capul îi 
va străluci. O va aprinde sau o va stinge după dorință. 
Va veni o zi în care oamenii vor folosi la iluminat energia 
propriilor gânduri. Aceasta se va realiza după 
schimbarea radicală a Pământului nostru. 

# 

Când zăpada şi gheața se vor topi şi apa va inunda 
pământul, în noroiul acestuia vor creşte cele mai 
frumoase flori şi cei mai buni pomi fructiferi. Binele va 
veni de la cei mai răi oameni. N-are importanță dacă 
credeți sau nu asta. 

Când soarele va străluci în toată puterea lui, ei vor 
avea cea mai mare abnegație de sine, vor munci cel mai 
asiduu şi vor fi mesagerii ideilor noi. 

# 

În viitor, vor fi restabilite comunicațiile dintre lumea 

vizibilă şi lumea invizibilă. Unii dintre voi vor fi martori. 
# 

Nu va trece mult timp până când nu va mai stărui 
nicio amintire despre civilizația actuală şi ştiinţele 
moderne, nici măcar o părticică. 


# 

În ziua în care iubirea oamenilor va creşte, planeta 
Venus va deveni mai mare. În prezent, Soarele 
corespunde cu inteligența şi conştiinţa oamenilor. În 
ziua în care nivelul lor spiritual va fi mai ridicat, Soarele 
va deveni mai mare, de o sută de ori mai voluminos. În 
epoca noastră, Soarele intră într-o fază nouă. 

# 

Unele elemente ale naturii poartă în ele nemurirea 
care le este dăruită periodic oamenilor. Elixirul vieții 
vine de departe, traversează Soarele şi coboară pe 
Pământ cu un val de nemurire. Acest val aduce o viață 
nouă, o civilizaţie nouă şi o epocă nouă. 

# 

Fiecare om va veni pe lume şi va muri de multe ori 
ca să ajungă la perfectionare şi să dobândească viața 
nemuritoare. Într-o zi, nu va mai trebui nici să se nască, 
nici să moară, se va incorpora pur şi simplu. 

# 

Într-o zi, vom putea vedea tot ce se face în lumea 
noastră şi în cealaltă lume. Vor exista un „birou poştal” 
şi comunicații cu Lumea de Dincolo şi fiecare dintre noi 
va putea să vorbească apropiaților lui care au plecat 
deja. 

# 

Civilizația actuală trebuie să renunțe la cărbune. În 
viitor, savantii vor fi obligați să folosească energia solară 
- un combustibil pentru încălzit şi iluminat. 

# 

Marele Ocean se pregăteşte pentru o civilizație 
viitoare. Continentul nou va ieşi la suprafață din Marele 
Ocean. Unele teritorii vor fi acoperite de apă. Pământul 


se va schimba climatic şi organic. Se apropie epoca în 
care va avea loc un contact cu un alt sistem solar care îl 
va influența enorm pe al nostru. 

# 

În viitor, pâinea, fructele şi toate alimentele vor fi în 
interiorul omului. Va fi de-ajuns să ne gândim la o pară 
şi ea va fi pe loc în fața noastră. În munti, va fi de-ajuns 
să ne gândim la un izvor şi el se va ivi imediat în fața 
noastră. 

# 

Substanța Pământului este pe cale să se transforme. 
Creierele oamenilor se schimbă şi ele. Într-o zi, vă veți 
trezi şi veţi înţelege că creierele voastre nu mai sunt 
aceleaşi. 

# 

Va veni o zi în care veți asculta la radio ce se va 
vorbi pe Soare. 

# 

Omul n-a asimilat încă substanța originară din care 
va putea să-şi construiască trupul nou. În această 
substanță nouă va intra într-o zi ca să existe acolo. Încă 
nu înțelege cum va putea să fie creat fără bărbat şi 
femeie. Dar crearea acestei materii nu cere prezența 
unui bărbat şi a unei femei. Omul va veni pe lume 
singur, fără să aibă nevoie de mamă sau de tată. Va fi şi 
bărbat, şi femeie. 

# 

Va veni o zi în care oamenii îşi vor uni gândurile şi 
sentimentele şi vor fi atât de rational încât vor fi ca O 
singură ființă gânditoare. Vor exista o diversitate 
exterioară şi o unitate interioară. Ne pregătim pentru 
această nouă ordine. Această zi nu e foarte departe. 


Chiar în secolul nostru, oamenii vor fi martori ai unei 
noi ordini. 
# 

În viitor, medicii nu vor mai tăia pielea ca să 
studieze corpul omului. Ca să formuleze un diagnostic, 
toți medicii vor folosi clarviziunea. Medicul îl va examina 
pe bolnav din exterior şi din interior fără să-l atingă, 
deoarece pentru el materia va fi transparentă şi corpul 
omenesc, luminat. Vrând să ascundă ceva oamenilor, 
natura foloseşte culorile. Dar corpul incolor e 
transparent şi se poate vedea absolut totul. 

# 

În viitor, oamenii răi nu vor mai veni pe Pământ. Nu 
vor fi condiții favorabile pentru ei. Vor dispărea aşa cum 
au dispărut animalele antediluviene. Lupii vor fi 
exterminați de pe suprafața planetei. Nu vor mai exista 
animale carnivore. Mai târziu, oamenii răi vor dispărea 
şi ei. 

Va veni o zi în care gândurile oamenilor vor putea fi 
fotografiate, ca obiectele fotografiate în zilele noastre. Şi 
în această perioadă vor fi elucidate şi dovedite toate 
crimele şi delictele. 

# 

La originea frigului se află egoismul. Într-o zi, când 
oamenii vor avea gândurile şi sentimentele armonioase, 
Pământul se va înfăşură într-un veşmânt cald. Atunci 
Soarele va trimite energii care vor face Polul Nord 
locuibil. 

# 

În viitor, când conştiinţa lor va evolua, oamenii vor 
înțelege că Pământul este mult mai mare decât cel pe 
care îl cunosc în prezent. 

# 


Deocamdată, oamenii nu ştiu absolut nimic despre 
fiinţele care populează spaţiul, dar, într-o zi, vor avea 
cunoştinţe despre asta. Furnicile există în lumea 
noastră, dar nu ştiu nimic despre ea. 

# 

Rugăciunea e o forță magică. Materia nouă din care 
vor fi formate corpurile oamenilor în viitor va fi creată 
prin suferință în mijlocul focului, prin rugăciune şi 
concentrare, prin observații, reflecții şi experiențe 
individuale. 

